A7-0357/2011
17.10.2011
*
SPRÁVA
o návrhu nariadenia Rady, ktorým sa dočasne pozastavujú autonómne clá podľa Spoločného colného sadzobníka na dovoz určitých priemyselných výrobkov na Kanárske ostrovy
(KOM(2011)0259 – C7‑0146/2011 – 2011/0111(CNS))
Výbor pre regionálny rozvoj
Spravodajkyňa: Danuta Maria Hübner
(Zjednodušený postup – článok 46 ods. 1 rokovacieho poriadku)
PE 470.077v03-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa dočasne pozastavujú autonómne clá podľa Spoločného colného sadzobníka na dovoz určitých priemyselných výrobkov na Kanárske ostrovy
( KOM(2011)0259 – C7‑0146/2011 – 2011/0111(CNS) )
(Mimoriadny legislatívny postup – konzultácia)
Európsky parlament ,
– so zreteľom na návrh Komisie pre Radu ( KOM(2011)0259 ),
– so zreteľom na článok 349 Zmluvy o fungovaní Európskej únie, v súlade s ktorým Rada konzultovala s Európskym parlamentom ( C7‑0146/2011 ),
– so zreteľom na články 55 a 46 ods. 1 rokovacieho poriadku,
– so zreteľom na správu Výboru pre regionálny rozvoj ( A7‑0357/2011 ),
1. schvaľuje návrh Komisie;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada Radu o opätovnú konzultáciu, ak má v úmysle podstatne zmeniť ním schválený text;
4. poveruje svojho predsedu, aby postúpil túto pozíciu Rade, Komisii a národným parlamentom.
DÔVODOVÁ SPRÁVA
Európska komisia informuje vo svojej dôvodovej správe Radu a Parlament, že Španielske kráľovstvo požiadalo v mene orgánov Autonómneho spoločenstva Kanárskych ostrovov o dočasné pozastavenie ciel podľa Spoločného colného sadzobníka na dovoz určitých priemyselných výrobkov na Kanárske ostrovy s cieľom posilniť konkurenčné postavenie miestnych hospodárskych subjektov a stabilizovať zamestnanosť v týchto najvzdialenejších regiónoch Únie.
Aby sa zaistilo, aby dovážaný tovar – či už suroviny, diely, súčiastky alebo kapitálový tovar –nenarúšal hospodársku súťaž, tento tovar bude podliehať kontrolám konečného použitia, ktorými sa zabezpečí jeho používanie miestnymi podnikmi na príslušných ostrovoch.
Pokiaľ ide o kapitálový tovar, tento budú musieť používať miestne podniky na daných ostrovoch aspoň počas dvoch rokov, kým sa bude môcť voľne predať podnikom so sídlom v iných častiach Únie.
Suroviny, diely a súčiastky sa budú musieť okrem toho používať na priemyselnú transformáciu a údržbu na Kanárskych ostrovoch, aby sa ne mohla vzťahovať výhoda pozastavenia cla.
Nie je možné vyhodnotiť vplyv týchto opatrení, keďže sú neoddeliteľnou súčasťou súboru opatrení prispôsobených s ohľadom na špecifické problémy týchto ostrovov.
Tieto opatrenia však budú mať vplyv na vlastné zdroje/príjmy Únie.
Účinky tohto navrhovaného pozastavenia budú bezpochyby obmedzené na dotknuté regióny a podporia miestne MSP a poľnohospodárov v tom, aby investovali a vytvárali pracovné miesta v tomto najvzdialenejšom regióne Únie.
V súčasnom období hospodárskeho poklesu sa môže zdať, že potreba prijímať osobitné opatrenia na podporu hospodárskej činnosti a stabilizáciu zamestnanosti zo strednodobého hľadiska je v súlade s európskym plánom na oživenie hospodárstva a opatreniami, ktoré sú potrebné na riešenie špecifických problémov v najvzdialenejších regiónoch Únie.
Vzhľadom na uvedené dôvody, ako aj na nutnosť prijať všetky opatrenia na oživenie hospodárstva spravodajkyňa navrhuje prijať tento návrh bez zmien a doplnení.
POSTUP
Názov
Dočasné pozastavenie autonómnych ciel podľa Spoločného colného sadzobníka na dovoz určitých priemyselných výrobkov na Kanárske ostrovy
Referenčné čísla
KOM(2011)0259 – C7-0146/2011 – 2011/0111(CNS)
Dátum konzultácie s EP
30.5.2011
Gestorský výbor
dátum oznámenia na schôdzi
REGI
7.6.2011
Výbory požiadané o stanovisko
dátum oznámenia na schôdzi
BUDG
7.6.2011
IMCO
7.6.2011
Bez predloženia stanoviska
dátum rozhodnutia
BUDG
23.5.2011
IMCO
11.7.2011
Spravodajca
dátum menovania
Danuta Maria Hübner
21.6.2011
Zjednodušený postup - dátum rozhodnutia
5.10.2011
Prerokovanie vo výbore
5.10.2011
Dátum prijatia
5.10.2011
Dátum predloženia
17.10.2011
