Poučenie z krízy: Reforma dôchodkových systémov a podpora zamestnanosti
Sociálna politika
2010-02-02 - 15:03
Reforma dôchodkových systémov je veľmi potrebná © BELGA/imagebroker/ulrich niehoff V dôsledku krízy rastie v Európe nezamestnanosť.
Dlhodobé problémy možno tiež očakávať od systému vyplácania dôchodkov.
V oboch oblastiach potrebuje EÚ odvážne reformy.
Zhodli sa na tom poslanci a experti na v poradí už tretej diskusii o dopadoch finančnej krízy.
Stretnutie, ktoré sa v Osobitnom výbore pre finančnú, hospodársku a sociálnu krízu konalo 28. januára, otvoril bývalý eurokomisár a dnes rektor Bocconiho univerzity v Miláne Mario Monti.
EÚ podľa jeho slov musí na krízu odpovedať oživením jednotného trhu s dôrazom na sociálny rozmer.
Udržanie sociálnych služieb na dnešnej úrovni si však vyžiada vyššie dane a progresívnejšie zdanenie a harmonizáciu fiškálnych politík.
"Nemali by sme byť plachí, musíme sa snažiť," zdôraznil Monti.
Rastúca nezamestnanosť
Napriek tomu, že svet sa pomaly spamätáva z finančnej a hospodárskej krízy, nezamestnanosť zostáva naďalej vysoká.
V krajinách EÚ dnes nemá prácu 9,6 % obyvateľov.
Oxfordský profesor sir Tony Atkinson navrhuje zaviesť garantovaný minimálny príjem pre deti, ktorý by bol financovaný z daní dôchodcov.
Generálny tajomník Rady európskych obcí a regiónov Jeremy Smith síce priznáva, že vo viacerých krajinách pomáhajú najzraniteľnejším skupinám aj obce a regióny, no kríza doľahla aj na nich.
Alice Ouedraogo z Medzinárodnej organizácie práce vidí aj pozitíva.
Napriek kríze sa podarilo odvrátiť katastrofu obrovskej nezamestnanosti a posilniť spoluprácu medzinárodných organizácií.
Reforma vyplácania dôchodkov
Druhým veľkým problémom je dôchodkový systém.
Ekonóm Edward Whitehouse z Organizácie pre hospodársku spoluprácu a rozvoj (OECD) je presvedčený o nutnosti hlbokej reformy.
Náklady súvisiace so starnutím obyvateľstva budú totiž podľa jeho slov 10 krát vyššie než náklady súvisiace s krízou.
Vít Samek z Českomoravskej konfederácie odborových zväzov si zas myslí, že súčasný systém vyplácania dôchodkov z odvodov pracujúcich by mal zostať pilierom vo väčšine krajín EÚ.
Ako však dodal, "najlepším riešením je mať viac deti".
Do diskusie sa zapojili aj europoslanci.
Nemecký liberál Wolf Klinz je presvedčený, že súčasná situácia si vyžaduje dlhodobé reformy.
Francúzska socialistka Prevenche Berès zas podčiarkla, že súkromné dôchodkové fondy by mali opätovne prehodnotiť, ako investujú úspory ľudí a s blížiacim sa dôchodkovým vekom klienta by mali byť konzervatívnejší.
Rakúsky ľudovec Othmar Karas by privítal lepšiu porovnateľnosť dôchodkových systémov krajín EÚ.
Ostatní rečníci však naznačili, že to nebude jednoduché.
Rozdiely v penzijných systémoch členských štátov sú totiž obrovské.
Osobitný výbor pre hospodársku a finančnú krízu by mal predstaviť svoju záverečnú správu 29. apríla.
Vo výbore sa o nej bude hlasovať 13. júla a v pléne pravdepodobne v druhej polovici septembra.
20100128STO68174 Tlačová správa (anglicky) Osobitný výbor pre finančnú krízu Správa Komisie o hospodárskej kríze (anglicky) Komisia: Dôchodkový systém (anglicky) OECD (anglicky) Medzinárodná organizácia práce Rada európskych obcí a regiónov Rozhovor: Wolf Klinz o osobitnom výbore pre finančnú krízu
SK
1
PHOTO
20100128PHT68163.jpg
SK
3
LINK
/activities/committees/homeCom.do?language=SK&body=CRIS
SK
4
LINK
http://ec.europa.eu/economy_finance/publications/publication15887_en.pdf
SK
5
LINK
http://ec.europa.eu/economy_finance/articles/structural_reforms/article14761_en.htm
SK
6
LINK
http://www.oecd.org/document/24/0.3343.en_2649_201185_41707672_1_1_1_1.00.html
SK
7
LINK
http://www.ilo.org/global/lang--en/index.htm
SK
8
LINK
http://translate.google.com/translate?prev=hp&hl=en&js=n&u=http%3A%2F%2Fwww.ccre.org%2F&sl=en&tl=sk&history_state0=
-//EP//TEXT IM-PRESS 20100125IPR67975 0 NOT XML V0//SK
-//EP//TEXT IM-PRESS 20091002STO61738 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
