P7_TA-PROV(2011)0432
Vytvorenie Európskeho dobrovoľníckeho zboru pre humanitárnu pomoc
P7_DCL(2011)0025
Vyhlásenie Európskeho parlamentu z 29. septembra 2011 o vytvorení Európskeho dobrovoľníckeho zboru pre humanitárnu pomoc
Európsky parlament
, –
so zreteľom na článok 123 rokovacieho poriadku,
A.
keďže v Zmluve o fungovaní Európskej únie sa v článku 214 ods. 5 ustanovuje, že „s cieľom vytvoriť rámec pre spoločné príspevky mladých Európanov na humanitárne činnosti Únie sa zakladá Európsky dobrovoľnícky zbor pre humanitárnu pomoc“,
B.
keďže Komisia vydala 23. novembra 2010 vyhlásenie s názvom Vyjadrenie solidarity občanov EÚ prostredníctvom dobrovoľníckej práce: prvé úvahy o Európskom dobrovoľníckom zbore pre humanitárnu pomoc (EVHAC),
C.
keďže rok 2011 je Európsky rok dobrovoľníckej práce,
1.
vyhlasuje, že humanitárna činnosť je hlavným vyjadrením európskej hodnoty solidarity;
2.
zdôrazňuje, že dlhodobá európska tradícia dobrovoľníckej práce je neoddeliteľnou súčasťou našej spoločnej európskej identity;
3.
zdôrazňuje, že EVHAC prinesie európskym občanom pridanú hodnotu prostredníctvom podpory ich aktívnej účasti a prínosu k súdržnejšej spoločnosti;
4.
vyzýva Európsky parlament a Radu, aby určili pravidlá a postupy činnosti zboru v prípade katastrofy a usilovali sa o rýchle založenie zboru;
5.
domnieva sa, že hlavnými zložkami dobrovoľníckej služby bude identifikácia a výber dobrovoľníkov a ich školenie a vysielanie;
6.
zdôrazňuje, že dobrovoľnícka služba by mala byť založená na dopyte a potrebách a že bezpečnosť musí byť nadmieru dôležitá;
7.
poveruje svojho predsedu, aby toto vyhlásenie spolu s menami podpísaných poslancov Zoznam podpísaných poslancov je uvedený v prílohe 1 k zápisnici z 29. septembra 2011 ( P7_PV-PROV(2011)09-29(ANN1) ).
postúpil Komisii, Rade a parlamentom členských štátov.
