P6_TA(2008)0572
Dohoda medzi Kórejskou republikou a ES o spolupráci, ktorá sa týka činností narúšajúcich hospodársku súťaž *
A6-0452/2008
Legislatívne uznesenie Európskeho parlamentu zo 4. decembra 2008 o návrhu rozhodnutia Rady o uzavretí dohody medzi vládou Kórejskej republiky a Európskym spoločenstvom o spolupráci, ktorá sa týka činností narúšajúcich hospodársku súťaž ( SEK(2007)1731 - C6-0398/2008 – 2008/0004(CNS) )
(Konzultačný postup)
Európsky parlament
, –
so zreteľom na návrh rozhodnutia Rady ( SEK(2007)1731 ),
–
so zreteľom na dohodu medzi vládou Kórejskej republiky a Európskym spoločenstvom o spolupráci, ktorá sa týka činností narúšajúcich hospodársku súťaž,
–
so zreteľom na články 83 a 308 Zmluvy o ES,
–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6-0398/2008 ),
–
so zreteľom na článok 51 a článok 83 ods. 7 rokovacieho poriadku,
–
so zreteľom na správu Výboru pre medzinárodný obchod a stanovisko Výboru pre hospodárske a menové veci ( A6-0452/2008 ),
1.
schvaľuje zmenený a doplnený návrh rozhodnutia Rady a schvaľuje uzavretie dohody;
2.
poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Kórejskej republiky.
Text predložený Komisiou
Pozmeňujúci a doplňujúci návrh
Pozmeňujúci a doplňujúci návrh 1
Návrh rozhodnutia
Odôvodnenie 2 a (nové)
(2a)
Keďže vzájomné uznávanie právnych predpisov v oblasti hospodárskej súťaže je medzi Európskym spoločenstvom a Južnou Kóreou najúčinnejším prostriedkom na potláčanie správania narúšajúceho hospodársku súťaž, využívanie nástrojov na ochranu obchodu medzi týmito dvoma stranami by sa malo obmedziť na minimum
.
Pozmeňujúci a doplňujúci návrh 2
Návrh rozhodnutia
Odôvodnenie 4 a (nové)
(4a)
Dohoda by sa mala posudzovať v kontexte celkového rámca existujúcich dohôd medzi Európskym spoločenstvom a Kórejskou republikou a dohôd, o ktorých sa v súčasnosti rokuje, najmä v kontexte rokovaní o prípadnej dohode o voľnom obchode.
