P6_TA(2007)0186
Dohoda ES/Rusko o rybolove a ochrane zdrojov v Baltskom mori *
A6-0160/2007
Legislatívne uznesenie Európskeho parlamentu z 22. mája 2007 o návrhu nariadenia Rady o uzatvorení Dohody medzi Európskym spoločenstvom a vládou Ruskej federácie o spolupráci v oblasti rybolovu a ochrany živých morských zdrojov v Baltskom mori ( KOM(2006)0868 – C6-0052/2007 – 2006/0309(CNS) )
(Konzultačný postup)
Európsky parlament
, –
so zreteľom na návrh nariadenia Rady ( KOM(2006)0868 ) Zatiaľ neuverejnené v úradnom vestníku.
,
–
so zreteľom na článok 37 a článok 300 ods. 2 Zmluvy o ES,
–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6-0052/2007 ),
–
so zreteľom na článok 51 a článok 83 ods. 7 rokovacieho poriadku,
–
so zreteľom na správu Výboru pre rybné hospodárstvo ( A6-0160/2007 ),
1.
schvaľuje zmenený a doplnený návrh nariadenia Rady a schvaľuje uzavretie zmluvy;
2.
poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Ruskej federácie.
Text predložený Komisiou Pozmeňujúci a doplňujúci návrh Európskeho parlamentu Pozmeňujúci a doplňujúci návrh 1 Článok 2 a (nový)
Článok 2a
V priebehu tretieho a posledného roka uplatňovania dohody, pred tým ako sa začnú rokovania o prípadnom predĺžení jej platnosti, predloží Komisia Európskemu parlamentu a Rade všeobecnú hodnotiacu správu, ktorá umožní preskúmanie dosahu dohody na ochranu zdrojov a životného prostredia ako aj hospodárske a sociálne následky vyplývajúce z jej uplatňovania.
