P6_TA(2006)0116
Podpora pestovania plodín určených na nepotravinárske účely
A6-0040/2006
Uznesenie Európskeho parlamentu o podpore pestovania plodín určených na nepotravinárske účely ( 2004/2259(INI) )
Európsky parlament,
–
so zreteľom na Zelenú knihu Komisie z 29. novembra 2000 s názvom "Za európsku stratégiu zásobovania energiou" ( KOM(2000)0769 ),
–
so zreteľom na oznámenie Komisie z 26. novembra 1997 s názvom "Energia pre budúcnosť: obnoviteľné zdroje energie – Biela kniha pre stratégiu a akčný plán Spoločenstva" ( KOM(1997)0599 ),
–
so zreteľom na smernicu Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou Ú. v.
ES L 283, 27.10.2001, s.
33.
Smernica naposledy zmenená a doplnená Aktom o pristúpení z roku 2003.
,
–
so zreteľom na oznámenie Komisie z 26. mája 2004 s názvom "Podiel obnoviteľnej energie v EÚ - Správa Komisie v súlade s článkom 3 smernice 2001/77/ES, vyhodnotenie účinku legislatívnych nástrojov a ostatných politík Spoločenstva na rozvoj príspevku zdrojov obnoviteľnej energie v EÚ a návrhy konkrétnych opatrení" ( KOM(2004)0366 ),
-
so zreteľom na program Komisie "Inteligentná energia - Európa" Rozhodnutie Európskeho parlamentu a Rady č. 1230/2003/ES z 26. júna 2003, ktorým sa prijíma viacročný program akcií v oblasti energetiky: "Inteligentná Energia –Európa" (2003-2006) (Ú. v.
EÚ L 176, 15.7.2003, s.
29).
, oznámenie Komisie zo 7. decembra 2005 s názvom "Akčný plán o biomase" ( KOM(2005)0628 ) a oznámenie Komisie z 8. februára 2006 s názvom "Stratégia EÚ v oblasti biopalív" ( KOM(2006)0034 ),
–
so zreteľom na smernicu Európskeho parlamentu a Rady 2003/30/ES z 8. mája 2003 o podpore používania biopalív alebo iných obnoviteľných palív v doprave Ú. v.
EÚ L 123, 17.5.2003, s.
42.
,
–
so zreteľom na smernicu Európskeho parlamentu a Rady 98/70/ES z 13. októbra 1998, týkajúcu sa kvality benzínu a naftových palív, a ktorou sa mení a dopĺňa smernica Rady 93/12/EHS Ú. v.
ES L 350, 28.12.1998, s.
58.
Smernica naposledy zmenená a doplnená nariadením (ES) č. 1882/2003 (Ú. v.
EÚ L 284, 31.10.2003, s.
1).
,
–
so zreteľom na nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov Ú. v.
EÚ L 270, 21.10.2003, s.
1.
Nariadenie naposledy zmenené a doplnené nariadením (ES) č. 319/2006 (Ú. v.
EÚ L 58, 28.2.2006, s.
32).
,
–
so zreteľom na rozhodnutie Európskeho parlamentu a Rady č. 280/2004/ES z 11. februára 2004 o mechanizme sledovania emisií skleníkových plynov v Spoločenstve a uplatňovania Kjótskeho protokolu Ú. v.
EÚ L 49, 19.2.2004, s.
1.
,
–
so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny Ú. v.
EÚ L 283, 31.10.2003, s.
51.
Smernica naposledy zmenená a doplnená smernicou 2004/75/ES (Ú. v.
EÚ L 157, 30.4.2004, s.
100.)
,
–
so zreteľom na svoje uznesenie z 29. septembra 2005 o podiele obnoviteľnej energie v EÚ a návrhoch konkrétnych opatrení Prijaté texty, P6_TA(2005)0365 .
,
–
so zreteľom na článok 45 rokovacieho poriadku,
–
so zreteľom na správu Výboru pre poľnohospodárstvo a rozvoj vidieka ( A6-0040/2006 ),
A.
keďže produkcia obnoviteľných surovín je prostriedkom na prepojenie spoločnej poľnohospodárskej politiky s modernými a inovačnými politikami, ako napríklad lisabonskou a göteborskou stratégiou Európskej rady,
B.
keďže v rámci trvalo udržateľného rozvoja môže výroba obnoviteľných surovín a využívanie organického odpadu prispievať k zlepšovaniu životného prostredia, trvalo udržateľnej výrobe energie, zamestnanosti a regionálnej rovnováhe a podieľať sa na diverzifikácii a väčšej sebestačnosti multifunkčného poľnohospodárstva,
C.
keďže čiastočným nahradením fosílnych zdrojov energie môžu obnoviteľné suroviny spolu s vyváženou a strategickou kombináciou všetkých zdrojov energie prispieť k zníženiu energetickej závislosti EÚ pri znížení politických a hospodárskych rizík vyplývajúcich z dovozu; keďže obnoviteľné suroviny zároveň prispievajú k znižovaniu emisií skleníkových plynov, ako aj k lepšiemu riadeniu životnosti materiálov,
D.
keďže vývoj plodín na nepotravinárske účely nesmie spochybniť strategický cieľ potravinovej sebestačnosti, ktorý bol jedným z cieľov spoločnej poľnohospodárskej politiky už v jej začiatkoch,
E.
keďže hoci, ako sa zdá, plodiny určené na nepotravinárske účely by mohli v oblasti poľnohospodárstva otvoriť nové možnosti, a to najmä v energetickej oblasti, je potrebné postupovať opatrne pri stanovovaní konkurenčného rámca, v rámci ktorého je pre poľnohospodárov nevyhnutná dotácia pre plodiny určené na nepotravinárske účely, ktorá umožní fungovanie nového spracovateľského priemyselného odvetvia,
F.
keďže je nevyhnutné, aby na účely validácie posunu EÚ smerom k energetickej diverzifikácii s cieľom bojovať proti skleníkovému efektu vychádzali samotné politiky, zamerané na vývoj biopalív a zhodnocovanie biomasy, z energeticky úsporných výrobných modelov,
G.
keďže hoci vývoj plodín určených na nepotravinárske účely môže napomôcť zmierneniu globálneho otepľovania, mali by sa od začiatku vypracovávať analýzu efektívnosti nákladov týkajúcu sa energie a životného prostredia, aby bolo možné vypočítať všetky výrobné náklady a primerane zhodnotiť výhodu akýchkoľvek nových usmernení, ktoré by boli prijaté,
H.
keďže zásoby ropy a zemného plynu sa neustále zmenšujú, ťažba ropy sa v priebehu nasledujúcich 15 rokov pravdepodobne zníži, čo spôsobí nárast cien ropy; keďže úsporné a účinné využívanie energie v poľnohospodárskom a potravinárskom odvetví, predovšetkým prostredníctvom skrátenia prepravných vzdialeností a decentralizácie zásobovania potravinami a výroby energie, je preto otázkou zásadného významu,
I.
keďže výroba energie z biomasy predstavuje výzvu, ktorá sa týka najrôznejších oblastí, vrátane výroby energie, ochrany životného prostredia, štandardizácie a bezpečnosti zásobovania prostredníctvom využívania obnoviteľných nositeľov energie dostupných na miestnej úrovni, ako aj obnoviteľných surovín,
J.
keďže dopyt po tradičných palivách sa v prudko sa rozvíjajúcich priemyselných krajinách Ázie, ako aj v ostatných rozvojových oblastiach, čoskoro výrazne zvýši, čo predstavuje základný faktor znižovania celosvetových zásob ropy,
K.
keďže je nevyhnutné zaručiť bezpečnosť zásobovania prostredníctvom diverzifikácie zdrojov energie, aby bolo možné znížiť závislosť EÚ od dovozov fosílnych palív z tretích krajín,
L.
keďže vo vidieckych oblastiach môžu biopalivá vytvoriť oveľa viac pracovných miest ako alternatívne fosílne palivá, ba v mnohých oblastiach, ovplyvnených ústupom, respektíve zánikom domácich kultúr v dôsledku reformy spoločnej poľnohospodárskej politiky ako napríklad cukrovej repy alebo bavlny, môžu poskytnúť aj skutočnú socioekonomickú alternatívu,
M.
keďže väčšie využívanie obnoviteľných zdrojov energie môže mať priaznivý vplyv, okrem iného na situáciu z hľadiska zamestnanosti v oblastiach s vysokou mierou nezamestnanosti, a to podporovaním rozvoja výroby vo vidieckych oblastiach, rastu zamestnanosti a rozvoja priemyslu a služieb v súvislosti s obnoviteľnými zdrojmi energie, ako aj obnoveného obhospodarovania pôdy v nových členských štátoch, ktorá nebola v dôsledku politických zmien využívaná,
N.
keďže smernica 2003/30/ES o biopalivách stanovuje, že do roku 2010 by cieľová spotreba biopalív v pomere k celkovej spotrebe paliva v doprave mala dosiahnuť 5,75 %, čo predstavuje ekvivalent 40 miliónov ton oxidu uhličitého ročne; keďže úroveň spotreby biopalív v členských štátoch je v súčasnosti iba 1,4 % celkovej spotreby paliva v doprave; a keďže z toho dôvodu sa odporúča podstatná zmena politiky,
O.
keďže mnohé členské štáty sa spoliehajú na oslobodenie od dane z palív pri podpore výroby biopalív, čo umožňuje smernica 2003/96/ES o zdaňovaní energetických produktov,
P.
keďže je potrebné zriadiť vnútorný trh s poľnohospodárskymi produktmi na energetické a palivové využitie,
Q.
keďže všetky dotácie, clá a nariadenia či smernice EÚ a členských štátov, týkajúce sa podpory energetických plodín a biopalív, musia byť trvalo udržateľné a v súlade so záväzkami voči Svetovej obchodnej organizácii,
R.
keďže pestovanie energetických plodín môže mať priaznivý vplyv na biodiverzitu, pôdu a vodné zdroje, a to vtedy, keď sa pestovaním zvýši striedanie plodín, zohľadnia sa požiadavky vyplývajúce zo vzájomného súladu a prijmú sa aktívne kroky na zvýšenie úrodnosti pôdy,
S.
keďže v súvislosti s výrobou energie z poľnohospodárskych produktov by sa mal ďalej využiť potenciál vedľajších produktov poľnohospodárskej výroby a lesného hospodárstva, ako je drevo, vlna, hnoj, slama a jatočný odpad,
T.
keďže nielen spotrebitelia, ale aj poľnohospodári a vlastníci lesov potrebujú byť informovaní o vlastnostiach využitia plodín na nepotravinárske účely, produkcii biomasy, obnoviteľnej energii a možnostiach, ktoré poskytujú odvetviam poľnohospodárstva a lesníctva,
U.
keďže nedávna reforma spoločnej poľnohospodárskej politiky vytvorila potrebné podmienky na rozvoj plodín určených na nepotravinárske účely prostredníctvom oddeľovania dotácií od produkcie, využívania režimu energetických plodín a kultivácie nevyužívanej pôdy,
V.
keďže energia z biomasy je obnoviteľným zdrojom energie s veľkým potenciálom, najmä pre trvalo udržateľnú poľnohospodársku činnosť,
W.
keďže medzi hlavné formy energie z biomasy patria biopalivá pre dopravu (vyrobené najmä z obilnín, cukrových a olejnatých plodín a odpadových olejov), vykurovanie domácností biomasou (použitím dreva a drevených zvyškov) a spaľovanie dreveného odpadu, slamy a poľnohospodárskeho odpadu v elektrárňach na účely výroby elektriny, tepla alebo oboch,
X.
keďže obnoviteľná energia má v súčasnosti predpoklady tvoriť do roku 2010 iba 9 až 10 % energetickej zmesi EÚ namiesto cieľových 12 %,
Y.
keďže nové členské štáty strednej a východnej Európy, spoločne s Bulharskom a Rumunskom, ktoré majú pristúpiť do EÚ, predstavujú potenciálnych výrobcov obnoviteľných zdrojov energie a na základe tejto skutočnosti získavajú alebo získajú značnú časť pomoci zo štrukturálnych a poľnohospodárskych fondov EÚ, je potrebné ich povzbudzovať k tomu, aby svoje zdroje energie účinne zhodnocovali a začlenili ich do horizontálnych pravidiel spoločnej poľnohospodárskej politiky,
Z.
keďže s ohľadom na reformu trhu s cukrom EÚ a obmedzovanie pestovania cukrovej repy by sa mala uskutočniť dôkladná analýza možnosti intenzívnejšieho využívania súčasného potenciálu na výrobu biopalív z cukrovej repy alebo z iných alternatívnych plodín na týchto pestovateľských plochách,
Budúcnosť plodín určených na nepotravinárske účely
1.
zdôrazňuje význam zvýšenia podpory výskumu a vývoja technológie v súvislosti s plodinami určenými na nepotravinárske účely s cieľom zvýšiť potenciál a účinnosť priemyslu; navrhuje, aby sa kládol dôraz na najvýkonnejšie bioenergetické projekty, ktoré by mohli byť najlepším prínosom k hospodárstvu vidieka a ktoré jasne ukážu možnosti biomasy významne prispieť k uspokojeniu dopytu EÚ po energii;
2.
vyzýva Komisiu, aby definovala stratégiu Spoločenstva a akčný plán na podporu obnoviteľných zdrojov energie s cieľom prispieť k zabezpečeniu zásobovania potravinami a zlepšeniu energetickej účinnosti EÚ, aby sa zabezpečilo, že spoľahlivé zásobovanie potravinami je podporované najlepším možným využívaním obnoviteľných surovín;
3.
zdôrazňuje skutočnosť, že podpora biopalív môže mať veľký význam pri zaručovaní bezpečných zásob potravín prostredníctvom udržiavania poľnohospodárskeho využívania pôdy, pričom tieto ciele sa ani zďaleka nevylučujú;
4.
vyzýva Komisiu, aby za pomoci členských štátov, združení a zúčastnených strán, vytvorila zoznam individuálnych a kolektívnych skúseností súvisiacich s využívaním biomasy (obnoviteľné suroviny a organický odpad z poľnohospodárstva a lesného hospodárstva) na výrobu biopalív, tepelnej a elektrickej energie, aby sa tie najlepšie iniciatívy mohli začať využívať v celej EÚ;
5.
víta doterajšie úsilie Komisie, ktoré vynaložila na podporu intenzívnejšieho pestovania plodín určených na nepotravinárske účely, ako aj na zvýšenie účinnosti využívania energie prostredníctvom vytvorenia programu "Inteligentná energia – Európa", ďalej prostredníctvom "Akčný plán o biomase" a svojho oznámenia o biopalivách; požaduje však lepšiu koordináciu s už existujúcimi krokmi, ktoré sa prijali v členských štátoch; podporuje Komisiu, aby dodržiavala vyhlásený časový harmonogram pre iniciatívy a v čo najkratšom čase vykonala s tým súvisiace opatrenia;
6.
domnieva sa v rámci dlhodobého plánovania energetickej politiky EÚ, zaručujúc hospodársku, ako aj podnikateľskú bezpečnosť investorov a výrobcov, že by sa mali vypracovať národné akčné plány pre biomasu, a to na základe ucelených návrhov, ktoré určia priority pre využívanie rôznych typov biomasy a stanovia osobitné ekologické opatrenia, ako aj kampane zamerané na informovanie spotrebiteľov o výhodách, problémoch a prínose tohto zdroja obnoviteľnej energie k trvalo udržateľnému rozvoju;
7.
zdôrazňuje nevyhnutnosť uskutočnenia výskumu na účely preskúmania hospodárskych
,
ekologických
a
technických faktorov, ktoré sú zapojené do výberu plodín vhodných na pestovanie vzhľadom na špecifické pôdne a klimatické podmienky v každej oblasti;
8.
vyzýva Komisiu, aby aj v oblasti poľnohospodárstva tak, ako je tomu v iných odvetviach, prednostne podporovala úsporu energie, využívanie vedľajších poľnohospodárskych produktov na výrobu energie a decentralizované využívanie obnoviteľných surovín;
9.
zdôrazňuje, že suroviny na výrobu bionafty, bioetanolu a tepelnej a elektrickej energie z biomasy by mali pochádzať najmä z vlastných zásob členských štátov;
10.
vyzdvihuje potenciál, ktorý pre poľnohospodárov ponúkajú vývoj a investície v odvetví pestovania plodín na nepotravinárske účely v rámci reformy trhu s cukrom;
11.
zdôrazňuje význam toho, aby boli ciele smernice 2003/30/ES o biopalivách záväzné pri súčasnom vytvorení pevného monitorovacieho mechanizmu a s tým cieľom, aby sa prijaté záväzky plnili najmä v rámci miestnej európskej výroby; preto sa domnieva, že obchodná politika EÚ musí zodpovedať tomuto cieľu;
12.
zdôrazňuje skutočnosť, že ustanovenie záväzných cieľov nesmie viesť k odstráneniu alebo zníženiu existujúcich stimulov pre výrobu biopalív v EÚ; domnieva sa, že ustanovenie týchto cieľov by malo podliehať revízii daňových predpisov Spoločenstva pre energetické produkty;
13.
na pozadí narastajúceho nedostatku zdrojov surovín zdôrazňuje význam trhových mechanizmov, ktoré umožnia zdrojom energie z biomasy stať sa trvalo konkurencieschopnými, a to aj bez verejných dotácií;
14.
zdôrazňuje, že rozvoj využívania obnoviteľných zdrojov energie by mal byť v jednotlivých členských štátoch zvážený pri zohľadnení miestnych podmienok, a to v úzkej súvislosti s možnosťami takéhoto rozvoja;
15.
poukazuje na skutočnosť, že všetky vidiecke oblasti majú značný potenciál na výrobu biomasy, ale najviac znevýhodnené oblasti spomedzi nich majú vzhľadom na svoju nízku úroveň výroby a prirodzené štrukturálne prekážky stále najväčšie ťažkosti s využívaním tohto potenciálu; poukazuje na to, že tieto oblasti by mali mať preto prednosť pri využívaní štrukturálnych fondov na využitie uvedeného potenciálu;
16.
zdôrazňuje, že je nevyhnutné vypracovať v rámci národných a regionálnych rozvojových stratégií na obdobie rokov 2007 – 2013 operačné programy na využívanie biomasy a zaručiť, aby boli spoločne financované zo štrukturálnych fondov, kohézneho fondu a siedmeho rámcového programu Európskeho spoločenstva pre výskum, technický rozvoj a demonštračné činnosti (2007-2013);
17.
nalieha, aby žiadne z opatrení na podporu energetických plodín neviedlo k ďalšiemu zdražovaniu odberu energie pre domácnosti a podniky a tým ani k zhoršovaniu konkurencieschopnosti Európy ako celosvetovo atraktívnej lokality;
18.
dôrazne žiada Komisiu, aby preskúmala dojednania o vyňatí pôdy podľa režimu energetických plodín, ako je uvedené v spoločnej poľnohospodárskej politike a aby sa podstatne zvýšila maximálna plocha, pre ktorú je možné poskytnúť dodatočnú pomoc, a úroveň platieb; v tejto súvislosti poukazuje na svoju nedávnu žiadosť, aby sa zvýšila pomoc poskytovaná pre plochy, na ktorých sa pestovali energetické plodiny na 80 EUR na hektár ročne, a to na základe maximálnej garantovanej plochy s rozlohou 2 200 000 hektárov;
19.
nalieha na Komisiu, aby rozšírila zoznam plodín vhodných na pestovanie plodín na účely výroby biopalív v rámci podporných systémov s cieľom zabezpečiť, aby sa na miestnej a regionálnej úrovni vybrali najvhodnejšie energetické plodiny, a aby boli pre všetky druhy obnoviteľných zdrojov energie, napr. pre bioetanol, bionaftu a anaeróbne prekvasenie (bioplyn), zaručené zodpovedajúce formy podpory, a aby sa výrobcom poskytli dostatočné stimuly, aby sa mohli začať venovať pestovaniu týchto plodín;
20.
zdôrazňuje, že podpora plodín určených na nepotravinárske účely sa musí primerane financovať, vrátane rozumného využívania fondov, bez toho, aby sa ohrozili ostatné ciele uvedené v nariadení Rady (ES) č. 1698/2005 z 20. septembra 2005, ktoré sa týkajú použitia Európskeho poľnohospodárskeho fondu pre rozvoj vidieka;
21.
vyzýva Komisiu, aby odstránila prekážky rozvoja pestovania energetických plodín v nových členských štátoch, ktoré uplatňujú zjednodušený systém jednotnej platby na plochu (SAPS) a tým nedostávajú od EÚ žiadnu finančnú podporu;
22.
považuje za dôležité, aby sa v nových členských štátoch z mechanizmu postupného zavádzania vyčlenili prémie na pestovanie energetických plodín;
23.
zastáva názor, že podpora pestovania energetických plodín v nových členských štátoch by sa mala oddeliť od SAPS, aby bolo možné na pestovanie týchto plodín zabezpečiť dodatočnú podporu;
24.
zdôrazňuje, že z dlhodobejšieho hľadiska je nevyhnutné zabezpečiť hospodársku životaschopnosť plodín určených na nepotravinárske účely a vyzýva Komisiu, aby poskytla priemyslu trvalo udržateľné riešenia a stabilné regulačné prostredie, ktoré ho na jednej strane podporí pri vykonaní požadovaných úprav a investícií a na druhej strane pri odstraňovaní potreby verejného financovania týchto plodín;
25.
poukazuje na to, že je potrebné dbať najmä na to, aby sa predchádzalo intenzifikácii výroby, ktorá by mohla mať nepriaznivý vplyv na životné prostredie, ako napríklad znečistenie pôdy zvyškami hnojív a prípravkami na ochranu rastlín, ako aj vyčerpanie alebo znečistenie vodných zásob;
26.
zdôrazňuje význam podpory komunikácie medzi poľnohospodárskym a spracovateľským odvetvím poskytnutím jasných zmlúv, prekladu technológie a ďalšími stimulmi;
27.
žiada Komisiu, aby primerane podľa situácie v jednotlivých členských štátoch podporila využívanie programov pre príspevky a úvery na úrovni EÚ, na národnej, ako aj regionálnej úrovni na také účely, ako je napríklad výstavba spracovateľských závodov a vývoj východiskových surovín;
28.
žiada Komisiu, aby zhodnotila potenciálne výhody plodín určených na nepotravinárske účely vzhľadom na pracovné príležitosti a zníženie nákladov na dopravu v dôsledku vybudovania elektrární využívajúcich obnoviteľné zdroje vo vidieckych oblastiach;
29.
zdôrazňuje význam zavedenia opatrení na zabezpečenie určitej kvality dovezených východiskových surovín a súladu so sociálnymi a environmentálnymi normami na základe noriem platných v EÚ;
30.
nalieha na Komisiu, aby vyvinula ďalšie úsilie na prepojenie noriem pre produkty a podporu obnoviteľných surovín v rámci EÚ s cieľom povzbudiť vnútorný trh s obnoviteľnými zdrojmi energie;
31.
vyzýva Komisiu, aby prostredníctvom zmeny pravidiel podporovala propagáciu pestovania plodín určených na nepotravinárske účely za predpokladu, že táto propagácia spĺňa kritériá trvalo udržateľného rozvoja a napomáha rozvoju multifunkčného poľnohospodárstva v celej EÚ;
32.
domnieva sa, že vplyv pestovania energetických plodín na životné prostredie na vidieku by sa mal monitorovať a že by sa malo v daných oblastiach zvážiť zavedenie pravidiel na zabránenie nekontrolovaného rozšírenia pestovania inváznych druhov plodín;
33.
požaduje, aby sa využívali existujúce kontrolné mechanizmy, ako napr. vzájomná zhoda, na zabezpečenie toho, aby výroba paliva, energie a materiálov založená na biotechnológiách nebola na úkor biodiverzity a environmentálnych zdrojov pôdy, vody a ovzdušia, a skutočne sa dosiahlo zníženie skleníkových plynov;
34.
žiada Komisiu, aby zvážila vytvorenie prehľadnej, verejnej databázy na úrovni EÚ, ktorá bude obsahovať prínosy životnosti obnoviteľných surovín spolu s výsledkami hodnotení životnosti;
35.
žiada, aby stratégie verejného obstarávania podporovali zavedenie materiálov odvodených z biomasy s cieľom zvýšiť povedomie o potenciálnych možnostiach využitia obnoviteľných surovín a ich širších prínosoch pre životné prostredie a zdravie;
36.
žiada Komisiu, aby podporila šírenie a technologickú transpozíciu európskeho výskumu, rozvoja a testovania biomateriálov, bioenergie a biopalív a aby podporila kampaň na zvýšenie verejného povedomia;
37.
zdôrazňuje potrebu integrácie vnútroštátneho výskumu, vývoja a testovania biomateriálov na úrovni EÚ, najmä vzhľadom na zriadenie programu na výskum technológie na premenu biomasy na energiu, palivo a chemické látky na úrovni EÚ;
38.
vyzýva Komisiu, aby čo najskôr prijala ohľadom biopalív kroky na účely dosiahnutia kompromisu medzi automobilovým a ropným priemyslom v súlade so zásadou "biopalivá pre automobily, nie automobily pre biopalivá";
Príležitosti, ktoré poskytujú špeciálne plodiny a produkty
39.
vyzýva Komisiu, aby prijala opatrenia na podporu výroby špeciálnych chemických látok z poľnohospodárskych surovín s cieľom zvýšiť príjem poľnohospodárov a zásobiť trh ekologickými a zdravými produktmi namiesto chemických výrobkov, ktoré nie sú biologicky rozložiteľné;
40.
pripúšťa, že špeciálne plodiny možno veľmi účinne využívať v decentralizovanom a malom rozsahu a preto môžu byť prínosom pre množstvo poľnohospodárov; nalieha preto na Komisiu, aby podporila v tejto oblasti rozvoj s cieľom postupne zvyšovať produkciu týchto plodín;
41.
podporuje nedávny vývoj v odvetví plastov, mazív a izolácií smerom k nahradeniu tradičných produktov rastlinnými produktmi; vyzýva Komisiu, aby zaviedla povinné použitie rastlinných výrobkov v prípadoch, keď sú tieto vhodnou alternatívou tradičným výrobkom;
42.
vyzdvihuje potenciál poľnohospodárstva produkovať farmaceutické plodiny na výrobu vakcín a ďalších produktov, ktorých cieľom je poskytovať medicínskemu odvetviu vhodné nástroje zdravotnej starostlivosti;
43.
podporuje, aby sa v poľnohospodárstve využívali látky, ktoré pochádzajú z poľnohospodárskych produktov, ako sú hnojivá, pesticídy a insekticídy, čím podporuje spôsoby organického poľnohospodárstva v oblasti hnojenia a ochrany plodín;
44.
zdôrazňuje, že rastúci dopyt spotrebiteľov po ekologických výrobkoch, ktoré podporujú zdravie, poskytuje poľnohospodárskemu sektoru výzvu na produkciu surovín pre prírodnú a hypoalergénnu kozmetiku, výrobky z prírodných a ekologických textílií a nové potravinové výrobky;
45.
vyzýva Komisiu, aby podporila ďalšiu inováciu a sľubné nové technológie, ako je kombinovaná výroba papiera a bioetanolu zo slamy;
Podpora výroby tepla a elektriny z poľnohospodárskych zdrojov
46.
zdôrazňuje potenciál, ktorý ponúka používanie poľnohospodárskych zvyškov a odpadu na výrobu tepla, chladu a elektriny využijúc metódy, ktoré sú hospodársky účinné, šetrné voči životnému prostrediu a ktoré môžu poskytnúť poľnohospodárstvu a vidieckym spoločenstvám väčšiu sebestačnosť;
47.
požaduje, aby sa finančné prostriedky, určené na výskum a rozvoj vidieka, čoraz viac zameriavali na účinnejšie a rozsiahlejšie využívanie organického odpadu z poľnohospodárstva a lesného hospodárstva na individuálne a kolektívne účely vo vidieckych oblastiach;
48.
žiada Komisiu, aby podporila účinné využívanie biomasy získanej z lesného a poľnohospodárskeho odpadu, ako aj pestovanie energetických plodín vo forme vhodných drevín, napríklad rýchlo rastúce dreviny, ako sú vŕby a topole, alebo trávy ako sú trávy z čeľade Poaceae, bez spôsobenia ujmy pôvodným rastlinným spoločenstvám v jednotlivých členských štátoch, na účely výroby tepla, čím by sa súčasne napomohlo k využívaniu určitých druhov odpadu;
49.
zdôrazňuje význam stanovenia povinných cieľov na výrobu tepla z obnoviteľných zdrojov a z vedľajších produktov poľnohospodárstva ako aj potenciálneho využitia diaľkových dodávok tepla, ktoré budú stimulovať efektívne využívanie biomasy ako obnoviteľného zdroja energie a rozvoj nových miestnych trhov poľnohospodárskych výrobkov;
50.
zdôrazňuje, že najlepšie životné prostredie by sa malo vytvoriť využívaním biomasy, mali by sa stanoviť jasné zásady pre podporné systémy a viacero finančných prostriedkov by sa malo vyčleniť na podporu výroby biomasy a zabezpečenie jej účinnejšieho využívania;
51.
vyzýva Komisiu, aby vypracovala odporúčanie s cieľom povzbudiť členské štáty, aby použili efektívne stimuly, ako je zníženie daní, na účely podpory využívania obnoviteľnej energie a výroby energie z obnoviteľných, miestnych, primárnych produktov;
52.
navrhuje, aby sa ďalej podporovalo úsilie na povzbudenie poľnohospodárskej výroby priamo na hospodárstve/farme a využívania obnoviteľnej energie, pričom toto úsilie už prejavili mnohí drobní spracovatelia, a to v prípade, že existujú dobré vyhliadky na rýchly komerčný úspech bez potreby dlhodobých dotácií;
53.
informuje poľnohospodárov o možnostiach a nových perspektívach v oblasti podnikania, ktoré ponúka pestovanie energetických plodín po zavedení obmedzení, ktoré priniesla prehodnotená spoločná poľnohospodárska politika;
54.
podporuje zriadenie biorafinérií, ktoré zvyšujú efektívnosť nákladov na konečné produkty využívaním biomasy;
55.
vyzýva členské štáty, aby pozdvihli povedomie svojich občanov o kladných účinkoch používania biomasy a obnoviteľných zdrojov energie na životné prostredie organizovaním verejných kampaní zameraných najmä na mladú generáciu, ktorej ekologické povedomie je potrebné rozvíjať;
56.
zdôrazňuje, že náležitá pozornosť by sa mala venovať potrebe využitia vedľajších produktov poľnohospodárskej výroby a iného odpadu biomasy vrátane biologicky rozložiteľného priemyselného odpadu;
Príležitosti pre biopalivá
57.
zdôrazňuje, že nahradenie fosílnych palív môže viesť k ekonomickým príležitostiam a vytvoreniu pracovných miest v súlade s lisabonskou stratégiou;
58.
poukazuje na to, že keďže EÚ musí prijať opatrenia na boj proti skleníkovým plynom a na ochranu životného prostredia, výroba biopalív, ktorá predstavuje potenciálnu diverzifikáciu zdrojov energie, musí byť v súlade s pravidlami, na ktorých je založené trvalo udržateľné poľnohospodárstvo;
59.
upozorňuje na to, že je potrebné sa prednostne zamerať na uskutočnenie štúdií v oblasti vývoja nových technológií na výrobu a využitie obnoviteľných palív;
60.
nalieha na členské štáty, aby zvážili opatrenia, ako sú ďalšie daňové stimuly a zmiešavanie fosílnych palív s biopalivami, ktoré predstavujú sľubné spôsoby podpory biopalív v budúcnosti;
61.
zdôrazňuje však, že pri zavedení fiškálnych opatrení, ako sú daňové výnimky, je potrebné postupovať opatrne, aby sa zabránilo narušeniu trhu v dôsledku nadmerných kompenzačných platieb v prípade dovezených biopalív a tých foriem energie s osobitne nízkymi výrobnými nákladmi;
62.
nalieha na členské štáty, aby na dostatočne dlhé obdobia zaviedli dane a clá s cieľom zabezpečiť dôveru v odvetvie a stimulovať investície;
63.
žiada Komisiu, aby zvážila zavedenie opatrení na podmienený prístup na trh v prípade dovozu biopaliva z tretích krajín, ako je Brazília, s cieľom zaistiť celosvetovú bezpečnosť dodávok potravín, biodiverzitu a schopnosť pralesov absorbovať CO2, a to prostredníctvom cieleného vyberania colných poplatkov a podporovania projektov rozvoja vidieka, ktoré sú zamerané na trvalo udržateľné využívanie zdrojov v tretích krajinách, čím sa umožní, aby si odvetvie výroby biopalív v EÚ udržalo konkurencieschopnosť aj pri uplatňovaní vysokých enviromentálnych štandardov;
64.
vyzýva na zvýšenie financovania výskumu nových, ekonomicky účinnejších a trvalo udržateľných technológií, vývoj ktorých je lepšie prispôsobený potrebám priemyslu biopalív;
65.
víta, že sa primeraná pozornosť venuje podpore výskumu nových a úspornejších technológií výroby biopalív;
66.
odporúča, aby sa dostatočná podpora venovala výskumu a vývoju biopalív druhej generácie, ale súčasne aby sa skutočne zobrali do úvahy možnosti vyplývajúce z už existujúcich návrhov, ktoré podstatne prispievajú k vyriešeniu problémov v oblasti životného prostredia, ako napríklad výroba vodíka z obnoviteľných zdrojov energie;
67.
pripúšťa, že biopalivá sú drahšie ako fosílne palivá - aspoň v súčasnosti a pokiaľ sa nepodarí nájsť lacnejšie spôsoby ich výroby, z čoho vyplýva dôležitosť vyčlenenia finančných prostriedkov na výskum - ale upozorňuje, že zmiešanie biopalív s fosílnymi palivami má pozitívny vplyv na životné prostredie;
68.
vyzýva Komisiu, aby bezodkladne navrhla revíziu smernice 98/70/ES týkajúcej sa kvality benzínu a naftových palív s cieľom určiť primerané prostriedky na uľahčenie realizácie cieľov stanovených v smernici 2003/30/ES o biopalivách a tým ďalej podporiť biopalivá;
o
o o
69.
poveruje svojho predsedu, aby toto uznesenie postúpil Rade a Komisii.
