Európska dilema voči Číne: sú ľudské práva prednejšie než biznis?
Vonkajšie vzťahy
2010-12-09 - 16:20
Príbehu prvého čínskeho nositeľa Nobelovej ceny Liou Siao-poa a jeho manželky sa tento týždeň venovali i europoslanci © Belga/AFP Len málokedy sa Európa ocitá v tak schizofrénnej pozícii ako v prípade vzťahov s Čínou.
Na jednej strane sú veci ako prenasledovanie disidentov, novodobé "gulagy" či kolonizácia Tibetu, ktoré EÚ odsudzuje.
Na strane druhej je tu však i obrovský čínsky trh.
Do tejto situácie sa dostáva i Parlament.
O Číne sa tento týždeň hovorilo na schôdzach hneď dvoch výborov - avšak zatiaľ čo podvýbor pre ľudské práva riešil osud väzneného Liou Siao-poa, výbor pre medzinárodný obchod sa sústredil na biznis.
Sú to dva mesiace, čo nórsky Nobelov výbor urobil rozhodnutie, ktoré vzbudilo ohlas po celom svete - Nobelovu cenu za Mieru udelil čínskemu disidentovi Liou Siao-poovi.
Päťdesiatštyriročný Liou získal cenu ako vôbec prvý Číňan.
Miestne úrady ho ale napriek tomu naďalej držia za mrežami a to kvôli jeho spoluautorstvu Charty 08 - dokumentu inšpirovanom československou Chartou 77 a volajúcom po politických reformách v Číne.
Príbehu Liou Siao-poa i jeho manželky, ktorá žije v domácom väzení sa na poslednom zasadnutí venoval podvýbor pre ľudské práva.
"Parlament víta stanovisko predstaviteľky EÚ pre zahraničnú politiku, barónky Ashton, ktoré vyzýva na prepustenie Liou Siao-poa, jeho manželky a ďalších jeho priaznivcov," uviedol slovenský poslanec Eduard Kukan z frakcie ľudovcov, ktorý schôdzu viedol.
Udelenie Nobelovej ceny čínskemu disidentovi sa dnes chystajú podporiť i predsedníčka podvýboru Heidi Hautala či podpredseda Parlamentu Edward McMillan-Scott, ktorí sa zúčastnia nadchádzajúceho slávnostného odovzdávania.
Tibetský jazyk v ohrození
Poslanci sa behom schôdze zaoberali aj situáciou v Tibete.
Koncom novembra schválil Európsky parlament uznesenie, v ktorom odsúdil plány Pekingu zaviesť v Tibete čínštinu ako hlavný vyučovací jazyk.
"Parlament zdôrazňuje potrebu zachovávať a ochraňovať kultúrnu, náboženskú a národnú identitu šiestich miliónov Tibeťanov a zaoberať sa obavami súvisiacimi s potláčaním a marginalizáciou tibetského jazyka ako základu tibetskej identity," uvádza rezolúcia.
O aktuálnych pomeroch v Tibete ale i ďalších čínskych provinciách pred poslancami hovoril Ngawang Choephel zo združenia Unrepresented Nations and Peoples Organization (UNPO).
"Tibeťania sa znovu stávajú obeťami zabíjania, nezákonného zadržiavania a ďalších represií.
Tie doliehajú predovšetkým na miestnych duchovných vodcov, bojovníkov za ľudské práva, ale i intelektuálov či umelcov," uviedol Choephel.
Čína myslí na ekológiu.
Ale emisie nezníži
Úplne inými témami súvisiacimi s Čínou sa zaoberali poslanci z výboru pre medzinárodný obchod.
Na ich schôdzi vystúpil čínsky veľvyslanec pri EÚ Song Dž, ktorý hovoril o obchodných vzťahoch.
"Pre vzájomnú spoluprácu sa sľubne črtajú najmä štyri oblasti - čínsky spotrebiteľský trh, priemyselné inovácie, budovanie "zelenej ekonomiky" či spolupráca v oblasti vedy a techniky," uviedol veľvyslanec.
Čína má podľa neho záujem o hospodárstvo, ktoré bude šetrné k životnému prostrediu.
"Nanešťastie však produkcia oxidu uhličitého v Číne porastie," dodal Song Dž.
Slovenský poslanec Peter Šťastný a jeho švédsky kolega Carl Schlyter i na jednaní tohto výboru nadhodili otázku ľudských práv a čínskej politiky voči Tibetu.
"Možno ste si všimli rýchlosť zmien, ktorými za posledných tridsať rokov prešla Čína.
A to i v oblasti politických inštitúcií a demokracie.
Tento pokrok by nemal zostať opomenutý," reagoval čínsky veľvyslanec.
20101203STO05991 Buzek gratuloval Liouovi k Nobelovej cene (anglicky) Uznesenie EP k Tibetu Schôdza podvýboru pre ľudské práva Schôdza výboru pre medzinárodný obchod EÚ k téme čínskych pracovných táborov
SK
1
PHOTO
20101208PHT08264.jpg
SK
2
LINK
/meetdocs/2009_2014/documents/droi/dv/201/201012/20101206_71buzek_en.pdf
SK
3
LINK
/meetdocs/2009_2014/documents/droi/dv/p7_ta-prov(2010)0449_/p7_ta-prov(2010)0449_sk.pdf
SK
4
LINK
/wps-europarl-internet/frd/vod/player?eventCode=20101206-1500-COMMITTEE-DROI&language=ES&byLeftMenu=researchcommittee&category=COMMITTEE&format=wmv#anchor1
SK
5
LINK
/wps-europarl-internet/frd/vod/player?eventCode=20101202-0900-COMMITTEE-INTA&language=EN&byLeftMenu=researchcommittee&category=COMMITTEE&format=wmv#anchor1
-//EP//TEXT IM-PRESS 20100927STO83662 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
