Energetické dohody s tretími krajinami musia byť v súlade s právom EÚ
Energetika
2012-01-24 - 15:55
Nové právne predpisy musia chrániť obchodné tajomstvo.
Európska únia bude o krok bližšie k spoločnej energetickej politike, ak budú členské štáty zdieľať informácie o energetických dohodách s tretími krajinami, tvrdí lotyšský kresťanský demokrat Krišjānis Kariņš, ktorý je autorom parlamentného návrhu v tejto oblasti.
EÚ dováža viac ako 60% plynu a viac ako 80% ropy, ktoré spotrebuje a tieto čísla stále rastú.
85% zemného plynu a takmer 50% dovozu ropy EÚ sa dováža z Ruska, Nórska a Alžírska.
Dodávky energie sú zabezpečené predovšetkým prostredníctvom dvojstranných obchodov.
Aj keď v rámci EÚ platia spoločné pravidlá EÚ na zaistenie bezpečných a dostupných dodávok energie pre hospodárstvo a občanov, spoločný prístup EÚ pre vzťahy s tretími krajinami v tejto oblasti chýba.
Výmena informácií
V minulom roku navrhla Európska komisia v snahe o lepšiu koordináciu nové pravidlá pre energetické kontrakty s tretími krajinami.
Právne predpisy by vyžadovali výmenu informácií medzi Komisiou a všetkými 27 členských štátmi o všetkých medzivládnych dohodách o dodávkach energie z nečlenských krajín EÚ, ešte pred ich podpisom.
"Hlavným cieľom je zabezpečiť, aby boli dohody v súlade s právnymi predpismi EÚ v oblasti energetiky, najmä tretím energetickým balíkom (ktorý zaisťuje, že tretie strany majú dostatočný prístup potrubiam riadeným dodávateľom, pozn. red.)," vysvetlil Kariņš .
Komisia by nemala dohody len preskúmať, ale malo by je byť umožnené zúčastniť sa na rokovaniach ako pozorovateľ.
Môže tak zohrať úlohu "právneho poradcu" a "pomôcť pri vyjednávaní a spísaní dohôd," dodal.
Preventívne predpisy
"Cieľom je zabrániť konaniam pre nesplnenie povinnosti a uistiť sa, že dohoda je od samého začiatku v súlade s právom Európskej únie," argumentoval.
"Iróniou je, že ak tieto právne predpisy neprejdú, Komisia sa na zmluvy pozrie tak či tak, a ak nájde niečo, čo by bolo v rozpore s právom EÚ, môže začať konanie o nesplnení povinnosti.
Tieto právne predpisy sú dôležitým kolieskom v systéme, ktorý by pomohlo predísť právnemu chaosu."
V roku 2010, predtým, ako bol pripravený návrh o energetických dohodách, Komisia napadla sporné dohody medzi Poľskom a Ruskom kvôli zabezpečenie prístupu do poľskej časti plynovodu Jamal (čiastočne vo vlastníctve ruského plynového gigantu Gazprom) pre iných operátorov.
Ohrozenie suverenity?
Ak teda Komisia môže kontrolovať dohody tak či tak, prečo majú niektoré členské štáty obavy z novej legislatívy?
"Obávajú sa, že obchodné tajomstvá začnú "lietať" po celej Európe.
Je preto nesmierne dôležité, aby táto právna úprava neumožňovala, aby sa to stalo," zdôraznil Kariņš .
"Moja správa výslovne uvádza, že ak vláda upozorní na to, že sú niektoré informácie dôverné, potom to musí Komisia rešpektovať a nebude ich šíriť do ostatných členských štátov.
Je to poistka."
Ochrana obchodného tajomstva však nestačí na upokojenie kritikov, ktorí v novom návrhu vidia zásah do vnútroštátnych záležitostí a ohrozenie suverenity.
"Ide o to najhoršie zasahovania zo strany šialených kontrolórov v Komisii," vyslovil svoje pobúrenie britský konzervatívec Giles Chichester , ktorý vo výbore vystúpil v mene oponentov návrhu.
"Naše energetické opatrenia sú súkromnou záležitosťou Británie, a nie Komisie.
Je to pokus riadiť a ovplyvňovať naše individuálne obchodné záujmy v novom a hlboko znepokojujúcom meradle."
"Nemá to nič spoločné s tým, či je alebo nie je niekto oprávnený dohodnúť sa s niekým iným.
Je to o tom, či sú dohody v oblasti energetiky v súlade s právom EÚ," argumentoval Kariņš .
"Európska energetická politika má mnoho aspektov.
Tento návrh je jedným z nich."
20120120STO35894 Návrh správy Proces schvaľovania nových predpisov (anglicky) Priamy prenos vypočutia o energetických dohodách 24.1. o 15:00 Krišjānis Kariņš
SK
1
PHOTO
20120110PHT35042.jpg
SK
2
LINK
/meetdocs/2009_2014/documentss/itre/pr/882/882629/882629sk.pdf
SK
3
LINK
/oeil/popups/ficheprocedure.do?id=593725
SK
4
LINK
/ep-live/sk/committees/video?event=20120124-1500-COMMITTEE-ITRE&vodtype=Live
SK
5
LINK
/meps/sk/96901/Kriaj%20nis_KARIE%60.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
