A6-0244/2008
9.6.2008
***I
SPRÁVA
o návrhu smernice Európskeho parlamentu a Rady, ktorou sa mení a dopĺňa smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o článok 6 ods. 2 o uvádzaní batérií a akumulátorov na trh
(KOM(2008)0211 – C6‑0165/2008 – 2008/0081(COD))
Výbor pre životné prostredie, verejné zdravie a bezpečnosť potravín
Spravodajca:
Johannes Blokland
PE 407.594v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa mení a dopĺňa smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o článok 6 ods. 2 o uvádzaní batérií a akumulátorov na trh
( KOM(2008)0211 – C6‑0165/2008 – 2008/0081(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2008)0211 ),
– so zreteľom na článok 251 ods. 2 a článok 95 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0165/2008 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6‑0244/2008 ),
1. schvaľuje návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Východiská a účel návrhu
Cieľom tohto návrhu je objasniť článok 6 ods. 2 smernice 2006/66/EHS (smernica o batériách).
Podľa smernice o batériách majú členské štáty do 26. septembra 2008 uviesť do účinnosti zákony, iné právne predpisy a správne opatrenia potrebné na dosiahnutie súladu s touto smernicou.
V článku 6 ods. 2 sa ustanovuje, že batérie a akumulátory, ktoré nespĺňajú požiadavky smernice 2006/66/ES, by sa nemali uvádzať na trh alebo by sa z neho mali stiahnuť.
Toto ustanovenie možno pochopiť tak, že ak sú batérie, ktoré sa v súlade s právnymi predpismi uviedli na trh pred 26. septembrom 2008, po tomto dátume stále na trhu a nespĺňajú požiadavky smernice o batériách, musia byť takisto stiahnuté z trhu.
Podľa dôvodovej správy tohto návrhu cieľom Komisie bolo dosiahnuť, aby sa z trhu nesťahovali po 26. septembri 2008 tie batérie, ktoré boli v súlade s právnymi predpismi uvedené na trh pred týmto dátumom.
Komisia preto navrhuje objasniť toto ustanovenie, a tým zabezpečiť právnu istotu v tejto záležitosti, aby sa predišlo situáciám, v ktorých môžu odlišné právne režimy v členských štátoch mať za následok problémy v oblasti vzájomného uznávania a narušovania vnútorného trhu.
Vzhľadom na to, že toto vysvetlenie je potrebné poskytnúť pred 26. septembrom 2008, v tomto prípade sa navrhuje „zrýchlené opatrenie“ s cieľom znížiť administratívnu záťaž.
Stanovisko spravodajcu
Otázka interpretácie článku 6 sa vyskytla vo veľmi neskorej fáze a je potrebné zdôrazniť, že počas celého rokovania o smernici o batériách nedošlo k žiadnej diskusii o tom, ktoré batérie by sa mali stiahnuť, hneď ako sa ustanovenia smernice začnú uplatňovať.
Je zrejmé, že základom tejto revízie je podnet zo strany priemyslu, ktorý požaduje istotu pri uplatňovaní článku 6 ods. 2.
Z tohto dôvodu spravodajca samozrejme súhlasí so záverom, že uvedená interpretácia by znamenala, že značné množstvo batérií a prístrojov právoplatne uvedených na trh by sa predčasne stalo odpadom, čo by bolo v rozpore so zásadou minimalizácie odpadu.
Napríklad ak by sa článok 6 ods. 2 naďalej uplatňoval bezo zmeny, vyžiadalo by si to buď zmenu označovania batérií, ktoré sú stále na trhu a nie sú označené smetnou nádobou na kolieskach a chemickými značkami, alebo ich stiahnutie z trhu, a tiež by to znamenalo stiahnutie z trhu špecifických prenosných batérií, ktoré majú vyšší obsah kadmia, než je povolené podľa článku 4 smernice 2006/66/ES, a prístrojov, ktoré nespĺňajú požiadavku, aby sa z nich dali batérie ľahko vybrať, stanovenú v článku 11 smernice o batériách.
V súvislosti s interpretáciou rozsahu je vymedzenie uvádzania na trh dôležité.
Článok 3 ods. 14 teraz znie:
„uvedenie na trh“ znamená dodávanie alebo sprístupnenie, či už za úhradu alebo bezplatne, tretej osobe v rámci Spoločenstva a zahŕňa dovoz do colného priestoru Spoločenstva.
Spravodajca nevidí v zásade dôvod na zmenu znenia, ale rád by získal určité záruky, že súhlas s novým znením predloženým Komisiou nepovedie k veľmi dlhému prechodnému obdobiu z dôvodu veľmi veľkých zásob „nevyhovujúcich“ batérií alebo k zneužitiu článku.
POSTUP
Názov
Batérie a akumulátory a odpad z nich
Referenčné čísla
KOM(2008)0211 – C6-0165/2008 – 2008/0081(COD)
Dátum predloženia v EP
16.4.2008
Gestorský výbor
dátum oznámenia na schôdzi
ENVI
8.5.2008
Výbory požiadané o stanovisko
dátum oznámenia na schôdzi
ITRE
8.5.2008
IMCO
8.5.2008
Bez predloženia stanoviska
dátum rozhodnutia
ITRE
3.6.2008
IMCO
27.5.2008
Spravodajca
dátum menovania
Johannes Blokland
6.5.2008
Prerokovanie vo výbore
28.5.2008
Dátum prijatia
3.6.2008
Výsledok záverečného hlasovania
+:
–:
0:
54
1
Poslanci prítomní na záverečnom hlasovaní
Georgs Andrejevs, Margrete Auken, Liam Aylward, Pilar Ayuso, Irena Belohorská, Johannes Blokland, John Bowis, Frieda Brepoels, Martin Callanan, Dorette Corbey, Magor Imre Csibi, Chris Davies, Avril Doyle, Mojca Drčar Murko, Edite Estrela, Anne Ferreira, Matthias Groote, Françoise Grossetête, Cristina Gutiérrez-Cortines, Satu Hassi, Gyula Hegyi, Marie Anne Isler Béguin, Christa Klaß, Eija-Riitta Korhola, Peter Liese, Jules Maaten, Roberto Musacchio, Riitta Myller, Péter Olajos, Miroslav Ouzký, Vladko Todorov Panayotov, Vittorio Prodi, Frédérique Ries, Dagmar Roth-Behrendt, Guido Sacconi, Carl Schlyter, Horst Schnellhardt, Richard Seeber, Kathy Sinnott, Bogusław Sonik, María Sornosa Martínez, Antonios Trakatellis, Anja Weisgerber, Åsa Westlund, Anders Wijkman, Glenis Willmott
Náhradníci prítomní na záverečnom hlasovaní
Inés Ayala Sender, Iles Braghetto, Bairbre de Brún, Genowefa Grabowska, Rebecca Harms, Jutta Haug, Henrik Lax, Johannes Lebech, Alojz Peterle
