Vtáčia chrípka hranice nepozná
Poľnohospodárstvo
2006-02-22 - 16:28
Prítomnosť vtáčej chrípky už potvrdilo šesť krajín EÚ
V prípade, že by sme na to pozabudli, sťahovanie vtákov nám pripomína fakt, že v Európe už hranice nie sú.
A ako potenciálni prenášači vírusu vtáčej chrípky taktiež poukazujú na to, že EÚ hrá v tejto situácii nezastupiteľnú úlohu.
Už niekoľko mesiacov sú kvôli boju európskych inštitúcií s hrozbou vírusu vtáčej chrípky "všetci muži na palube".
Vírus H5N1 bol identifikovaný v šiestich členských štátoch EÚ.
Národné pozorovateľské siete preukázali svojou neustálou aktualizáciou a koordináciou informácii na európskej úrovni značnú efektivitu, čo umožnilo prijať ochranné opatrenia okamžite.
Čo viac ešte môžeme spraviť?
Európa chce zohrať aktívnu úlohu na všetkých úrovniach.
Ministri poľnohospodárstva na stretnutí v pondelok rokovali, či hydina má byť očkovaná a taktiež či producenti hydiny, ktorí už teraz čelia v niektorých krajinách prudkému poklesu jej konzumácie, majú byť odškodnení (aj keď vírus ešte hydinu v Európe nezasiahol).
Aj keď sa na stretnutí neprijalo žiadne rozhodnutie, ministri sa dohodli, že výhody a nevýhody očkovania zhodnotia veterinárni experti z členských štátov na svojom stretnutí v utorok.
Hoci vakcinácia dokáže ochrániť očkované vtáky, rovnako môže zamaskovať potenciálnu infekciu a paradoxne, boj s vírusom skomplikovať.
V nadväznosti na stretnutie ministrov poľnohospodárstva budú v piatok vo Viedni mimoriadne rokovať aj ministri zdravotníctva členských štátov a kandidátskych krajín Únie.
Stretnutie sa uskutoční na pozvanie Rakúska, predsedajúcej krajiny EÚ.
Ministri si vypočujú odporúčania expertov zo Svetovej zdravotníckej organizácie a predovšetkým názory expertov z Európskeho centra pre prevenciu a kontrolu chorôb.
Táto nová európska agentúra bola vytvorená ešte v roku 2004 na základe rozhodnutia Parlamentu a Rady a fungovať začala v máji 2005.
Poplach spôsobený vtáčou chrípkou predstavuje pre Centrum, ktoré zbiera informácie a poskytuje vedecké expertízy všetkým európskym inštitúciám, skutočný krst ohňom (viď odkaz na webové stránky nižšie).
Aj keď je v tomto štádiu úloha Parlamentu prevažne konzultatívna, predsa má právomoc klásť otázky a žiadať vysvetlenia od ktorejkoľvek európskej inštitúcie.
Takže zatiaľ čo v pondelok rokovali ministri poľnohospodárstva, poslanci EP sa na schôdzi Výboru pre poľnohospodárstvo mohli opýtať Markosa Kyprianousa, európskeho komisára, ktorý je zodpovedný za zdravie a ochranu spotrebiteľov, aké opatrenia boli prijaté v súvislosti s najnovšími udalosťami (pozri tlačovú správu).
Ešte v decembri minulého roku prijal Parlament správu o celoeurópskych opatreniach pre boj s vtáčou chrípkou, v ktorej žiada, aby niektoré oblasti ochrany boli posilnené.
Jedná sa predovšetkým o vývoj orálnej vakcíny pre hydinu, zlepšenie národných krízových plánov a koordináciu prostriedkov tak, aby boli zamestnanci v dotknutom sektore lepšie informovaní a aby im bola poskytnutá lepšia ochrana.
Správa taktiež požaduje zvýšenú koordináciu pri vývoji vakcín pre ľudí a tvorbe zásob antivírových prostriedkov.
20060222STO05550 Webstránka Európskej komisie Európske centrum pre prevenciu a kontrolu chorôb Správa Európskeho parlamentu Výbor pre poľnohospodárstvo sa pýta Komisie na opatrenia prijaté v súvislosti s vtáčou chrípkou
SK
1
PHOTO
20060222PHT05553.jpg
SK
2
LINK
http://ec.europa.eu/food/animal/diseases/controlmeasures/avian/index_en.htm
SK
3
LINK
http://www.ecdc.eu.int
-//EP//TEXT TA P6-TA-2005-0455 0 NOT XML V0//SK
-//EP//TEXT IM-PRESS 20060220IPR05515 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
