Poslanci o klimatických zmenách: "Čas nie je na našej strane"
Životné prostredie
2007-10-08 - 18:25
Dôsledkom klimatických zmien sú roztápajúce sa ľadovce
V roku 2012 vyprší platnosť Kjótskeho protokolu, v ktorom sa priemyselné krajiny zaviazali znížiť emisie skleníkových plynov o 5 percent v porovnaní s rokom 1990.
Ako bude po tomto termíne vyzerať boj proti klimatickým zmenám?
Každý štát má v tejto otázke vlastnú víziu.
Na podujatí, ktoré zorganizoval Dočasný výbor EP pre klimatické zmeny 4. októbra, svoje predstavy načrtli zástupcovia z USA, Japonska, Číny a tiež EÚ.
Odborníci tvrdia, že ak sa priemerná teplota na našej planéte zvýši o viac než dva stupne Celzia v porovnaní s obdobím pred priemyselnou revolúciou, Zem bude čeliť roztopeniu ľadovcov a zvýšeniu hladiny morí o 4 až 6 metrov či úbytku biodiverzity.
Zabrániť tomu možno tým, že do roku 2015 zastavíme rast emisií skleníkových plynov a do roku 2050 ich v porovnaní s rokom 1990 znížime o 50 (globálne) až 85 percent (pre priemyselné krajiny).
Problém dneška
John Ashton, mimoriadny predstaviteľ britského ministerstva zahraničných vecí pre klimatické zmeny, sa vyslovil za urýchlené riešenie: "Musíme zmeniť hľadisko, z akého sa na vec dívame.
Ide o problém dneška, nie zajtrajška."
Kľúčovým problémom podľa Ashtona je však slabá politická vôľa štátov prijať opatrenia na boj proti klimatickým zmenám.
Platnosť Kjótskeho protokolu vyprší v roku 2012.
Jeho signatári sa pravidelne stretávajú a diskutujú o tom, ako by mal boj proti klimatickým zmenám vyzerať po roku 2012.
Jednou z takýchto príležitostí bude aj konferencia na indonézskom Bali, ktorá sa uskutoční 3.- 4. decembra.
Ako sa však na boj proti klimatickým zmenám pozerajú veľké štáty?
Japonský model
Podľa japonského veľvyslanca v EÚ Takekaza Kawamuru by mal byť budúci model ochrany založený na troch princípoch:
"hlavné znečisťovateľské" štáty sa musia podieľať na dohodnutých cieľoch
riešenia musia byť flexibilné a rôznorodé
ochrana klímy by si nemala protirečiť s hospodárskym rastom
Japonci by do roku 2050 chceli znížiť emisie skleníkových plynov o polovicu a zamerať sa tiež na vývoj inovatívnych ekologických technológií.
Pohľad Pekingu
Čína sa na boj proti klíme díva z iného uhla pohľadu.
Žunglaj Čung zdôraznil potrebu spoločných cieľov, avšak rôznej úrovne zodpovednosti.
Najnovšie ekologické technológie by sa preto podľa neho mali dostať aj do rúk rozvojových krajín.
Peking by okrem zníženia emisií CO2 tiež zvýšil podiel obnoviteľných zdrojov energie.
V roku 2010 by tak predstavovali 10 percent a v roku 2020 dokonca 16 percent energetických zdrojov Číny.
Ako to vidia Spojené štáty
Americký veľvyslanec Boyden Gray sa zas zameral najmä na technické riešenia problematiky.
Zdôraznil však, že "k hospodárskemu rastu, energetickej bezpečnosti a klimatickým zmenám sa musí pristupovať jednotne".
Zástupca OSN Yvo de Boer v tejto súvislosti poukázal na odlišný prístup USA a Európskej únie.
Američania sa zasadzujú za dobrovoľný prístup, ktorý by vychádzal z národných záväzkov v legislatíve konkrétnej krajiny, pripomenul de Boer.
EÚ ako príklad
Podľa viacerých účastníkov by však samotná EÚ mala ísť príkladom.
Nick Campbell z Medzinárodnej obchodnej komory uviedol, že "EÚ musí prijať flexibilný prístup, aby ostatné krajiny dostali odvahu ju nasledovať".
Najlepším spôsobom ako to dosiahnuť je podľa podpredsedníčky Výboru pre životné prostredie Satu Hassi "konať to, čo hlásame".
Minulý týždeň sa k téme klimatických zmien konali aj iné podujatia.
Parlament organizoval spoločné stretnutie s poslancami národných parlamentov o globálnom otepľovaní a Výbor pre rozvoj usporiadal vypočutie o rozširovaní púští.
Viac informácií nájdete na nižšie uvedených odkazoch.
20071008STO11292 Tlačová správa o podujatí (anglicky) Dočasný výbor EP pre klimatické zmeny Medziparlamentné stretnutie: treba záväzné ciele na zníženie emisií CO2 Ďalšie články o životnom prostredí
SK
1
PHOTO
20071005PHT11284.jpg
SK
3
LINK
/activities/expert/committees/presentation.do?committee=2489&language=SK
SK
5
LINK
/news/public/documents_par_theme/911/default_sk.htm
-//EP//TEXT IM-PRESS 20071002IPR11085 0 NOT XML V0//SK
-//EP//TEXT IM-PRESS 20071001IPR10995 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
