Otázka na písomné zodpovedanie E-000101/2012
Komisii
článok 117 rokovacieho poriadku
Monika Flašíková Beňová (S&D)
(13. januára 2012)
Vec: Taktiky marockých a španielskych orgánov činných v trestnom konaní v súvislosti s migrantmi
25. októbra 2011 sa uskutočnili pokusy španielskych a marockých orgánov činných v trestnom konaní o zachytenie migrantov, ktorí sa po mori snažili dostať z Maroka na pobrežie španielskej enklávy Ceuta.
Taktiky marockých a španielskych orgánov činných v trestnom konaní však boli v tomto prípade zjavne neprimerané.
Konali násilným spôsobom, ktorý v niektorých prípadoch viedol dokonca k smrti.
Niekoľko ľudí sa utopilo, iní boli násilne zatknutí a následne násilným spôsobom vrátení na alžírske hranice bez toho, aby bola skúmaná ich osobná situácia.
Tieto operácie opäť odzrkadľujú opakované taktiky úradov, ktoré vo významnej miere ohrozujú a porušujú ľudské práva a základné slobody migrantov.
—
Plánuje Komisia v súvislosti s týmito udalosťami podniknúť nejaké kroky?
