A6-0245/2009
6.4.2009
SPRÁVA
k 25. výročnej správe Komisie o monitorovaní uplatňovania právnych predpisov Spoločenstva (2007)
(2008/2337(INI))
Výbor pre právne veci
Spravodajkyňa:
Monica Frassoni
PE 421.133v02-00
OBSAH
NÁVRH UZNESENIA EURÓPSKEHO PARLAMENTU.........................................................3
DÔVODOVÁ SPRÁVA.............................................................................................................9
STANOVISKO Výboru pre petície ................................................................................10
VÝSLEDOK ZÁVEREČNÉHO HLASOVANIA VO VÝBORE..............................................13
NÁVRH UZNESENIA EURÓPSKEHO PARLAMENTU
k 25. výročnej správe Komisie o monitorovaní uplatňovania právnych predpisov Spoločenstva (2007)
( 2008/2337(INI) )
Európsky parlament ,
– so zreteľom na 25. výročnú správu Komisie o monitorovaní uplatňovania právnych predpisov Spoločenstva (2007) ( KOM(2008)0777 ),
– so zreteľom na pracovné dokumenty útvarov Komisie ( SEK(2008)2854 a SEK(2008)2855 ),
– so zreteľom na oznámenie Komisie z 5. septembra 2007 s názvom Európa výsledkov – uplatňovanie práva Spoločenstva ( KOM(2007)0502 ),
– so zreteľom na oznámenie Komisie z 20. marca 2002 o vzťahoch k sťažovateľom vzhľadom na porušenie práva Spoločenstva ( KOM(2002)0141 ),
– so zreteľom na svoje uznesenie z 21. februára 2008 o kontrole uplatňovania právnych predpisov Spoločenstva v roku 2005 - 23. výročná správa Komisie
P6-TA (2008)0060 ,
– so zreteľom na článok 45 a článok 112 ods. 2 rokovacieho poriadku,
– so zreteľom na správu Výboru pre právne veci a stanovisko Výboru pre petície ( A6‑0245/2009 ),
1. vyjadruje poľutovanie, že na rozdiel od minulosti Komisia nijako nezareagovala na otázky, ktoré vyslovil Parlament vo svojich predchádzajúcich uzneseniach, najmä v uvedenom uznesení z 21. februára 2008; konštatuje, že v súvislosti s troma základnými otázkami – transparentnosťou, zdrojmi a trvaním postupov, nedošlo k výraznému zlepšeniu;
2. pripomína Komisii žiadosti z predchádzajúcich rokov, konkrétne:
· žiadosť o bezodkladné preskúmanie možnosti vytvoriť systém, ktorý by občanom poskytoval údaje o rôznych dostupných mechanizmoch na podávanie sťažností a ktorý by mohol mať formu spoločného portálu EÚ, ako aj o posúdenie možnosti vytvorenia jedného kontaktného miesta (one-stop-shop) fungujúceho on-line pre pomoc občanom;
· žiadosť o prijatie oznámenia, ktorým sa stanoví jej výklad zásady zodpovednosti štátu za porušenie právnych predpisov Spoločenstva vrátane porušení spôsobených súdnou zložkou a ktorým by tak umožnila občanom účinnejšie prispievať k uplatňovaniu právnych predpisov Spoločenstva;
3. preto vyzýva Komisiu, aby:
– dodržiavala záväzok zakotvený v jej oznámení z 20. marca 2002, že zverejní všetky rozhodnutia v prípadoch porušenia
Bod 12: „Rozhodnutia Komisie vo veci porušenia sa uverejňujú do jedného týždňa po ich prijatí na internetovej stránke generálneho sekretariátu na tejto adrese:
http://europa.eu.int/comm/secretariat_general/sgb/droit_com/index_en.htm#infractions .
Rozhodnutia o zaslaní odôvodneného stanoviska členským štátom alebo o postúpení veci Súdnemu dvoru sa tiež uverejnia formou tlačového vyhlásenia, pokiaľ Komisia nerozhodne inak.“ , pretože zverejňovanie týchto rozhodnutí, a to od registrácie sťažnosti až po všetky ďalšie úkony, je nevyhnutným nástrojom na obmedzovanie politických zásahov do riešenia prípadov porušenia právnych predpisov;
– poskytovala Parlamentu jasné, komplexné údaje o zdrojoch vyčlenených na spracovanie prípadov porušenia právnych predpisov v rôznych generálnych riaditeľstvách, ktoré opakovane požadoval;
– posúdila zavedenie zjednodušeného, menej byrokratického postupu na vydávanie formálneho upozornenia členskému štátu, ktorý si neplní povinnosti, s cieľom pohotového využitia účinnosti tohto opatrenia;
okrem toho vyzýva Komisiu, aby dôsledne uplatňovala článok 288 Zmluvy o ES, a tak zabezpečila riadne vykonávanie rozsudkov Súdneho dvora;
4. konštatuje, že Komisia v súlade s uvedeným oznámením z 5. septembra 2007
Bod 3: „Komisia bude od roku 2008 opisovať a vysvetľovať svoje opatrenia v súvislosti s týmito prioritami vo svojich výročných správach.“ opisuje v skúmanej výročnej správe prioritné opatrenia, ktoré zamýšľa realizovať v niektorých oblastiach spracúvania sťažností a porušení právnych predpisov; víta vyhlásenia, podľa ktorých budú naďalej prioritou „problémy, ktoré vplývajú v širokom rozsahu na základné práva a voľný pohyb“
KOM(2008) 0777, s.
9. ; zdôrazňuje význam naliehavých a rozhodných akcií v týchto oblastiach, pretože násilné činy súvisiace s rasizmom a xenofóbiou sa stali častým javom v niektorých členských štátoch; rovnako víta, že sa prioritná pozornosť venuje porušeniam právnych predpisov, pri ktorých občania vo významnej miere alebo opakovane utrpia priamu ujmu alebo dôjde k závažnému zníženiu ich kvality života
Tamtiež. ; vyzýva Komisiu, aby urýchlila riešenie a prípadne skončenie tých konaní vo veci porušenia právnych predpisov, ktoré bránia členským štátom, aby investovali do infraštruktúry, ktorá by mohla ovplyvniť realizáciu plánu hospodárskej obnovy Európy; vyzýva Komisiu, aby príslušným parlamentným výborom poskytla podrobný plán stanovujúci časové obmedzenia a termíny konkrétnych akcií, ktoré plánuje začať v týchto oblastiach;
5. konštatuje, že spomedzi nových prípadov porušenia práva v roku 2007 sa 1 196 prípadov týkalo zanedbania notifikácie vnútroštátnych opatrení týkajúcich sa transpozície smerníc Spoločenstva; považuje za neprijateľné, že Komisia si na riešenie jednoduchých prípadov, keď členský štát neoznámi transpozičné opatrenia, vyhradzuje dvanásťmesačné obdobie
„Pri prípadoch týkajúcich sa neoznámenia transpozičných opatrení by cieľom malo byť, aby od zaslania formálneho oznámenia po vyriešenie prípadu alebo postúpenie na Súdny dvor neuplynulo viac než 12 mesiacov“ ( KOM(2007)0502 ). , a vyzýva Komisiu, aby prijala automatické a okamžité opatrenie v súvislosti s týmito prípadmi, ktoré si nevyžadujú žiadnu analýzu ani posúdenie;
6. domnieva sa, že zatiaľ nie sú zavedené jasné postupy na to, aby Súdny dvor mohol účinne viesť konanie voči členskému štátu v súvislosti s porušením práva Spoločenstva, ktoré sa odvtedy vyriešilo, ani jasné postupy na získanie odškodnenia za predchádzajúce chyby a opomenutia; naliehavo vyzýva Komisiu, aby (do konca roka 2010) predložila nové návrhy na doplnenie súčasného konania pre porušenie, v ktorých zohľadní túto nespravodlivú skutočnosť;
7. poukazuje na to, že podľa novej pracovnej metódy, ktorú navrhla Komisia vo svojom oznámení z roku 2007, sa budú žiadosti o informácie a sťažnosti doručené Komisii priamo postupovať príslušným členským štátom, „ak si problém vyžaduje objasnenie vecného alebo právneho stanoviska v členskom štáte. (...) poskytne sa členskému štátu krátka lehota, aby podal potrebné vysvetlenia, informácie a riešenia priamo dotknutým občanom alebo podnikom a informoval o tom Komisiu“
KOM(2007)0502 , s.
8. ;
8. konštatuje, že Komisia začala pilotný projekt EÚ (EÚ Pilot) na testovanie novej pracovnej metódy vo viacerých členských štátoch, že 15 členských štátov sa podieľa na projekte, ktorý sa začal v apríli r.
2008, a že projekt by sa po vyhodnotení prvého roka fungovania mohol rozšíriť na ostatné členské štáty;
9. poukazuje na to, že toto je však projekt fungujúci na dobrovoľnom základe, ktorého charakter už vyvolal určité pochybnosti a špecifické otázky (ako sa uvádza v spomínanom uznesení Parlamentu z 21. februára 2008);
10. zaujíma ho najmä, či si Komisia nemyslí, že nedostatok zdrojov v členských štátoch je znepokojivým signálom výskytu skutočných problémov v monitorovaní uplatňovania práva Spoločenstva; okrem toho vyzýva Komisiu, aby pri posudzovaní projektu preverila nasledujúce otázky a informovala o tom Parlament:
– či sťažovatelia dostali od Komisie jasné, vyčerpávajúce vysvetlenie týkajúce sa spracúvania ich sťažností, či nová metóda naozaj pomohla vyriešiť ich prípady a Komisiu úplne nezbavila jej zodpovednosti vo funkcii „ochrankyne zmluvy“,
– či nová metóda ešte neoddialila začatie konania o porušení právnych predpisov, ktorého trvanie je beztak nesmierne dlhé a nevymedzené,
– či Komisia nebola voči členským štátom zhovievavá, čo sa týka dodržiavania lehôt stanovených Komisiou (10 týždňov), a či po uplynutí tohto obdobia Komisia poskytla príslušnému členskému štátu jednoznačné informácie a časové rámce týkajúce sa jej budúcich opatrení v záujme včasného nájdenia konečného riešenia pre občanov,
– či skutočnosť, že projekt EÚ Pilot sa realizuje iba v 15 dobrovoľníckych štátoch, neznamená, že spracovaniu prípadov porušenia právnych predpisov sa venuje menej pozornosti v krajinách, ktoré sa nepodieľajú na projekte;
11. pýta sa, či Komisia vďaka realizácii projektu EÚ Pilot a zmenšeniu pracovnej záťaže v súvislosti s riešením prípadov porušovania právnych predpisov systematickejšie a dôkladnejšie kontroluje transpozíciu smerníc do vnútroštátnych legislatívnych systémov;
12. kladie Komisiu otázku, či projekt EÚ Pilot ovplyvnil organizovanie balíka stretnutí, ktoré zorganizovala pre členské štáty zapojené do projektu a ostatné členské štáty, s prihliadnutím na to, že tieto stretnutia sa považujú za hlavný prostriedok riešenia konaní vo veci porušenia právnych predpisov;
13. domnieva sa, že občania EÚ by mali očakávať od Komisie rovnakú mieru transparentnosti bez ohľadu na to, či podávajú formálnu sťažnosť alebo uplatňujú svoje právo na podanie petície, ktoré stanovuje zmluva; preto žiada, aby Výboru pre petície pravidelne dostával jasné informácie o etapách dosiahnutých v konaniach pre porušenie, na ktoré sa vzťahuje aj konanie o predložení verejnej petície, alebo aby v opačnom prípade výbor mal prístup k príslušnej databáze Komisie za rovnakých podmienok ako Rada;
14. pripomína Komisii, že každá korešpondencia, ktorá eventuálne obsahuje sťažnosť na skutočné porušenie práva Spoločenstva, sa musí zaregistrovať ako sťažnosť, pokiaľ sa na ňu nevzťahujú výnimočné okolnosti uvedené v bode 3 prílohy oznámenia z 20. marca 2002 uvedeného skôr v texte;
15. konštatuje, že Komisia vyhlásila, že základná smernica ako Smernica 2004/38/ES Európskeho parlamentu a Rady z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov
Ú. v.
ES L 158, 30.4.2004, s.
77. sa riadne z najrozličnejších dôvodov riadne netransponovala v nijakom členskom štáte; konštatuje, že Komisia dostala v súvislosti s touto smernicou viac ako 1 800 individuálnych sťažností, pričom 115 z nich zaregistrovala ako sťažnosti a otvorila päť prípadov porušenia právnych predpisov na základe nesprávneho uplatňovania smernice
„Za tridsať mesiacov od nadobudnutia účinnosti smernice bolo Komisii doručených viac ako 1800 individuálnych sťažností, 40 otázok od Parlamentu a 33 návrhov týkajúcich sa jej uplatňovania.
Komisia zaregistrovala 115 sťažností a začala päť konaní vo veci porušenia v dôsledku nesprávneho uplatňovania smernice.“ - Správa Komisie Európskemu parlamentu a Rade o uplatňovaní smernice 2004/38/ES o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov ( KOM(2008)0840 ), s.
9. ; uznáva, že čo sa týka smernice 2004/38/ES, Komisia úspešne a v duchu otvorenosti spolupracovala s Parlamentom; súhlasí s navrhovaným prístupom Komisie, ktorý predpokladá priebežné a vyčerpávajúce prehodnocovanie smernice, podporu určenú členským štátom pri zaručení úplného a riadneho uplatňovania smernice prostredníctvom zverejnenia zodpovedajúcich usmernení v prvej polovici roka 2009, ako aj zavedenie konaní vo veci porušenia právnych predpisov voči členským štátom, ktorých právne predpisy nie sú v súlade s touto smernicou; vyjadruje však vážne obavy, čo sa týka schopnosti Komisie na vystupovanie ako ochrankyne zmluvy a možností Parlamentu na preverenie politiky registrácie sťažností, ktorú uplatňujú rôzne útvary Komisie;
16. naliehavo vyzýva všetky útvary Komisie, aby na konci každého vopred stanoveného obdobia sťažovateľov riadne informovali o tom, ako pokračuje spracovanie ich sťažností (úradná výzva, odôvodnené stanoviská, konanie pred Súdnym dvorom alebo uzavretie prípadu), aby poskytli prípadné odporúčania týkajúce sa vybavovania prípadu prostredníctvom alternatívnych mechanizmov urovnávania sporov a aby uviedli príčiny svojich rozhodnutí a podrobne s nimi oboznámili sťažovateľov v súlade so zásadami stanovenými v spomínanom oznámení z roku 2002;
17. víta skutočnosť, že Komisia postupne zverejňuje spolu so svojimi hlavnými návrhmi aj zhrnutia určené občanom; odporúča, aby boli tieto zhrnutia sprístupnené na jednom mieste a považuje za neprijateľné, aby sa tieto zhrnutia vymazali po ukončení legislatívneho postupu, pretože práve vtedy by mali pre občanov a podniky najväčší význam;
18. pripomína záväzok Rady podporovať členské štáty, aby vypracúvali a uverejňovali tabuľky, ktoré dokumentujú vzájomný vzťah medzi smernicami a vnútroštátnymi transpozičnými opatreniami; trvá na tom, že tieto tabuľky majú zásadný význam pre to, aby Komisia mohla účinne kontrolovať vykonávacie opatrenia vo všetkých členských štátoch;
19. so sklamaním konštatuje, že v tomto volebnom období sa nepodarilo dosiahnuť výrazný pokrok v súvislosti s rozhodujúcou úlohou, ktorú by mal Parlament zohrávať v monitorovaní uplatňovania práva Spoločenstva; domnieva sa, že prisudzovanie priority konaniam vo veci porušenia právnych predpisov zo strany Komisie zahŕňa nielen technické, ale aj politické rozhodnutia, ktoré v súčasnosti nepodliehajú žiadnej forme vonkajšieho preskúmania alebo kontroly a nie sú transparentné; požaduje rýchle vykonanie zodpovedajúcich reforiem navrhnutých Pracovnou skupinou pre reformu Európskeho parlamentu, ktoré posilnia vlastnú kapacitu Parlamentu monitorovať uplatňovanie práva Spoločenstva; v tejto súvislosti podporuje rozhodnutie Konferencie predsedov výborov zo 25. marca 2009;
20. požaduje užšiu spoluprácu medzi národnými parlamentmi a Európskym parlamentom a ich poslancami v záujme podpory a zintenzívnenia riadneho monitorovania európskych otázok na vnútroštátnej úrovni, ako aj zjednodušenia toku informácií predovšetkým pri prijímaní európskych legislatívnych aktov; domnieva sa, že poslanci národných parlamentov majú neoceniteľnú úlohu pri monitorovaní uplatňovania právnych predpisov Spoločenstva, čím pomáhajú pri posilňovaní demokratickej legitímnosti Únie a približujú ju občanom;
21. pripomína, že Rada sa zaviazala podnecovať členské štáty na vypracúvanie a uverejňovanie tabuliek ilustrujúcich vzájomný vzťah medzi smernicami a vnútroštátnymi transpozičnými opatreniami; zdôrazňuje, že tieto tabuľky sú veľmi dôležité na to, aby Komisia mohla vo všetkých členských štátoch účinne monitorovať vykonávacie opatrenia; zo svojej pozície spoluzákonodarcu vyhlasuje, že prijme všetky potrebné opatrenia na zabezpečenie toho, že počas legislatívneho procesu sa ustanovenia o týchto tabuľkách nevypustia z textov návrhov Komisie;
22. konštatuje, že vnútroštátne súdy majú zásadnú úlohu pri uplatňovaní právnych predpisov Spoločenstva, a plne podporuje úsilie Komisie o stanovenie doplňujúcich školení pre štátnych sudcov, právnické profesie, úradníkov a zamestnancov v štátnych správach; zdôrazňuje, že táto podpora zohráva zásadnú úlohu v nových členských štátoch, najmä v súvislosti s prístupom k právnickým informáciám a právnickej literatúre vo všetkých úradných jazykoch; zdôrazňuje, že treba podporovať zlepšenie dostupnosti databáz rozhodnutí vnútroštátnych súdov týkajúcich sa práva Spoločenstva;
23. vyzýva Komisiu, aby v záujme ukončenia prebiehajúcich iniciatív v oblasti spotrebiteľského práva a právnych predpisov týkajúcich sa hospodárskej súťaže naďalej skúmala mechanizmy EÚ pre kolektívne odškodnenie; domnieva sa, že takéto mechanizmy by mohli využívať občania vrátane predkladateľov petícií s cieľom zlepšiť účinnosť uplatňovania právnych predpisov Spoločenstva;
24. vyzýva Komisiu, aby zabezpečila uprednostňovanie uplatňovania právnych predpisov Spoločenstva súvisiacich s ochranou životného prostredia vzhľadom na znepokojujúc trendy, ktoré sú obsahom jej správy, a na veľký počet petícií v tejto oblasti, a v tejto súvislosti odporúča, aby sa sprísnili kontroly uplatňovania právnych predpisov Spoločenstva a aby sa príslušným útvarom poskytli potrebné zdroje; víta oznámenie Komisie o vykonávaní environmentálneho práva Európskeho spoločenstva ( KOM(2008)0773 ) ako prvý krok týmto smerom;
25. súhlasí s hodnotením Komisie, podľa ktorého by sa malo prijať viac preventívnych opatrení, aby sa členským štátom zabránilo porušovanie právnych predpisov Spoločenstva; vyzýva Komisiu, aby akceptovala konkrétne požiadavky Výboru pre petície na zabránenie nenapraviteľných škôd na životnom prostredí a vyjadruje poľutovanie nad príliš častou odpoveďou zo strany Komisie, že musí počkať na konečné rozhodnutie príslušných vnútroštátnych orgánov, kým získa právomoc na konanie.
26. poveruje svojho predsedu, aby toto uznesenie postúpil Rade, Komisii, Súdnemu dvoru, Európskemu ombudsmanovi a vládam a parlamentom členských štátov.
DÔVODOVÁ SPRÁVA
Táto správa hodnotí monitorovacie opatrenia Komisie z hľadiska uplatňovania práva Spoločenstva v roku 2007 a venuje sa oznámeniu Komisie s názvom Európa výsledkov – uplatňovanie práva Spoločenstva ( KOM(2007)0502 ), najmä projektu EÚ Pilot, ktorý spustila Komisia s cieľom overiť novú pracovnú metódu navrhovaná v danom oznámení v súvislosti so spracovaním sťažností a prípadov porušenia práva.
Zmieňuje sa aj o rozhodujúcej úlohe, ktorú pri uplatňovaní práva Spoločenstva musia zohrávať Európsky parlament, národné parlamenty a štátne súdy.
31.3.2009
STANOVISKO Výboru pre petície
pre Výbor pre právne veci
k 25. výročnej správe Komisie o monitorovaní uplatňovania práva Spoločenstva (2007)
( 2008/2337(INI) )
Spravodajkyňa výboru požiadaného o stanovisko:
Diana Wallis
NÁVRHY
Výbor pre petície vyzýva Výbor pre právne veci, aby ako gestorský výbor zaradil do návrhu uznesenia, ktorý prijme, tieto návrhy:
1. pripomína Komisii žiadosti z predchádzajúcich rokov, konkrétne:
· žiadosť o bezodkladné preskúmanie možnosti vytvoriť systém, ktorý by občanom poskytoval údaje o rôznych dostupných mechanizmoch na podávanie sťažností a ktorý by mohol mať formu spoločného portálu EÚ, ako aj o posúdenie možnosti vytvorenia jedného kontaktného miesta (one-stop-shop) fungujúceho on-line pre pomoc občanom;
· žiadosť o prijatie oznámenia, ktorým sa stanoví jej výklad zásady zodpovednosti štátu za porušenie práva Spoločenstva vrátane porušení spôsobených súdnou zložkou a ktorým by sa tak občanom umožnilo účinnejšie prispievať k uplatňovaniu práva Spoločenstva;
2. domnieva sa, že zatiaľ nie sú zavedené jasné postupy na to, aby Súdny dvor mohol účinne viesť konanie voči členskému štátu v súvislosti s porušením práva Spoločenstva, ktoré sa odvtedy vyriešilo, ani jasné postupy na získanie odškodnenia za predchádzajúce chyby a opomenutia; naliehavo vyzýva Komisiu, aby (do konca roka 2010) predložila nové návrhy na doplnenie súčasného konania pre porušenie, v ktorých zohľadní túto nespravodlivú skutočnosť;
3. domnieva sa, že občania EÚ by mali očakávať od Komisie rovnakú mieru transparentnosti bez ohľadu na to, či podávajú formálnu sťažnosť alebo uplatňujú svoje právo na podanie petície, ktoré stanovuje zmluva; preto žiada, aby sa Výboru pre petície pravidelne poskytovali jasné informácie o etapách dosiahnutých v súvislosti s konaniami pre porušenie, na ktoré sa vzťahuje aj otvorená petícia, alebo aby sa v opačnom prípade poskytol výboru prístup k príslušnej databáze Komisie za rovnakých podmienok, za akých sa tento prístup poskytuje Rade;
4. víta skutočnosť, že Komisia postupne zverejňuje spolu so svojimi hlavnými návrhmi aj zhrnutia určené občanom; odporúča, aby boli tieto zhrnutia sprístupnené na jednom mieste, a považuje za neprijateľné, aby tieto zhrnutia zmizli bezprostredne po ukončení legislatívneho postupu, pretože práve vtedy by mali pre občanov a podniky najväčší význam;
5. pripomína záväzok Rady podporovať členské štáty, aby vypracúvali a uverejňovali tabuľky, ktoré dokumentujú vzájomný vzťah medzi smernicami a vnútroštátnymi transpozičnými opatreniami; trvá na tom, že tieto tabuľky majú zásadný význam pre to, aby Komisia mohla účinne kontrolovať vykonávacie opatrenia vo všetkých členských štátoch;
6. vyzýva Komisiu, aby v záujme dokončenia prebiehajúcich iniciatív v oblasti spotrebiteľského práva a práva týkajúceho sa hospodárskej súťaže naďalej skúmala mechanizmy EÚ pre kolektívnu nápravu; domnieva sa, že takéto mechanizmy by mohli využívať občania vrátane predkladateľov petícií s cieľom zlepšiť účinnosť uplatňovania práva Spoločenstva;
7. vyzýva Komisiu, aby vzhľadom na znepokojujúc trendy, ktoré sú obsahom jej správy, a prijatie veľkého počtu petícií v oblasti životného prostredia zabezpečila, aby sa uplatňovaniu práva Spoločenstva v danej oblasti venovala väčšia pozornosť, a v tejto súvislosti odporúča, aby sa sprísnili kontroly uplatňovania právnych predpisov a aby sa príslušným útvarom poskytli potrebné zdroje; víta oznámenie Komisie o vykonávaní environmentálneho práva Európskeho spoločenstva ( KOM(2008)0773 ) ako prvý krok týmto smerom;
8. súhlasí s hodnotením Komisie, podľa ktorého by sa malo prijať viac preventívnych opatrení, aby sa predišlo porušovaniu právnych predpisov Spoločenstva zo strany členských štátov, vyzýva Komisiu, aby akceptovala konkrétne požiadavky Výboru pre petície s cieľom zabrániť nenapraviteľným škodám na životnom prostredí, a vyjadruje poľutovanie nad príliš častou odpoveďou zo strany Komisie, že musí počkať na konečné rozhodnutie príslušných vnútroštátnych orgánov, než získa akúkoľvek právomoc konať.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
31.3.2009
Výsledok záverečného hlasovania
+:
–:
0:
16
Poslanci prítomní na záverečnom hlasovaní
Sir Robert Atkins, Victor Boştinaru, Michael Cashman, Proinsias De Rossa, Carlos José Iturgaiz Angulo, Marcin Libicki, Miguel Angel Martínez Martínez, Manolis Mavrommatis, Mairead McGuinness, Willy Meyer Pleite, Diana Wallis, Rainer Wieland
Náhradníci prítomní na záverečnom hlasovaní
Margie Sudre, Tatjana Ždanoka
Náhradníci (čl. 178 ods. 2) prítomní na záverečnom hlasovaní
Elspeth Attwooll, Ian Hudghton
VÝSLEDOK ZÁVEREČNÉHO HLASOVANIA VO VÝBORE
Dátum prijatia
31.3.2009
Výsledok záverečného hlasovania
+:
–:
0:
20
Poslanci prítomní na záverečnom hlasovaní
Carlo Casini, Bert Doorn, Monica Frassoni, Giuseppe Gargani, Lidia Joanna Geringer de Oedenberg, Neena Gill, Klaus-Heiner Lehne, Hans-Peter Mayer, Manuel Medina Ortega, Hartmut Nassauer, Aloyzas Sakalas, Eva-Riitta Siitonen, Francesco Enrico Speroni, Diana Wallis, Rainer Wieland, Jaroslav Zvěřina, Tadeusz Zwiefka
Náhradníci prítomní na záverečnom hlasovaní
Nicole Fontaine, Georgios Papastamkos, Jacques Toubon, Renate Weber
