PÍSOMNÁ OTÁZKA P-1440/06
ktorú položil a Anna Záborská (PPE-DE)
Komisii
(30. marca 2006)
Vec: Vedecké základy a pramene správy Komisie
Komisia vo svojej správe s názvom „Vývoj a význam patentového práva v oblasti biotechnológie a genetického inžinierstva“ (KOM(2005) 312 konečné znenie). uvádza, že „...
Diskusia sa ešte viac vyprofilovala od začiatku roka 2004, keď kórejskí výskumníci oznámili výsledky pokusov, ktoré viedli k vývoju bunkových línií pluripotentných kmeňových buniek použitím techniky ‚terapeutického klonovania‘, pomocou ktorej sa vytvárajú bunky s rovnakou genetickou informáciou akú má pacient a používajú sa na liečbu jeho ochorenia, a to v podstate bez rizika ich odmietnutia imunitným systémom pacienta. (ods. 2.2)“.
Ako toto vyhlásenie súvisí s otázkou patentovania v oblasti biotechnológií?
Berie Komisia do úvahy skutočnosť, že obidve štúdie kórejskej skupiny W. S. Hwang et al., Evidence of a Pluripotent Human Embryonic Stem Cell Line Derived from a Cloned Blastocyst [Potvrdenie pluripotentnej línie ľudských zárodočných kmeňových buniek z klonovaných blastocytov], Science 303, 1669 (2004).
W. S. Hwang et al., Patient-Specific Embryonic Stem Cells Derived from Human SCNT Blastocysts [Špecifické zárodočné kmeňové bunky získané z ľudských blastocytov pomocou somatického transferu bunkových jadier], Science 308, 1777 (2005). boli stiahnuté potom, ako „záverečná správa kontrolného výboru Štátnej univerzity v Soule (SNU) Správa kontrolného výboru, Štátna univerzita v Soule (SNU), 10. január 2006.
(Členovia: predseda Myung-Hee Chung (SNU), Uhtaek Oh (SNU), Hong-Hee Kim (SNU), Un Jong Pak (SNU), Yong Sung Lee (Univerzita Hanyang), In Won Lee (SNU), In Kwon Chung (Univerzita Yonsei), Jin Ho Chung (SNU)). uviedla, že autori dvoch štúdií uverejnených v časopise Science http://www.sciencemag.org/cgi/content/full/311/5759/335b. sa v rámci výskumu správali neprofesionálne a že štúdie obsahovali vykonštruované údaje?“ O ktoré vedecké publikácie sa Komisia opiera, keď uvádza: „sa bunky... používajú sa na liečbu jeho ochorenia“ a že je to „bez rizika ich odmietnutia imunitným systémom pacienta“?
Môže Komisia uviesť štúdie na zvieratách, ktoré by tieto vyhlásenia potvrdili?
Kde sa tieto imunokompatibilné techniky „terapeutického klonovania“ v súčasnosti používajú pri liečbe pacientov?
Zvážila by Komisia stiahnutie svojej správy v prípade, ak by jej uvedené tvrdenia nemali oporu v žiadnych štúdiách a vzhľadom k stiahnutiu spomenutých kórejských štúdií?
