A6-0278/2009
29.4.2009
SPRÁVA
o návrhu rozhodnutia Európskeho parlamentu a Rady, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec (2007 – 2013)
(KOM(2009)0171 – C6‑0508/2008 – 2008/2332(ACI))
Výbor pre rozpočet
Spravodajca:
Reimer Böge
PE 423.868v01-00
OBSAH
NÁVRH UZNESENIA EURÓPSKEHO PARLAMENTU.........................................................3
PRÍLOHA: ROZHODNUTIE EURÓPSKEHO PARLAMENTU A RADY................................5
DÔVODOVÁ SPRÁVA.............................................................................................................8
VÝSLEDOK ZÁVEREČNÉHO HLASOVANIA VO VÝBORE..............................................12
NÁVRH UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec (2007 – 2013)
( KOM(2009)0171 – C6‑0508/2008 – 2008/2332(ACI) )
Európsky parlament ,
– so zreteľom na zmenený a doplnený návrh Komisie Európskemu parlamentu a Rade ( KOM(2009)0171 ),
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1.
(MID zo 17. mája 2006), a najmä na jej body 21, 22 a 23,
– so zreteľom na svoje uznesenie z 25. marca 2009 o preskúmaní finančného rámca na roky 2007 – 2013 v polovici obdobia
Prijaté texty, P6_TA(2009)0174 . a na uznesenie z 10. marca 2009 o usmerneniach pre rozpočtový postup na rok 2010
Prijaté texty, P6_TA(2009)0095 a 0096. ,
– so zreteľom na výsledky trialógu z 2. apríla 2009,
– so zreteľom na správu Výboru pre rozpočet ( A6‑0278/2009 ),
1. schvaľuje závery trialógu z 2. apríla 2009;
2. zdôrazňuje, že dosiahnutie dohody v súvislosti s revíziou viacročného finančného rámca je výsledkom úspešnej medziinštitucionálnej spolupráce v kontexte boja proti finančnej a hospodárskej kríze postihujúcej členské štáty EÚ prostredníctvom presadzovania solidarity v oblasti zdrojov energie, rozvoja širokopásmového internetového pripojenia vo vidieckych oblastiach, ako aj podpory poľnohospodárskeho odvetvia;
3. pripomína, že prostredníctvom tejto dohody Parlament v rámci svojho dvojitého postavenia ako rozpočtového a legislatívneho orgánu chránil svoje jestvujúce priority, ako to urobil už počas rozpočtového postupu v roku 2008, keď sa dosiahla dohoda o financovaní programu Galileo;
4. súhlasí s politickým kompromisom, ktorý predpokladá vytvorenie kompenzačného mechanizmu pre rozpočtový postup v roku 2010 a iba v prípade potreby aj pre rozpočtový postup v roku 2011; pripomína, že ako sa uvádza v spoločnom vyhlásení, ktoré prijali Európsky parlament, Rada a Komisia počas trialógu dňa 2. apríla 2009, kompenzačný mechanizmus sa nedotkne finančných balíkov spoločne odsúhlasených programov ani ročného rozpočtového postupu, a že pri jeho financovaní sa využijú všetky rozpočtové prostriedky dostupné v právnom rámci rozpočtu;
5. pripomína, že výsledok rokovaní o MID zo 17. mája 2006 nepriniesol riešenie nedostatkov a nedoriešených otázok, a že tieto nedostatky by sa podľa vyhlásenia 3 MID zo 17. mája 2006 mali riešiť v rámci preskúmania v polovici obdobia v rokoch 2008 –2009, ako aj v priebehu ročných rozpočtových postupov, podľa možnosti prostredníctvom vyššej flexibility a v každom prípade využitím všetkých prostriedkov plánovaných v rámci MID zo 17. mája 2006; pripomína, že ako uviedol Parlament vo svojom jednostrannom vyhlásení počas trialógu dňa 2. apríla 2009, Komisia by mala mať pri preskúmaní v polovici obdobia na zreteli zásady stanovené v jeho uznesení prijatom 25. marca 2009;
6. varuje pred pravidelným používaním rezerv v rámci okruhu 2 na financovanie ostatných okruhov, pretože by to mohlo ohroziť záujmy poľnohospodárskeho odvetvia v prípade neočakávaného zníženia trhových cien;
7. vyjadruje poľutovanie nad skutočnosťou, že dohoda s Radou sa dosiahla iba dva mesiace pred koncom volebného obdobia Parlamentu, čím sa obmedzil priestor pre rokovania, a že za týchto okolností boli inštitúcie pod tlakom, hoci išlo o obvyklé podmienky lojálnej spolupráce;
8. schvaľuje rozhodnutie, ktoré je uvedené v prílohe k tomuto uzneseniu;
9. poveruje svojho predsedu, aby toto rozhodnutie podpísal spoločne s predsedom Rady a aby zabezpečil jeho uverejnenie v Úradnom vestníku Európskej únie;
10. poveruje svojho predsedu, aby toto uznesenie spolu s prílohou postúpil Rade a Komisii.
PRÍLOHA: ROZHODNUTIE EURÓPSKEHO PARLAMENTU A RADY
z XX xxxx 2009
ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec (2007 – 2013)
EURÓPSKY PARLAMENT A RADA EURÓPSKEJ ÚNIE,
so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. , a najmä na jej body 21, 22 prvé a druhé odseky a bod 23,
so zreteľom na návrh Komisie,
keďže:
(1) Európsky parlament, Rada a Komisia sa na zasadnutí trialógu 2. apríla 2009 zhodli na tom, že v rámci plánu hospodárskej obnovy Európy v záujme modernizácie infraštruktúr a energetickej solidarity sa budú financovať projekty v oblasti energetiky a širokopásmového internetu, a že sa poskytnú finančné prostriedky na posilnenie operácií súvisiacich s novými výzvami vymedzenými v kontexte posúdenia reformy spoločnej poľnohospodárskej politiky z roku 2003 v polovici obdobia (preskúmanie stavu SPP)
KOM(2008)800. .
Ako prvý krok si financovanie vyžaduje revíziu viacročného finančného rámca na roky 2007 – 2013 v súlade s bodmi 21, 22 a 23 medziinštitucionálnej dohody s cieľom zvýšiť strop na rok 2009 pre viazané rozpočtové prostriedky v rámci podokruhu 1a o sumu vo výške 2 000 000 000 EUR v bežných cenách.
(2) Zvýšenie stropu podokruhu 1a sa plne vyváži znížením stropu pre viazané rozpočtové prostriedky v rámci okruhu 2 na rok 2009 o sumu vo výške 2 000 000 000 EUR.
(3) Ročný strop pre výdavkové rozpočtové prostriedky sa upraví tak, aby sa zachoval primeraný vzťah medzi záväzkami a platbami.
Táto úprava bude neutrálna.
(4) Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť
Na tento účel sú hodnoty vyplývajúce z uvedenej dohody prepočítané do cien v roku 2004. ,
ROZHODLI TAKTO:
Jediný článok
Príloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu.
V Bruseli […]
Za Európsky parlament Za Radu
Predseda Predseda
[…] […]
DÔVODOVÁ SPRÁVA
Komisia predložila 10. decembra 2008 návrh revízie VFR s cieľom financovať transeurópske energetické prepojenia a projekty širokopásmovej infraštruktúry v kontexte plánu hospodárskej obnovy Európy (EERP).
Komisia navrhla konkrétne zvýšiť ročný strop pre viazané rozpočtové prostriedky v rámci okruhu 1a o sumu vo výške 3 miliardy EUR v roku 2009 a 2 miliardy EUR v roku 2010.
Uvedené zvýšenie sa podľa toho malo vyvážiť znížením ročného stropu v rámci okruhu 2 o sumu vo výške 3,5 miliardy EUR v roku 2009 a 2,5 miliardy EUR v roku 2010.
Komisia tiež predložila 28. januára 2009 dva návrhy nariadení týkajúce sa revízie VFR a právneho základu pre súvisiace investície.
V týchto návrhoch sa uvádzajú zmeny pôvodných rozpočtových ustanovení, ktoré upravujú VFR stanovený v decembri 2008.
Komisia navrhla najmä určiť strop v rámci okruhu 1a vo výške 3,5 miliardy EUR pre projekty v oblasti energetiky a vymedziť sumu 1,5 miliardy EUR v rámci stropu okruhu 2 s cieľom zabezpečiť rozvoj širokopásmového internetového pripojenia vo vidieckych oblastiach a naplniť výzvy stanovené v rámci posúdenia reformy spoločnej poľnohospodárskej politiky z roku 2003 v polovici obdobia (tzv. preskúmanie stavu).
Keďže v rámci Rady nastali veľké problémy s dosiahnutím dohody, bolo treba čakať na zasadnutie Európskej rady, ktoré sa konalo 20. marca a na ktorom sa malo nájsť riešenie v súvislosti s odmietnutím niektorých členských štátov financovať oba vyššie uvedené návrhy, ako aj kontroverzným zoznamom projektov v oblasti energetiky.
V spoločnom vyhlásení vyplývajúcom z trialógu konaného 2. apríla sa uvádzajú nové opatrenia na financovanie činností uvedených v návrhoch nariadení a na úpravu VFR.
V dohode sa ustanovuje hlavne dvojstupňový prístup:
Suma vo výške 5 miliárd EUR sa poskytne takto:
— Krok 1: 2,6 miliardy EUR:
strop okruhu 1a by sa mal v roku 2009 zvýšiť o sumu vo výške 2 miliardy EUR, pričom strop okruhu 2 sa zníži o rovnakú sumu; z rozpočtu na rok 2009 sa na rozvoj vidieka pridelí dodatočných 600 miliónov EUR.
— Krok 2: 2,4 miliardy EUR:
zvyšné finančné prostriedky vo výške 2,4 miliardy EUR by sa zabezpečili prostredníctvom kompenzácie pri rozpočtovom zmierovacom postupe v rokoch 2010 a 2011 využitím všetkých nástrojov ustanovených v jeho právnom rámci a bez toho, aby boli dotknuté finančné balíky spoločne odsúhlasených programov a ročný rozpočtový postup .
Pokiaľ ide o projekty, predpokladá sa toto rozdelenie finančných prostriedkov:
„3 980 miliónov EUR bude k dispozícii na financovanie projektov v oblasti energetiky v rámci okruhu 1a finančného rámca: 2 000 miliónov EUR v roku 2009 a 1 980 miliónov EUR v roku 2010;
okrem toho bude 1 020 miliónov EUR k dispozícii v rámci okruhu 2 na rozvoj širokopásmového internetu vo vidieckych oblastiach a posilnenie operácií súvisiacich s „novými výzvami“ vymedzenými v kontexte preskúmania stavu spoločnej poľnohospodárskej politiky.“
Návrh rozhodnutia Komisie reaguje na potrebu upraviť v rámci rozpočtu na rok 2009 VFR na základe dohody z 2. apríla.
Táto úprava si vyžaduje zvýšenie stropu okruhu 1a o 2 miliardy EUR a zníženie stropu okruhu 2 o rovnakú sumu.
Keďže z rozpočtu na rok 2009 sa na rozvoj vidieka pridelí dodatočná suma vo výške 600 miliónov EUR, dostupná rezerva v rámci okruhu 2 na rok 2009 predstavuje sumu 900 miliónov EUR, ktorá bude k dispozícii počas zvyšku roka a pridelí sa v prípade neočakávaných udalostí v poľnohospodárskom odvetví.
Medziinštitucionálna dohoda zo 17. mája 2006 umožňuje zmeniť VFR s cieľom reagovať na neočakávané situácie.
Vo svojom návrhu rozhodnutia Komisia predpokladá revíziu VFR s cieľom zvýšiť strop okruhu 1a o 2 miliardy EUR a súčasne znížiť strop pre viazané rozpočtové prostriedky v rámci okruhu 2 na rok 2009, čím sa umožní financovanie projektov v oblasti energetiky.
Spravodajca odporúča schváliť návrh rozhodnutia Komisie, ktorý je prílohou návrhu uznesenia.
Nižšie v tabuľke sa uvádza revidovaný finančný rámec na roky 2007 – 2013 pre plán hospodárskej obnovy Európy (v bežných cenách).
VÝSLEDOK ZÁVEREČNÉHO HLASOVANIA VO VÝBORE
Dátum prijatia
27.4.2009
Výsledok záverečného hlasovania
+:
–:
0:
18
Poslanci prítomní na záverečnom hlasovaní
Glenn Bedingfield, Reimer Böge, Brigitte Douay, James Elles, Salvador Garriga Polledo, Catherine Guy-Quint, Jutta Haug, Anne E. Jensen, Alain Lamassoure, Liene Liepiņa, Vladimír Maňka, Alexandru Nazare, Esko Seppänen, Nina Škottová, László Surján, Ralf Walter
Náhradníci prítomní na záverečnom hlasovaní
Michael Gahler, Paul Rübig
