ÚSTNA OTÁZKA H-0239/10
pre hodinu otázok na schôdzi v máji 2010
v súlade s článkom 116 rokovacieho poriadku
predkladá:
Silvana Koch-Mehrin
Komisii
Vec: Preskúmanie rozpočtu
Preskúmanie rozpočtu, ktoré zadala Rada a Parlament v roku 2006, začala Komisia v roku 2007 (SEK(2007)1188).
Parlament a Rada poverili Komisiu, aby uskutočnila „celkové a rozsiahle preskúmanie zahŕňajúce všetky aspekty výdavkov EÚ vrátane SPP a zdrojov [...] a aby v období 2008/2009 predložila [...] správu“, ktorá pripraví pôdu pre obnovený konsenzus o smerovaní výdavkových politík EÚ, ktoré budú schopné čeliť výzvam ďalšieho desaťročia a období po ňom nasledujúcich.
V súčasnosti sa zdá, že toto preskúmanie rozpočtu nebude ukončené pred predložením návrhu viacročného finančného rámca (VFR) v prvej štvrtine roku 2011, pretože predseda Komisie Barroso si prv želá dohodu o stratégii EÚ 2020, o ktorej sa má rokovať na zasadnutí Európskej rady v júni 2010.
Je nevyhnutné určiť úlohu Parlamentu v stratégii EÚ 2020 v súvislosti s preskúmaním rozpočtu alebo iné cesty reformy rozpočtu pred ďalším VFR.
Môže Komisia potvrdiť, že do procesu preskúmania rozpočtu bude Parlament zapojený tak, ako to bolo vopred stanovené v súlade so zmluvou?
