Ex-komisárka OSN Mary Robinson diskutovala s poslancami
Ľudské práva
2008-06-10 - 19:24
Mary Robinson "Európa je najsilnejší región sveta oblasti ľudských práv," zdôraznila bývalá komisárka OSN pre ľudské práva Mary Robinson na stretnutí s europoslancami v pondelok 9. júna.
Ako však zároveň dodala, starý kontinent svoj potenciál nevyužíva naplno.
Ako možno túto situáciu zmeniť?
Ochrancovia ľudských práva sa podľa Robinson často sústredia na prípady, kedy dochádza k ich porušovaniu.
Nesmie sa však zabúdať ani na potrebu vytvárať prostredie, v ktorom aj tí najchudobnejší majú pocit, že nejaké ľudské práva majú, domnieva sa bývalá komisárka OSN.
Mary Robinson tiež na pôde Podvýboru EP pre ľudské práva vyzdvihla význam Všeobecnej deklarácie ľudských práv, ktorú OSN prijala v roku 1948.
Tento dokument totiž nie je venovaný len štátom, ale všetkým jednotlivcom a orgánom spoločnosti, ktorí na tomto základe majú podporovať ľudské práva a slobody.
Náhrada za OSN?
Skôr nie.
Talianskeho liberála Marca Cappata zaujímalo, čo si Mary Robinson myslí o návrhu amerického kandidáta na prezidenta Johna McCaina vytvoriť alternatívu k OSN z čisto demokratických krajín.
Robinson však nie je veľkou zástankyňou vybudovania "Ligy demokracií".
Silou OSN je podľa nej fakt, že zahŕňa všetky krajiny sveta.
Navyše, pri rozhodovaní čo je a čo nie je demokracia sa podľa ex-komisárky OSN používa dvojaký meter.
Výhodou OSN preto nie je len to, že sa možno sústrediť na prípady porušovania ľudských práv, ale vplývať možno aj na budovanie kapacít v chudobných krajinách, ktoré tomu v budúcnosti zabránia.
Bez minulosti niet cesty vpred
Estónska socialistka Katrin Saks chcela vedieť, či je dôležité pripomínať si prípady porušovania ľudských práv z minulosti, alebo je lepšie za nimi urobiť hrubú čiaru.
Robinson je však presvedčená, že dopredu sa posunieme len ak si minulosť budeme pripomínať.
Maďarská poslankyňa z klubu ľudovcov a európskych demokratov Kinga Gál zas spomenula príklad Maďarska, ktoré má v rámci svojho parlamentu komisára zodpovedného za budúce generácie.
Ide o post, ktorý spája problematiku ekológie, demografie, či ľudských práv. Robinson si podobnú funkciu vie predstaviť aj v Európskom parlamente.
Dôležité je totiž "pochopiť, že stopa, ktorú zanecháva naša generácia, je pre budúce generácie potenciálne veľmi ničivá," upozornila Robinson.
20080605STO30953 Iniciatíva o etickej globalizácii (anglicky) Skupina svetových osobností "The Elders" (anglicky) Všeobecná deklarácia ľudských práv Iniciatíva "Každý človek má práva" Podvýbor EP pre ľudské práva
SK
1
PHOTO
20080610PHT31193.jpg
SK
2
LINK
http://www.realizingrights.org/index.php?option=com_content&task=view&id=46&Itemid=88
SK
3
LINK
http://theelders.org/elders/
SK
4
LINK
http://www.unhchr.ch/udhr/lang/slo.htm
SK
5
LINK
http://www.everyhumanhasrights.org/
SK
6
LINK
/activities/committees/homeCom.do;jsessionid=EF6E2ADC5F5B8B39CFFD27575E160660.node1?body=DROI&language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
