9.11.2011 B7-0585/2011 NÁVRH UZNESENIA predložený v súlade s článkom 120 rokovacieho poriadku
o povinnom využívaní „odtlačkov prstov” v prípade stolového hrozna
Sergio Paolo Francesco Silvestris
PE472.797v01-00 B7‑0585/2011 Návrh uznesenia Európskeho parlamentu o povinnom využívaní „odtlačkov prstov” v prípade stolového hrozna
Európsky parlament ,
– so zreteľom na platné právne predpisy o označovaní potravín, ktoré vstupujú na územie Európskej únie, a najmä tie, ktoré sa týkajú ovocia;
– so zreteľom na článok 120 rokovacieho poriadku,
A. keďže potravinová bezpečnosť patrí k prioritám členských štátov v súvislosti s reformou SPP;
B. keďže stolové hrozno bolo často hlavnou témou káuz spojených s používaním škodlivých látok;
C. keďže nový nástroj „odtlačkov prstov” na potravinách (ku ktorého realizácii prispelo oddelenie pre chemické a spotrebiteľské analýzy obchodnej komory v Bari) jednoznačne potvrdzuje vystopovateľnosť produktov a zároveň zaručuje bezpečnosť v agropotravinárskom odvetví a vyzdvihuje tiež osobitný charakter a vlastnosti potravín;
1. žiada Komisiu, aby zmenila a doplnila nariadenie Komisie č. 2137/2002 z 29. novembra 2002 s cieľom zaviesť do výroby stolového hrozna povinnosť „odtlačkov prstov” a zaručiť tým pôvod a bezpečnosť tejto potraviny;
2. vyzýva Komisiu, aby financovala výskum v tejto oblasti s využitím prostriedkov EFRR.
