Naživo: Nová stratégia EÚ by mohla vyčistiť Baltské more
Regionálna politika
2009-09-15 - 18:48
Baltské more patrí k najznečistenejším na svete Baltské more je značne znečistené.
Okrem ohrozenej biodiverzity tu na dne leží obrovské množstvo nevybuchnutej munície z čias prvej a druhej svetovej vojny.
Komisia a Rada preto v stredu 16. septembra poslancom predostrú plán, ktorý by mal nielen zlepšiť dopravu, ale aj lepšie chrániť životné prostredie tohto regiónu.
Ekosystém Baltského mora je veľmi zraniteľný.
Priemerne je hlboké len 50 až 60 metrov.
Je tu jedna z najhustejších dopravných sietí a na dne mora sa nachádzajú míny a chemické zbrane.
K tomu treba pripočítať plán výstavby plynovodu Nord Stream a stále väčšie riziko havárie obrovských tankerov.
Plytké more
Každá ekologická havária by pritom mala ďalekosiahle následky.
V okolí totiž žije okolo 90 miliónov ľudí a v plytkom mori sa voda obmení len raz za 30 rokov.
Voda v Baltskom mori je pritom už dosť znečistená.
Nájdeme tu zvýšené množstvo dioxínu, nitrátov a fosfátov.
Viaceré živočíšne druhy tak bojujú o prežitie.
Riešením by mohlo byť vyčistenie vody a spoločné aktivity štátov v jeho okolí.
S tým ráta návrh stratégie, ktorú na požiadanie europoslancov a krajín EÚ vypracovala Európska komisia.
Každý štát by sa na základe tohto plánu mohol zapojiť do jednej z 15 rôznych navrhovaných aktivít.
Týmto spôsobom sa dajú napríklad odstrániť fosfáty z čistiacich prostriedkov používaných v okolitých krajinách či vytvoriť spoločný systém námorného dohľadu.
Kľúčová je spolupráca
Spolupráca ôsmych štátov EÚ, ktoré majú prístup k Baltskému moru, by nemala byť problémom.
Dôležité je však nadviazať úzku spoluprácu s deviatou krajinou - a síce Ruskom.
Výsledkom by mohla byť kvalitnejšia doprava, lepšie zásobovanie s energiou a tiež čistejšia voda.
Bývalá podpredsedníčka Výboru EP pre životné prostredie, fínska poslankyňa zo skupiny zelených Satu Hassi návrh stratégie víta.
Sklamali ju však opatrenia, ktoré sú prevažne dobrovoľné.
"Baltské more je jedným z najznečistenejších morí na svete a takmer výlučne vnútorné more EÚ.
Dúfam, že švédske predsedníctvo kostru stratégie obalí mäsom a spraví ju viac záväznou," uviedla.
Sledujte naživo
Poslanci sa s novou stratégiou zoznámia v stredu 16. decembra na plenárnom zasadnutí v Štrasburgu.
Približne od 10:40 najskôr vystúpia zástupcovia Európskej komisie a švédskeho predsedníctva.
Následne sa do rozpravy zapoja aj poslanci.
Štokholm, ktorý v súčasnosti predsedá EÚ, by chcel stratégiu definitívne schváliť počas samitu v októbri.
V prípade úspechu by sa podobný projekt mohol realizovať aj v iných regiónoch EÚ.
20090717STO58442 Priamy prenos Stratégia na urýchlenie rozvoja regiónu Baltského mora Program švédskeho predsedníctva (anglicky) Parlament žiada stratégiu pre Baltské more (2006) Petičný výbor diskutoval o výstavbe plynovodu v Baltskom mori Pobaltie: obrovský potenciál, veľké problémy
SK
1
PHOTO
20090720PHT58542.jpg
SK
2
LINK
/wps-europarl-internet/frd/live/live-video?language=sk
SK
3
LINK
http://europa.eu/rapid/pressReleasesAction.do?reference=IP/09/893&format=HTML&aged=0&language=SK&guiLanguage=en
SK
4
LINK
http://www.sweden.gov.se/content/1/c6/11/82/73/b9b70362.pdf
-//EP//TEXT TA P6-TA-2006-0494 0 NOT XML V0//SK
-//EP//TEXT IM-PRESS 20080204STO20427 0 NOT XML V0//SK
-//EP//TEXT IM-PRESS 20061123STO00264 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
