Poslanci diskutujú o námornej politike EÚ
Doprava
2008-05-19 - 18:50
Európske pobrežie je zdrojom veľkého bohatstva.
V prímorských regiónoch sa tvorí až 40 percent hrubého domáceho produktu EÚ a sektory súvisiace s využívaním mora zamestnávajú až 5 miliónov ľudí.
Znečisťovanie, klimatické zmeny a nadmerný rybolov však pre túto oblasť predstavujú veľkú hrozbu.
V utorok 20. mája budú poslanci na plenárnom zasadnutí v Štrasburgu diskutovať o tom, ako skĺbiť hospodárske využitie mora so zachovaním jeho biodiverzity.
Európu obklopujú štyri moria a dva oceány.
Hoci si to mnohí neuvedomujú, plocha morí v EÚ prevyšuje rozlohu jej pevninskej časti.
Európske pobrežie je navyše mimoriadne členité.
Jeho celková dĺžka je viac než sto tisíc kilometrov, čo je trikrát viac ako dĺžka pobrežia v Afrike.
Za čistejšie moria
Vlani sa poslanci vyslovili za jednotnú politiku EÚ v oblasti mora.
Komisia preto prišla s konkrétnym návrhom.
Poslanci EP sa ním budú zaoberať v utorok prostredníctvom nelegislatívnej správy nemeckého socialistu Williho Piecyka.
Cieľom je dosiahnuť, aby moria a oceány obklopujúce Európu boli čisté a mali stabilnú biodiverzitu, pričom by z nich bol zároveň ekonomický profit.
Piecyk tiež navrhuje, aby členské štáty EÚ vytvorili mapy potopených lodí a pomocou ďalších opatrení zamedzovali ich rozkrádaniu.
Rozoberanie lodí
V utorok sa však na programe zasadnutia objaví ešte jedna správa týkajúca sa demontáže lodí.
Ide o prácu, ktorá sa uskutočňuje najmä v Bangladéši, Indii a Pakistane.
Mnohé lode sú vyrobené z materiálov, ktoré pri rozoberaní plavidla poškodzujú životné prostredie alebo zdravie robotníkov.
Námorný deň
Obe správy sa budú prerokovávať v utorok, kedy si pripomíname "Európsky námorný deň".
Pri tejto príležitosti podpíše predseda EP Hans-Gert Pöttering spoločne s predsedom Komisie Barrosom a súčasným predsedom Rady Janšom spoločné trojstranné vyhlásenie.
Lídri európskych inštitúcií chcú týmto spôsobom pripomenúť dôležitosť morí a oceánov pre každodenný život nielen obyvateľov pobrežných oblastí, ale všetkých občanov EÚ.
20080519STO29188 Námorná politika EÚ: európska vízia morí a oceánov Priamy prenos Správa poslanca Piecyka Správa o demontáži lodí Komisia: námorná politika EÚ (anglicky)
SK
1
PHOTO
20070322PHT04485.jpg
SK
3
LINK
/eplive/public/livebroadcast_sk.htm
SK
6
LINK
http://ec.europa.eu/maritimeaffairs/
-//EP//TEXT IM-PRESS 20070314STO04231 0 NOT XML V0//SK
-//EP//TEXT REPORT A6-2008-0163 0 NOT XML V0//SK
-//EP//TEXT REPORT A6-2008-0156 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
