Povinnosti dodávateľov dreva a výrobkov z dreva na trhu EÚ
Životné prostredie
2009-04-22 - 18:34
Európsky parlament schválil 22. apríla správu v 1. čítaní o prísnejších pravidlách v predaji dreva a výrobkov z dreva v EÚ, aby tak bojoval proti nezákonnej ťažbe dreva.
Všetky subjekty v dodávateľskom reťazci musia dokázať legálny pôvod svojho dreva alebo jeho výrobkov a nelegálni dodávatelia dreva budú musieť zaplatiť pokutu, ktorá odráža úroveň environmentálnej a hospodárskej škody vyťaženého dreva.
Poslanci hlasovali pomerom hlasov 465:22:187.
Keďže schvaľovanie tohto návrhu spadá pod schvaľovací postup spolurozhodovania, je teraz na Rade EÚ (členské štáty), aby sa vyjadrila k pozmeňovacím návrhom prijatým v Parlamente.
Ak s nimi bude súhlasiť, legislatíva bude definitívne schválená.
Ak však Rada odmietne súhlasiť s návrhmi Parlamentu, alebo k nim pridá svoje vlastné, celý text sa vráti opäť do EP v rámci druhého čítania.
Parlament zdôrazňuje, že 20 až 40 percent globálnej priemyselnej produkcie dreva pochádza z nelegálnych zdrojov.
Poslanci žiadajú sprísniť navrhovanú legislatívu, aby nelegálne vyťažené drevo a výrobky z tohto dreva boli odstránené z trhu EÚ vďaka konkrétnemu systému sledovateľnosti a monitoringu.
Zdieľaná zodpovednosť, prísnejšie pokuty
Všetky hospodárske subjekty v dodávateľskom reťazci by mali zabezpečiť, aby bolo na trhu dostupné iba legálne vyťažené drevo a výrobky z tohto dreva.
Povinnosti sa musia preto uplatňovať na všetky subjekty v dodávateľskom reťazci dreva, nie iba na tie, ktoré uvádzajú drevo na trh po prvýkrát ako navrhovala Komisia.
Podľa poslancov Parlamentu finančné pokuty, ktoré budú stanovené členskými štátmi, musia odrážať stupeň environmentálnej a hospodárskej škody zapríčinenej nelegálnou aktivitou.
Tieto pokuty musia predstavovať "najmenej 5-násobnú hodnotu výrobkov z dreva, ktorú subjekt získal tým, že sa dopustil vážneho porušenia" a pokuty sa budú zvyšovať v prípade opakovaného porušenia pravidiel.
20090421IPR54120 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
