Čokoláda bez pachute detskej práce
Vonkajší/medzinárodný obchod
Plenárne zasadnutie
2012-03-14 - 17:17
Satu HELIN BXL (+32) 2 28 41498 STR (+33) 3 881 73612 PORT (+32) 498 98 3386 EMAIL foreign-press@europarl.europa.eu Zuzana REPKOVÁ BXL (+32) 2 28 32119 STR (+33) 3 881 76673 PORT (+32) 498 98 33 34 EMAIL zuzana.repkova@europarl.europa.eu Ako najväčší svetový konzument čokolády a sídlo mnohých jej kľúčových producentov musí EÚ prispieť k tomu, aby pri jej výrobe neboli zneužívané deti, hovoria poslanci EP uznesení schválenom v stredu, 14. marca.
Parlament tiež vyslovil súhlas s novou Medzinárodnou dohodou o kakaovom priemysle, týkajúcou sa produkcie a obchodu, a upozornil pritom na problém detskej práce na kakaových poliach.
"Do nebezpečných činností na kakaových plantážach je zapojené desivé množstvo detí.
Nová medzinárodná dohoda nám poskytne viac nástrojov na riešenie tohto problému, no je potrebné spraviť v tejto oblasti oveľa viac.
Všetci politici a zainteresované strany podieľajúce sa na výrobe kakaa si musia plniť svoje povinnosti zamerané na odstránenie detskej práce z kakaovej výroby", uviedol spravodajca Vital Moreira (S&D, PT) v rozprave s eurokomisárom pre rozvoj Andrisom Piebalgsom.
Europoslanci vyzývajú všetky zainteresované strany zapojené do dodávateľského reťazca v odvetví kakaa - výrobcov kakaa, jeho spracovateľov, obchodníkov, výrobcov čokolády a spotrebiteľov - aby plnili svoje povinnosti v boji proti nútenej detskej práci a obchodovaniu s deťmi.
Sledovateľnosť krajiny pôvodu
Parlament zdôrazňuje, že je potrebné vykonať ďalší výskum za účelom získania overených dát o detskej práci a obchodovaní s deťmi v západnej Afrike.
Mnoho detí pracuje na kakaových poliach, aby pomohlo zabezpečiť obživu svojim rodinám a nie vždy možno teda hovoriť o nútenej detskej práci.
Štúdie vykonané v Ghane a Pobreží Slonoviny však ukazujú, že deti pracujúce na kakaových farmách sú vystavené nebezpečenstvu pesticídov a niektoré deti sa stávajú obeťami obchodovania s ľuďmi, hovorí uznesenie.
Európska komisia by podľa poslancov mala preto zvážiť predloženie návrhu na zavedenie mechanizmu pre spätné sledovanie výrobkov z kakaa, ktorý by identifikoval tovar vyrobený s využitím nútenej detskej práce.
Medzinárodná dohoda by mala tiež podporiť sledovateľnosť pôvodu tovaru v rámci zásobovacieho reťazca kakaa, prípadne zaviesť pre dodávateľský reťazec akreditovaný a treťou stranou kontrolovaný systém spätného sledovania.
Nová medzinárodná dohoda o kakaovom priemysle
Medzinárodná dohoda je hlavnou komoditnou dohodou medzi vývozcami a dovozcami kakaa.
Jej cieľom je urobiť obchod s kakaom spravodlivejším a udržateľnejším.
Posledná verzia dohody, ktorú Parlament podporil v stredu, vyzýva zmluvné strany, aby zhromažďovali, analyzovali a šírili štatistické dáta a vypracovávali štúdie v tejto oblasti.
Napriek tomu, že cieľom novej dohody je zlepšenie sociálnej zodpovednosti a zodpovednosti voči životnému prostrediu, problémom detskej práce sa priamo nezaoberá.
Fakty o kakaovom priemysle a detskej práci
• EÚ melie a spotrebúva cca 40% svetového kakaa.
• V roku 2010 sa do EÚ27 doviezlo kakao v hodnote 2,2 miliardy eur, z toho na Slovensko kakao v hodnote 14 miliónov eur
• Zber kakaa je náročný na prácu.
Viac než 90% kakaa na svete je pestovaného 5,5 miliónom drobných poľnohospodárov.
Ďalších 14 miliónov pracovníkov na vidieku je priamo závislých na jeho výrobe.
• Medzinárodná organizácia práce odhaduje, že na svete je viac ako 215 miliónov detských pracovníkov.
• Poslanci EP už v minulosti vyzvali k zákazu nútenej detskej práce a prípadnému zavedeniu označovania výrobkov nevyužívajúcich detskú prácu nálepkou "vyrobené bez detskej práce".
V decembri 2011 Parlament odmietol udeliť súhlas s Protokolom o textilných výrobkoch medzi EÚ a Uzbekistanom z dôvodu dôkazov o využívaní nútenej detskej práce na bavlníkových plantážach v Uzbekistane.
20120313IPR40727 Prijatý text bude dostupný na nasledovnej stránke EP (zvoľte dátum 15.03.2012) Profil spravodajcu: Vital Moreira (S&D, PT) Priebeh schvaľovania - medzinárodná dohoda o kakaovom priemysle Priebeh schvaľovania - detská práca v kakaovom sektore Medzinárodná dohoda o kakaovom priemysle 2010 Cocoa infograph - EU international trade agreement
SK
1
LINK
/plenary/sk/texts-adopted.html
SK
2
LINK
/meps/cs/96930/Vital_Moreira.html
SK
3
LINK
/oeil/popups/ficheprocedure.do?reference=2010/0343(NLE)&lg=en
SK
4
LINK
/oeil/popups/ficheprocedure.do?lang=en&reference=2011/2957 (RSP)
SK
5
LINK
http://www.icco.org/about/agreement.aspx
SK
6
MULTIMEDIA
20120314MLT40774.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
