Poslanec Moreira o ACTA: Čo bolo dovolené, zostane dovolené
Informačná spoločnosť
2012-02-08 - 08:58
Vital Moreira Po podpise ACTA 22 krajinami EÚ sa pozornosť verejnosti obrátila na Európsky parlament, ktorý musí zmluvu schváliť, aj keď meniť jej obsah nemôže.
Aké kroky môžu europoslanci prijať vysvetlil predseda Výboru pre zahraničný obchod, portugalský sociálny demokrat Vital Moreira.
Čo je ACTA?
Je to dohoda, ktorá nemá za cieľ zmeniť rozsah ochrany práv duševného vlastníctva (autorské práva, patenty, zemepisné označenia, značky, priemyselný dizajn).
Je to len o zavádzaní mechanizmov na ochranu týchto práv. Už máme Medzinárodnú dohodu o obchodných aspektoch práv duševného vlastníctva (TRIPS), čo je dohoda v rámci Svetovej obchodnej organizácie, ktorej sú členmi všetky členské krajiny EÚ.
Dohoda stanovuje rozsah a obsah práv.
Aké zmeny prináša ACTA?
ACTA nemení prvú časť dohody TRIPS, len prináša aktualizáciu prostriedkov a mechanizmov na ochranu práv duševného vlastníctva.
To je tiež účel existujúcej smernice EÚ.
ACTA je dohodou medzi niektorými vyspelými ekonomikami, ako je EÚ, USA a Japonsko, a tými menej vyspelými, ako sú Mexiko a Maroko.
To však nič nemení na rozsahu, všetko čo bolo dovolené, bude dovolené.
A čo bolo zakázané, bude aj naďalej zakázané.
Prečo je teda ACTA taká kontroverzná?
Citlivá je len malá časť dohody, týkajúca sa autorských práv na internete, sťahovanie hudby, literatúry, divadelných a hudobných relácií, ale aj ďalších diel chránených autorskými právami.
Musím zdôrazniť, že niektoré argumenty, ktoré odporcovia ACTA používajú, proti nej, v skutočnosti nie sú jej súčasťou.
Napríklad sťahovanie obsahu pre súkromnú potrebu zakázané nie je.
Zakázané je porušovanie autorských práv k zneužitej na komerčné účely.
Ako bude EP pracovať na ACTA?
Návrh textu ACTA už je na našich stránkach, aj keď Parlamentu ešte ani nebol oficiálne zaslaný.
Online je aj hodnotiaca štúdia a zverejnili sme dokonca aj obvykle neverejný názor našej Právnej služby.
Naše schôdze výborov sú verejné a prenášané v priamom prenose na webových stránkach Európskeho parlamentu.
1.marca bude mať seminár na túto tému, v ktorom sa môže zúčastniť každý.
Bude prítomný aj komisár pre Obchod De Gucht.
Ako môžu občania vyjadriť svoj názor?
Niektoré politické skupiny, najmä tie, ktoré sú proti dohode ACTA, vedú diskusiu na svojich stránkach.
A občania poslali poslancov už stovky a dokonca tisíce e-mailov na túto tému.
Všetky ich obavy sa budú riešiť a to nielen na zasadnutí Výboru pre zahraničný obchod, ale aj v pléne.
V parlamente sa bude práca na tejto dohode vykonávať transparentne, s otvorenosťou a zapojením občanov.
Môže EP meniť obsah zmluvy?
Jeho súhlas je potrebný, rovnako ako pri akejkoľvek inej medzinárodnej dohode.
Ale nemôžeme meniť obsah dohody ACTA, len hlasovať za "áno" alebo "nie".
Môže tiež odhlasovať, že odmietne poskytnúť súhlas.
Na schválenie dohôd totiž nemá žiadnu lehotu.
Môžeme tiež požiadať Súdny dvor, aby overil, či je dohoda v súlade s právom EÚ.
O preskúmanie môže Parlament požiadať z rozhodnutia výboru, na žiadosť politickej skupiny alebo určitého počtu poslancov.
Ak k tomu dôjde, proces schvaľovania sa v Európskom parlamente zastaví až do rozhodnutia Súdneho dvora .
Zodpovedným výborom v Európskom parlamente je Výbor pre zahraničný obchod, ale svojimi názormi môžu prispieť aj ďalšie výbory (napr. Výbor pre občianske slobody).
Čo sa stane, ak bude zmluva odmietnutá?
Ak by sme povedali nie, je tento proces ukončený a zmluva je mŕtva .
Môže sa vyjednať nejaká iná, ale táto skončila.
Celý proces bude musieť začať znovu - od návrhu Európskej komisie s mandátom Rady, rokovaniami, podpisovaním a ratifikáciou.
V minulosti Parlament už povedal "nie" dvakrát, a to zmluve SWIFT (zdieľanie bankových údajov s USA, pozn. red.) a dohode s Marokom v oblasti rybolovu.
ACTA: Kalendár prác EP 29.2.-1.3.: prvá debata vo výbore 1.3.: workshop 26.-27.3.: druhá debata vo výbore 25.-26.4: predstavenie návrhu správy 29.-30.5.: hlasovanie vo výbore jún: hlasovanie v pléne (predbežný dátum) 20120130STO36537 ACTA a Európsky parlament Dohoda TRIPS (anglicky) Program workshopu Výboru pre zahraničný obchod , 1.marca (anglicky) Profil poslanca: Vital Moreira
SK
1
PHOTO
20120124PHT36088.jpg
SK
3
LINK
http://www.wto.org/english/tratop_e/trips_e/t_agm0_e.htm
SK
4
LINK
/document/activities/cont/201201/20120130ATT36596/20120130ATT36596EN.pdf
SK
5
LINK
/meps/sk/96930/Vital_MOREIRA.html
-//EP//TEXT IM-PRESS 20120127STO36430 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
