Europoslanci v USA naliehajú na opatrenia proti zmene klímy
Životné prostredie
2008-05-06 - 12:06
Rokovania poslancov s americkými kongresmanmi
V roku 2009 sa v Kodani uskutoční samit OSN o klimatických zmenách.
Medzinárodné rokovania by mali vyústiť do dohody, ktorá nahradí Kjótsky protokol.
Pripoja sa k dohode aj Spojené štáty americké?
To zisťovala minulý týždeň delegácia europoslancov vo Washingtone.
Trojdňové rokovania s americkými partnermi sa začali 28. apríla.
Ako po ich skončení uviedli poslanci v spoločnom stanovisku, "od súčasného Bieleho domu nemôžeme očakávať veľké veci ohľadom klimatických zmien".
Dôvodom sú nadchádzajúce prezidentské voľby, ktoré definitívne potvrdia meno nového amerického prezidenta.
Europoslanci zároveň dúfajú, že "pre novú americkú administratívu budú klimatické zmeny prioritou a že od úvodného dňa začne pripravovať príslušnú národnú legislatívu".
Ako sa však píše v stanovisku, ktoré pripravil predseda Dočasného výboru pre klimatické zmeny Guido Sacconi a spravodajca výboru Karl Heinz Florenz, konečný termín na uskutočnenie zmien dáva Zem a nie voľby.
Bez USA dohoda v nedohľadne
Stále však zostáva možnosť, že ani nový americký prezident neprinesie na rokovania v Kodani nič nové.
To by zrejme podkopalo celý proces vyjednávaní.
"Tak rozvinuté ako aj rozvojové krajiny sa nepodpíšu pod ambicióznu dohodu bez USA ‘na palube’.
Zamyslite sa: akú páku by Európa a USA mali na krajiny ako Čína, ak by sme nepostupovali jednotne?," zdôrazňujú poslanci.
Delegácia z Európskeho parlamentu však privítala fakt, že americký kongres v súčasnosti diskutuje o legislatívnom návrhu ohľadom klimatických zmien.
Poslanci EP zároveň svojich amerických kolegov povzbudili, aby vytrvali vo svojom úsilí vybudovať systém obchodovania s uhlíkom, ktorý by v budúcnosti mohol byť napojený na európsky systém obchodovania s emisiami.
Vzájomné rokovania tak poslanci EP považujú za "dobrý začiatok".
20080505STO28111 Tlačová správa o delegácii EP v USA (anglicky) Dočasný výbor pre klimatické zmeny Ďalšie články o klimatických zmenách
SK
1
PHOTO
20080506PHT28249.jpg
SK
3
LINK
/activities/committees/homeCom.do?body=CLIM&language=SK
SK
4
LINK
/news/public/documents_par_theme/911/default_sk.htm
-//EP//TEXT IM-PRESS 20080425IPR27676 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
