Parlament žiada viac podpory pre slobodné matky a ich deti
Práva žien/Rovnosť príležitostí
Plenárne zasadnutie
2011-10-25 - 18:28
Ayla Sultan ÇIÇEK BXL (+32) 2 28 41009 STR (+33) 3 881 74005 PORT (+32) 498 98 13 37 EMAIL femm-press@europarl.europa.eu Ján JAKUBOV BXL (+32) 2 28 34476 STR (+33) 3 881 74005 PORT (+32) 498 98 35 90 EMAIL TlacoveOddelenie-sk@europarl.europa.eu Členské štáty by mali viac pomáhať slobodným matkám, a to aj prostredníctvom zriaďovania rodinných centier, ktoré im dočasne poskytnú ubytovanie, poradenstvo a možnosť vzdelávať sa, uvádza sa v uznesení, ktoré dnes (25.10.) schválil Európsky parlament.
Počet slobodných matiek vo vyspelých a priemyselných krajinách neustále rastie, uvádza sa v uznesení, ktoré nabáda členské štáty a Európsku komisiu na prijatie takých opatrení, ktoré by zlepšili životné podmienky rodín s jedným rodičom.
"Uznesenie prináša mnoho nových iniciatív a cieľov," uviedla počas včerajšej (24.10.) rozpravy v Parlamente spravodajkyňa návrhu Barbara Matera (EPP, IT) poukazujúc na urgentnú potrebu riešiť situáciu slobodných matiek, ktorá by mala byť jednou z priorít EÚ.
Ubytovanie a daňové úľavy
Slobodné matky by mali mať prístup k podpore v oblasti bývania a mali by mať prednosť pri zostavovaní poradovníkov na prenájom domov, uviedli poslanci.
Uznesenie tiež nabáda členské štáty, aby zaviedli daňové úľavy pre domácnosti s jedným rodičom a poskytovali finančné stimuly podnikom, ktoré zamestnajú osamelých rodičov alebo poskytnú zamestnancom služby v oblasti starostlivosti o deti na pracovisku.
Podpora vzdelávania
Vzdelávanie a informovanie o sexuálnych a reprodukčných právach žien, najmä tých mladších, je nevyhnutné pre predchádzanie neželaným tehotenstvám, uvádza sa v uznesení.
Štatistiky uvádzajú, že slobodné matky majú v Európe nižšie vzdelanie ako vydaté ženy.
Poslanci preto zdôraznili potrebu uľahčiť slobodným matkám prístup k vzdelávaniu, odbornej príprave a navrhli zaviesť osobitné štipendiá, ktoré by boli financované z Európskeho sociálneho fondu a rozpočtov členských štátov.
Podľa pléna je tiež dôležité povzbudzovať mladé tehotné ženy, aby neukončili svoje štúdium, pretože len to im umožní získať kvalifikáciu a zvýšiť tak svoje šance na dôstojné pracovné podmienky a finančnú nezávislosť.
Uznesenie vyzýva členské štáty, aby podporovali rozvoj rodičovských vzdelávacích kurzov, ktoré pomáhajú mladým rodičom bez stabilného príjmu zvládať výchovu ich detí.
Slobodní otcovia
Členské štáty by podľa poslancov mali zabezpečiť, aby rodičia, ktorým ich deti neboli zverené do opatery, pravidelne platili príspevky na dieťa.
Poslanci tiež zdôraznili, že všetky opatrenia prijaté v prospech slobodných matiek musia byť otvorené aj slobodným otcom.
Postup: Nelegislatívne uznesenie
20111025IPR30229 Prijatý text bude dostupný tu (zvoľte dátum 25.10.2011) Sledujte rozpravu zo záznamu (zvoľte dátum 24.10.2011) Profil spravodajkyne: Barbara Mater (EEP, IT)
SK
1
LINK
/activities/plenary/ta/calendar.do?language=SK
SK
2
LINK
/wps-europarl-internet/frd/vod/research-by-date?language=sk
SK
3
LINK
/members/public/yourMep/view.do?language=SK&partNumber=1&name=matera&id=96813
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
