P6_TA(2007)0602
Mobilizácia Európskeho fondu na prispôsobenie sa globalizácii
A6-0485/2007
Uznesenie Európskeho parlamentu z 12. decembra 2007 o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii ( KOM(2007)0600 - C6-0343/2007 - 2007/2226(ACI) )
Európsky parlament
, –
so zreteľom na návrh Komisie pre Európsky parlament a Radu ( KOM(2007)0600 - C6-0343/2007 ),
–
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.
6.
2006, s.
1.
, a najmä na jej bod 28,
–
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii Ú. v.
EÚ L 406, 30.
12.
2006, s.
1.
,
–
so zreteľom na výsledky trialógu zo 6. júla 2007 a rozpočtového zmierovacieho konania z 13. júla 2007,
–
so zreteľom na správu Výboru pre rozpočet a stanovisko Výboru pre zamestnanosť a sociálne veci ( A6-0485/2007 ),
A.
keďže EÚ vytvorila príslušné legislatívne a rozpočtové nástroje s cieľom poskytovať dodatočnú pomoc pracovníkom, ktorí pociťujú dôsledky veľkých štrukturálnych zmien v usporiadaní svetového obchodu a pomôcť pri ich opätovnom začleňovaní na trhu práce,
B.
keďže finančná pomoc EÚ prepusteným pracovníkom by mala byť dynamická a mala by sa sprístupniť čo najrýchlejšie a najúčinnejšie,
C.
keďže Nemecko a Fínsko listami z 27. júna a 17. júla 2007 Žiadosti EGF/2007/003/DE/BenQ a EGF/2007/004/FI/Perlos.
požiadali o pomoc v súvislosti s dvoma prípadmi hromadného prepúšťania v odvetví mobilných telefónov v spoločnostiach BenQ v Nemecku a Perlos Oyj vo Fínsku,
1.
žiada príslušné inštitúcie, aby vyvinuli potrebné úsilie na urýchlenie mobilizácie fondu;
2.
schvaľuje rozhodnutie, ktoré je prílohou tohto uznesenia;
3.
poveruje svojho predsedu, aby zabezpečil uverejnenie rozhodnutia v Úradnom vestníku Európskej únie;
4.
poveruje svojho predsedu, aby postúpil toto rozhodnutie spolu s prílohou na vedomie Rade a Komisii.
PRÍLOHA
ROZHODNUTIE EURÓPSKEHO PARLAMENTU A RADY
z 18. decembra 2007
o mobilizácii Európskeho fondu na prispôsobenie sa globalizácii
EURÓPSKY PARLAMENT A RADA EURÓPSKEJ ÚNIE,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
, a najmä na jej bod 28,
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii Ú. v.
EÚ L 406, 30.12.2006, s.
1
,
so zreteľom na návrh Komisie,
so zreteľom na rozpočtové zmierovacie konanie z 13. júla 2007,
keďže:
(1)
Európska únia zriadila Európsky fond na prispôsobenie sa globalizácií ("fond") s cieľom poskytovať dodatočnú pomoc pracovníkom, ktorí pociťujú dôsledky veľkých štrukturálnych zmien v usporiadaní svetového obchodu a pomôcť pri ich opätovnom začleňovaní na trhu práce,
(2)
Medziinštitucionálna dohoda zo 17. mája 2006 umožňuje mobilizáciu fondu s ročným stropom vo výške 500 miliónov EUR,
(3)
Nariadenie (ES) č. 1927/2006 obsahuje ustanovenia, podľa ktorých sa fond môže mobilizovať,
(4)
Nemecko a Fínsko predložili žiadosti o mobilizáciu fondu v súvislosti s dvoma prípadmi prepúšťania v odvetví mobilných telefónov v spoločnostiach BenQ v Nemecku a Perlos Oyj vo Fínsku,
ROZHODLI TAKTO:
Článok 1
V rámci všeobecného rozpočtu Európskej únie na rozpočtový rok 2007 sa mobilizuje Európsky fond na prispôsobenie sa globalizácii s cieľom poskytnúť sumu 14 794 688 EUR.
Článok 2
Toto rozhodnutie sa uverejní v
Úradnom vestníku Európskej únie
.
V Bruseli 18. decembra 2007
Za Európsky parlament
Za Radu
predseda
predseda
