PRÍLOHA
XIV
Časový rozvrh legislatívneho plánu a plánu práce Komisie
Časový rozvrh legislatívneho plánu a plánu práce Komisie
Schválené konferenciou predsedov dňa 31. januára 2002.
Európsky parlament a Komisia spolupracujú na príprave legislatívneho plánu a plánu práce Komisie podľa nasledujúceho časového rozvrhu
Komisia predkladá predbežný návrh rozpočtu v máji, prvé čítanie návrhu rozpočtu sa koná v októbri a druhé čítanie v decembri.
(a)
Po tom, čo Komisia vo februári prijme rozhodnutie o ročnej politickej stratégii (RPS) na nasledujúci rok, sa dotknuté orgány zúčastnia rozpravy konanej na schôdzi vo februári/marci o hlavných líniách politických priorít ("stav únie").
Rozprava poskytne Komisii podklady na prípravu predbežného návrhu rozpočtu a na parlamentnú diskusiu o rozpočtovej orientácii na nasledujúci rok.
Pred rozpravou sa konferencii predsedov predkladá rozhodnutie o ročnej politickej stratégii Komisie (február).
(b)
V období od marca do mája iniciujú príslušné stále výbory dvojstranný štruktúrovaný dialóg s príslušnými komisármi o dosahu a vykonávaní politických priorít v každej z ich špecifických oblastí pôsobnosti.
Každý stály výbor podáva správu o výsledkoch týchto schôdzí a konferencia predsedov výborov o nich musí informovať konferenciu predsedov.
(c)
V júni a v júli hodnotí konferencia predsedov výborov spolu so zodpovedným podpredsedom Komisie bežný legislatívny plán a plán práce
Toto predbežné hodnotenie realizácie legislatívneho plánu a plánu práce by mohlo byť využité k spoločnému posúdeniu užitočnosti jednotlivých typov zoznamov legislatívneho plánovania a k spoločnému rozhodnutiu o najlepších nástrojoch plánovania vzhľadom na program práce na rok 2003.
.
(d)
V septembri konferencia predsedov výborov spolu so zodpovedným podpredsedom Komisie vykonáva zhodnotenie aktuálnej situácie v oblasti legislatívnych návrhov, ktoré má Komisia v úmysle zahrnúť do legislatívneho plánu a plánu práce v rámci pôsobnosti každého komisára, na základe dokumentu vypracovaného Komisiou, ktorý sa okrem iného týka aktualizácie politických priorít v súvislosti so závermi schôdzí stálych výborov v marci/máji.
(e)
Počas schôdze v novembri, na ktorej sa zúčastní aj kolégium komisárov, predseda Komisie formálne predloží Parlamentu legislatívny plán a plán práce Komisie na nasledujúci rok spolu s hodnotením vykonávania bežných plánov.
Legislatívny plán a plán práce musí obsahovať zoznam legislatívnych a nelegislatívnych návrhov na nasledujúci rok a to formou, ktorá bude stanovená
Musí byť zahrnutý: kalendár, prípadne právny základ a rozpočtové dôsledky
.
Legislatívny plán a plán práce sa zasiela aspoň desať pracovných dní pred schôdzou, na ktorej sa o ňom bude rokovať.
Parlament vyjadrí svoje stanovisko na schôdzi v novembri alebo v decembri.
