Súťaž o logo EÚ vyhral 23-ročný poľský dizajnér
Európske občianstvo
2006-10-18 - 09:17
Víťazné logo
V nedeľu 25. marca 2007 oslávi Európska únia 50. výročie podpísania jej zakladajúcich Rímskych zmlúv.
Pri tejto príležitosti zorganizovali inštitúcie EÚ súťaž o najlepšie logo, ktoré by zachytilo dušu európskej spolupráce a naznačilo budúce smerovanie EÚ.
Súťaže sa mohli zúčastniť študenti umenia, či mladí dizajnéri.
Iniciatíva zaznamenala mimoriadny úspech, o čom svedčí aj fakt, že sa prihlásilo až 1700 mladých dizajnérov.
Porota na čele s podpredsedom EP Alejom Vidal-Quadrasom a eurokomisárkou Margot Wallstrom napokon rozhodla o celkovom víťazovi, ako aj o ďalších dvoch oceneniach.
"Rôzne typy písma, znakov a farieb symbolizujú rozdielnosť v rámci EÚ, ale ja som chcel napriek tomu poukázať na to, že môžeme spolunažívať v harmónii," opísal svoje logo víťaz súťaže študent umenia Szymon Skrzypczak.
Podpredseda Vidal-Quadras sa domnieva, že "úspech súťaže o logo v celej Európe dokazuje, že robíme dobre, keď vkladáme dôveru do rúk mladých ľudí, aby nám pomohli načrtnúť Európu zajtrajška".
Víťazné logo na obrázku bude teraz preložené do všetkých úradných jazykov EÚ so zreteľom na zachovanie poradia typu písmen a pravopisných pravidiel v jednotlivých jazykoch.
Európsky parlament a aj ostatné európske inštitúcie ho budú používať pri svojich podujatiach počas budúceho roku.
20061017STO11744
SK
1
PHOTO
20061017PHT11736.jpg
SK
2
LINK
http://www.logo-competition.eu
SK
3
LINK
http://europa.eu/rapid/pressReleasesAction.do?reference=IP/06/1415&format=HTML&aged=0&language=SK&guiLanguage=en
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
