Odpoveď pána Lewandowského v mene Komisie
(27. februára 2012)
Vo svojom návrhu budúceho viacročného finančného rámca (VFR) [KOM(2011) 500 v konečnom znení] http://ec.europa.eu/health/programme/docs/maff-2020_en.pdf Komisia skutočne navrhla, aby sa financovanie ITER po roku 2013 uskutočňovalo mimo VFR.
Tento prístup sa zakladá na závere, že štruktúra VFR nie je najvhodnejšia na financovanie projektov veľkého rozsahu, akým je ITER.
Časový rozsah tohto projektu vo veľkej miere prevyšuje trvanie jedného finančného rámca a nespĺňa ani prísne pravidlá a obmedzenia VFR.
Okrem toho by potenciálne riziko zvýšenia nákladov mohlo vyvolať potrebu prerozdeliť finančné prostriedky, ktoré už boli pridelené iným prioritným potrebám, kľúčovým pre implementáciu stratégie 2020 a pre rast a inováciu.
Preto nejde o trvalo udržateľné riešenie.
Komisia následne prijala 21. decembra 2011 návrh o prijatí doplnkového výskumného programu pre projekt ITER (2014 – 2018) – KOM(2011) 931 v konečnom znení http://eur-lex.europa.eu/LexUriServ/LexUriServ.do?uri=COM:2011:0931:FIN:SK:PDF .
Komisia bude všetky aspekty svojich návrhov obhajovať pre Radou a Európskym parlamentom, najmä návrhy zamerané na rast a inováciu, ktoré sú nevyhnutným prvkom štruktúry VFR na roky 2014 – 2020.
Financovanie projektu ITER mimo VFR by sa teda malo posudzovať a rozhodnutia o ňom prijímať v týchto širších súvislostiach.
