26/07/2004
NÁVRH UZNESENIA
ktorý v súlade s článkom 48 rokovacieho poriadku predložili:
Giulietto Chiesa, Lilli Gruber, Michele Santoro, Vittorio Agnoletto, Angelika Beer, Fausto Bertinotti, Kathalijne Buitenweg, Giusto Catania, Luigi Cocilovo, Daniel Cohn-Bendit, Paolo Costa, Massimo D'Alema, Antonio Di Pietro, Monica Frassoni, Michael Cramer, Ana Gomes, Benoît Hamon, Rebecca Harms, Gisela Kallenbach, Sepp Kusstatscher, Evelin Lichtenberger, Enrico Letta, Luisa Morgantini, Roberto Musacchio, Pasqualina Napoletano, Cem Özdemir, Lapo Pistelli, Vittorio Prodi, Marco Rizzo, Martine Roure, Martin Schulz, Paul Van Buitenen, Johannes Voggenhuber, Graham Watson a Francis Wurtz,
týkajúci sa legislatívnej iniciatívy v oblasti plurality médií
Uznesenie Európskeho parlamentu, týkajúce sa legislatívnej iniciatívy v oblasti plurality médií
Európsky parlament ,
–
so zreteľom na čl. 39 a 45 rokovacieho poriadku,
–
so zreteľom na čl. 192 Zmluvy o ES,
–
so zreteľom na čl. 6 Zmluvy o EÚ a čl. I.2 a II.11 návrhu Zmluvy zakladajúcej ústavu a vzhľadom na to, že Európska únia ochraňuje základné práva vrátane pluralizmu v oblasti informácií ako základnú podmienku demokratického dialógu na európskej a národnej úrovni,
A.
s ohľadom na svoje početné uznesenia v tejto oblasti a najmä s ohľadom na uznesenie z 22. apríla 2004 o rizikách porušovania slobody prejavu a informácií v Európskej únii a osobitne v Taliansku (čl. 11 ods. 2 Charty základných práv) (2003/2237(INI)),
B.
vzhľadom na to, že Komisia napriek opakovaným žiadostiam Európskeho parlamentu zatiaľ nezaradila do svojho legislatívneho programu legislatívnu iniciatívu v tomto zmysle,
C.
vzhľadom na to, že európska iniciatíva nenahrádza ale posilňuje právomoci v oblasti ochrany pluralizmu na národnej úrovni, v dôsledku čoho sa dodržiavajú požiadavky subsidiarity,
1.
žiada Komisiu, aby na základe čl. 95 Zmluvy o ES do 31.12.2004 predložila Parlamentu pozmeňujúce a doplňujúce návrhy k smernici 89/552/EHS „Televízia bez hraníc“ zohľadňujúce takisto ochranu pluralizmu.
