Čo má spoločné sloboda pohybu s poslednou vôľou?
Občianske práva
2006-11-22 - 15:19
Súčasná úprava dedenie skôr komplikuje
Vďaka zmluvám o EÚ, ktoré zakotvujú voľný pohyb osôb, po Európe migruje stále viac ľudí.
Mnohí z nich sa usadia a aj dožijú v inom členskom štáte.
Uplatňovanie ich závete však môže byť mimoriadne náročné.
Podľa štúdie Komisie z roku 2002 sa ročne v EÚ objavuje asi stotisíc prípadov závete, ktorá presahuje hranice jednej krajiny Únie.
V dôsledku posledného rozšírenia, a tiež plánovaného vstupu ďalších krajín, sa dá očakávať, že tento počet vzrastie.
EP navrhuje tento problém okamžite riešiť.
Predstavme si napríklad nemeckého občana, ktorý sa rozhodne, že svoj dôchodcovský vek prežije v Španielsku.
Po svojej smrti zanechá svojim dvom synom žijúcim v Nemecku dom na predmestí Berlína.
Podľa ktorej legislatívy sa bude uplatňovať jeho závet?
Bude prípad riešiť notár z Nemecka alebo zo Španielska?
A čo v prípade právnych sporov?
Ktorý súd bude kompetentný rozhodnúť?
Väčšina problémov, ktoré vznikajú pri uplatňovaní závete po pozostalom v inom členskom štáte, súvisí s rozdielnou legislatívou v jednotlivých členských štátov.
Dedičom to následne spôsobuje značné problémy.
Výsledky prieskumu Eurobarometra z júla tohto roku preto neprekvapujú.
Až štyria z piatich občanov Únie si podľa ankety želajú zjednodušenie zákonných úprav o závetoch a poslednej vôli.
Poslanci navrhujú hneď niekoľko úprav
Tento problém sa dostal aj na pôdu Európskeho parlamentu.
Minulý týždeň poslanci schválili iniciatívnu správu, v ktorej Komisiu vyzývajú, aby pripravila a predložila návrh zákonnej normy, ktorá by tieto problémy minimalizovala.
Podľa princípu jedna legislatíva a jeden príslušný sudca poslanci navrhujú niekoľko riešení.
Občania bývajúci v inej krajine by podľa nich mali mať možnosť do závetu uviesť, právo ktorej krajiny by sa na závet malo vzťahovať.
V súčasnosti sa členské štáty riadia pravidlom, že rozhodujúce je miesto trvalého pobytu zosnulého.
Poslanci chcú dať občanom na výber, či to bude legislatíva štátu v ktorom majú trvalý pobyt, alebo zákony ich pôvodnej vlasti.
Za istých okolností by právo výberu príslušného súdu mali aj samotní pozostalí.
Poslanci ďalej navrhujú zaviesť takzvaný európske osvedčenie o dedičstve, ktoré by záväzne určovalo, podľa ktorých zákonov sa bude závet realizovať.
Ďalšou z požiadaviek je vytvorenie európskej siete národných registrov závetov, ktorá by vďaka prepojeniu na vnútroštátne registre uľahčila vyhľadávanie a overovanie poslednej vôle zosnulých.
Nový návrh by mal prísť už na budúci rok
Autor správy, taliansky poslanec zo skupiny ľudovcov a európskych demokratov Giuseppe Gargani, uviedol: " Stále viac a viac Európanov nadobúda majetok v iných členských štátoch.
Ľudia tak využívajú výhody, ktoré im poskytuje Úniou zaručená sloboda pohybu."
Dnes platná úprava však nie je optimálna. "
V súčasnosti je tento druh legislatívy často vnímaný skôr ako prekážka a nie ako užitočný nástroj na uplatnenie poslednej vôle pozostalých," dodal taliansky poslanec.
Naliehavosť konať priznal aj eurokomisár pre spravodlivosť a vnútorné veci Franco Frattini: "Myslím, že čoskoro prídeme s legislatívnym návrhom k tejto problematike."
Európska komisia organizuje 30. novembra verejné vypočutie, ktoré sa bude touto problematikou zaoberať.
Toto podujatie tak nadviaže na seminár, ktorý Európsky parlament organizoval ešte v januári tohto roku a tiež na Zelenú knihu, ktorá bola zverejnená v marci 2005.
Keďže Komisia sa s názormi poslancov viac-menej stotožňuje, s legislatívnym návrhom by mala prísť ešte v priebehu roka 2007.
20061122STO00180 Parlament sa zaoberal závetmi v EÚ Správa s odporúčaniami Komisii o dedení a závetoch Výbor pre právne veci Zelená kniha: dedenie a závety Program vypočutia Komisie (anglicky)
SK
1
PHOTO
20061122PHT00184.jpg
SK
4
LINK
/activities/expert/committees/presentation.do;jsessionid=7C8D462C2CB75B3EE11BDDDC912FD72D.node1?committee=1247&language=SK
SK
5
LINK
http://eur-lex.europa.eu/LexUriServ/LexUriServ.do?uri=CELEX:52005DC0065:SK:HTML
SK
6
LINK
http://ec.europa.eu/justice_home/news/events/successions/agenda_en.pdf
-//EP//TEXT IM-PRESS 20061113IPR12549 0 NOT XML V0//SK
-//EP//TEXT REPORT A6-2006-0359 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
