Tento týždeň: Schôdze výborov a delegácie Tento týždeň: Schôdze výborov a delegácie
Posledný februárový týždeň bude patriť zasadnutiam vo výboroch a vonkajším parlamentným aktivitám.
Poslanci budú rokovať o vzťahoch s USA a o rozpočte a predseda EP navštívi Blízky východ.
Program predsedu EP
V nedeľu 22. februára odcestoval predseda EP Hans-Gert Pöttering na Blízky východ.
Na čele delegácie Parlamentného zhromaždenia krajín EÚ a Stredomoria spolu s ostatnými členmi delegácie postupne navštívi Egypt, Gazu, Izrael a Jordánsko.
V piatok sa z Bruselu presunie do francúzskeho parlamentu, kde sa stretne s predsedami národných parlamentov krajín EÚ.
Výbory a delegácie
Aj tento týždeň sú na programe viaceré schôdze výborov.
Výbor pre zahraničné vzťahy bude rozoberať vzťahy s USA, výbor pre medzinárodný obchod takzvané dohody o hospodárskom partnerstve a výbor pre rozpočet zhodnotí aktuálny finančný rámec.
Viacerí poslanci v rámci delegácií odcestujú do zahraničia.
Postupne navštívia Pakistan, Alžírsko, Kostariku, Honduras či Gruzínsko.
V Bulharsku bude parlamentná delegácia skúmať ochranu spotrebiteľa a v Poľsku čerpanie zo štrukturálnych fondov.
europarltv
Uplynulý týždeň priniesol viacero zaujímavých otázok, ktoré sme spracovali v rámci parlamentnej webovej televízie.
Pozrieť si môžete rozhovor s britským poslancom zo skupiny ľudovcov a európskych demokratov Jonathanom Evansom o konkurencieschopnosti v čase krízy, či príspevok o vplyve mobilných telefónoch na zdravie.
20090219INS49946 Program EP na tento týždeň (anglicky) Video: Konkurencieschopnosť a finančná kríza Video: Mobilné telefóny a zdravie
