EP o euroústave: kompromis áno, no nie za každú cenu
Ústava
2007-06-07 - 13:58
Poslanci diskutovali o Euroústave
EP schválil pomerom hlasov 469:141:32 iniciatívnu správu o ďalšom postupe Únie pri riešení obsahu ústavnej zmluvy, pričom zdôraznil, že odmietne akýkoľvek kompromis, ktorý by viedol k zníženiu ochrany občianskych práv či k obmedzeniu demokratickosti, transparentnosti a efektivity fungovania Únie.
K tejto problematike sa poslanci vyjadrili aj počas rozpravy, ktorá sa konala deň pred hlasovaním.
Diskusie sa okrem poslancov EP zúčastnili aj zástupcovia Rady a Európskej komisie.
Poslanci schválením iniciatívnej správy Enrique BARONA CRESPA (PES, ES) a Elmara BROKA (EPP-ED, DE) vyzvali Európsku radu, aby čo najskôr zvolala medzivládnu konferenciu za účelom dosiahnutia dohody o inštitucionálnych reformách a zdôraznili, že Európsky parlament by mal byť do jej práce plne zapojený.
Správa upozorňuje, že EP odmietne akýkoľvek výsledok rokovaní, ktorý by v porovnaní s navrhnutou Ústavnou zmluvou viedol k zníženiu ochrany občianskych práv, či k obmedzeniu demokratickosti, transparentnosti a efektivity fungovania Únie.
V záujme dosiahnutia pozitívneho výsledku bude EP podľa správy udržiavať počas celej medzivládnej konferencie kontakt s národnými parlamentmi, Výborom regiónov a Hospodárskym a sociálnym výborom.
Poslanci v správe požadujú, aby boli v budúcej dohode o inštitucionálnych reformách zachované všetky základné princípy obsiahnuté v prvej časti Ústavnej zmluvy.
Za nevyhnutnú považujú aj Listinu základných práv. Dohoda má podľa správy ďalej obsahovať uznanie hodnôt, na ktorých je EÚ založená, posilnenie účasti občanov na politickom živote Únie, vyjasnenie kompetencií Únie a členských štátov, dodržiavanie zásady subsidiarity a rešpektovanie špecifickej úlohy národných parlamentov, ako aj regionálnych a miestnych úradov.
Výsledok medzivládnej konferencie musí pritom podľa EP brať do úvahy všetky otázky, ktoré sa objavili v priebehu tzv. "obdobia reflexie", vyhlásenom po neúspešných referendách o Ústavnej zmluve vo Francúzsku a Holandsku.
Poslanci žiadajú členské štáty EÚ, aby sa dohodli na spoločnom postupe v oblasti riešenia problému klimatických zmien, energetickej bezpečnosti, migračnej politiky, boja proti terorizmu, ďalšieho rozširovania Únie, európskeho sociálneho modelu a hospodárskych politík v eurozóne.
Europoslanci tiež členským štátom, ktoré Ústavnú zmluvu podpísali, ale doposiaľ neratifikovali, pripomínajú ich politickú zodpovednosť a pre uľahčenie schválenia novej dohody o inštitucionálnych reformách navrhujú krajinám EÚ zladiť svoje ratifikačné postupy tak, aby došlo k zavŕšeniu ratifikačného procesu nového textu najneskôr do konca roku 2008.
20070606IPR07541 Poslanci diskutovali o reformách EÚ a euroústave (6.6.2007) Konečné znenie prijatého textu nájdete po jeho publikovaní prostredníctvom vyhľadávača tu
SK
1
PHOTO
20070607PHT07629.jpg
SK
3
LINK
/activities/expert/ta.do?language=SK
-//EP//TEXT IM-PRESS 20070606IPR07540 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
