7.6.2010 B7-0292/2010 NÁVRH UZNESENIA predložený v súlade s článkom 120 rokovacieho poriadku
o ochrane žien pracujúcich vo verejných informačných službách
Oreste Rossi
PE441.891v01-00 B7‑0292/2010 Návrh uznesenia Európskeho parlamentu o ochrane žien pracujúcich vo verejných informačných službách
Európsky parlament ,
– so zreteľom na svoje uznesenie z 10. februára 2010 o rovnosti žien a mužov v Európskej únii ( 2009/2101(INI) ),
­– so zreteľom na Dohovor OSN o odstránení všetkých foriem diskriminácie žien z roku 1979,
– so zreteľom na správu Výboru pre práva žien a rodovú rovnosť ( A7-0004/2010 ),
– so zreteľom na článok 120 rokovacieho poriadku,
A. keďže ochrana všeobecnosti a nedeliteľnosti ľudských práv, vrátane práv na pracovisku a občianskych, politických, hospodárskych, sociálnych a kultúrnych práv, je aj naďalej jedným z hlavných cieľov Európskej únie,
B. keďže päť novinárok – Džumána Nammúr, Líná Zahr ad-Dín, Lúná aš-Šabíl, Džulnár Músá a Naufar Aflí – podalo výpoveď televíznej stanici al-Džazíra, v ktorej podmienky prekročili ich hranice únosnosti,
1. vyzýva Radu a Komisiu, aby aj naďalej prijímali všetky potrebné opatrenia na dosiahnutie toho, aby tieto novinárky boli opätovne prijaté do zamestnania a na zabezpečenie toho, aby sa okamžite ukončilo znevažovanie žien;
2. považuje za mimoriadne dôležité, aby politické a hospodárske vzťahy medzi EÚ a arabskými orgánmi boli zamerané na konkrétne a overiteľné zlepšenia situácie v oblasti ľudských práv pre všetkých arabských občanov;
3. poveruje svojho predsedu, aby toto uznesenie postúpil Rade, Komisii a vládam príslušných arabských štátov.
