4.8.2006
NÁVRH UZNESENIA
ktorý v súlade s článkom 54 odsekom 3 rokovacieho poriadku
predložila Ingeborg Gräßle
v mene Výboru pre rozpočet
k návrhu na nariadenie Rady, ktorým sa mení a dopĺňa nariadenie (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
KOM(2005)0181 - KOM(2006)0213 - C6-0234/2005 - 2005/0090(CNS)
B6‑0457/2006
Návrh uznesenia Európskeho parlamentu k návrhu na nariadenie Rady, ktorým sa mení a dopĺňa nariadenie (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
KOM(2005)0181 - KOM(2006)0213 - C6-0234/2005 - 2005/0090(CNS)
Európsky parlament ,
-
so zreteľom na návrh Komisie Rade (KOM(2005)0181) a upravený návrh (KOM(2006)0213),
-
so zreteľom na článok 279 Zmluvy o ES a článok 183 Zmluvy o Euratome, v súlade s ktorými Rada konzultovala s Parlamentom ( C6‑0234/2005 ),
-
so zreteľom na Medziinštitucionálnu dohodu o rozpočtovej disciplíne a riadnom finančnom hospodárení P6_TA-PROV(2006)0210 .
P6_TA-PROV(2006)0312 . zo 17. mája 2006,
-
so zreteľom na článok 54 ods. 3 a článok 56 rokovacieho poriadku,
-
so zreteľom na opätovnú konzultáciu Rady ( C6-0207/2006 ) z 28. júna 2006,
-
so zreteľom na správu Výboru pre rozpočet a stanoviská Výboru pre rozvoj a Výboru pre kontrolu rozpočtu ( A6‑0057/2006 ),
1.
konštatuje, že Komisia upravila svoj návrh podľa článku 250 ods. 2 Zmluvy o ES (KOM(2006)0213) a najmä, že do neho začlenila zásadu proporcionality, požiadavku väčšej transparentnosti, databázu vylúčených účastníkov verejnej súťaže a výročné správy členských štátov, ako žiadal Parlament v rámci hlasovania 15. marca 2006;
2.
víta začlenenie zásady efektívnej a účinnej vnútornej kontroly vrátane prijateľnej úrovne rizika;
3.
schvaľuje upravený návrh Komisie z 18. mája 2006, keďže zohľadňuje pozmeňujúce a doplňujúce návrhy Parlamentu, ale bez toho, aby bolo dotknuté jeho hlasovanie z 15. marca 2006 a jeho uznesenie zo 6. júla 2006, ktoré stále bezvýhradne platia;
4.
vyzýva Radu, aby oznámila Parlamentu, ak má v úmysle odchýliť sa od textu, ktorý Parlament schválil 6. júla 2006 ;
5.
upozorňuje na článok 45 Medziinštitucionálnej dohody o rozpočtovej disciplíne a riadnom finančnom hospodárení zo 17. mája 2006 a na vyhlásenie č. 6, ktoré je jeho prílohou Zatiaľ neuverejnené. ; vyzýva Radu, aby prijala spoločné usmernenie a začala zmierovacie konanie na základe spoločného vyhlásenia zo 4. marca 1975 Ú. v.
ES C 89, 22.
4.
1975, s.
1. ;
6.
žiada Radu o opätovnú konzultáciu s Parlamentom, ak má v úmysle podstatne zmeniť návrh Komisie;
7.
poveruje svojho predsedu, aby túto pozíciu postúpil Rade a Komisii.
