Otázka na písomné zodpovedanie E-011795/2011
Komisii
článok 117 rokovacieho poriadku
Monika Flašíková Beňová (S&D)
(13. decembra 2011)
Vec: Ročný prieskum rastu pre rok 2012
Komisia nedávno prijala ročný prieskum rastu pre rok 2012, ktorý určuje priority rozpočtu pre najbližších 12 mesiacov.
V súvislosti s budúcim európskym hospodárskym semestrom sa však treba prioritne zamerať na plnenie sociálnych cieľov.
A to najmä na tri špecifické oblasti, ktorými sú sociálne dopady hospodárskej krízy a s ňou súvisiacich úsporných opatrení na obyvateľstvo Európskej únie, plnenie cieľa stratégia Európa 2020 v súvislosti s bojom proti chudobe, vzdelávaním a zamestnanosťou a v neposlednom rade treba pozornosť venovať problematike väčšej miery intervencie zúčastnených strán a mimovládnych organizácií v procese vytvárania národných programov reforiem súvisiacich s dosahovaním cieľov stratégie Európa 2020.
Akým spôsobom sa Komisia v súvislosti s ročným prieskumom rastu pre rok 2012 mieni týmito oblasťami zaoberať?
