Jednotky rýchleho nasadenia posilnia hranice EÚ
Bezpečnosť a obrana
2007-05-03 - 11:40
Špeciálne tímy zachránia množstvo ľudských životov
Každý rok sa pokúšajú k južným brehom Európskej únie priplávať tisícky nelegálnych imigrantov.
Mnoho z nich však tento pokus neprežije.
Minulý týždeň poslanci podporili vytvorenie špeciálnych jednotiek rýchleho nasadenia na hraniciach EÚ.
Rýchle pohraničné zásahové tímy by mohli stratám na ľudských životoch predísť.
Špeciálne jednotky však budú môcť zasiahnuť len v prípade, že s tým súhlasí členský štát, ktorý prudkému prílivu imigrantov čelí.
Každoročne sa do Európskej únie dostáva "na čierno" zhruba pol milióna prisťahovalcov.
Imigrácia po mori sa na tom podieľa asi 14 percentami, čo predstavuje približne 70 000 ľudí.
Len vlani sa na talianskom ostrove Lampedusa vylodilo 20 000 imigrantov z Afriky a Kanárske ostrovy dokonca zaznamenali príliv 30 000 prisťahovalcov.
Nie všetci, ktorí sa o zdolanie mora pokúšajú, sú však aj úspešní.
Telá mnohých tak končia na dne Atlantického oceánu či Stredozemného mora.
Blýska sa na lepšie časy
V súčasnosti sa s týmto problémom boria členské štáty skôr osamote.
Koordináciu aktivít členských štátov v oblasti bezpečnosti vonkajších hraníc Únie vykonáva agentúra Frontex so sídlom vo Varšave.
Spoločné opatrenia však komplikujú nekompatibilné zákony.
Zdá sa však, že táto prekážka by mohla byť prekonaná.
Vo štvrtok 26. apríla totiž poslanci na plenárnom zasadnutí v Štrasburgu schválili správu o vytvorení rýchlych pohraničných zásahových tímov.
Predkladateľ správy, belgický liberál Gérard Deprez uviedol, že zmyslom návrhu je "organizovať pomoc členských štátov tým krajinám EÚ, ktoré čelia náhlemu a masívnemu príchodu nelegálnych prisťahovalcov".
Ako to bude fungovať?
Každý členský štát bude musieť povinne ponúknuť do spoločného niekoľko sto členného tímu špeciálne vyškolených členov pohraničnej stráže.
Medzi nimi sa objavia odborníci na poskytovanie prvej pomoci, prekladatelia a tlmočníci alebo experti na identifikáciu osôb.
V prípade, že ktorýkoľvek členský štát zasiahne náhla vlna prisťahovalcov, príslušná vláda môže požiadať agentúru Frontex o pomoc.
Tá po vyhodnotení situácie môže do spomínanej oblasti vyslať spomínané špeciálne jednotky.
Hlavné slovo bude mať hostiteľská krajina
Podľa prijatého textu budú môcť členovia špeciálnych jednotiek vykonávať iba tie úlohy a uplatňovať len tie právomoci, ktoré im vyplynú "z inštrukcií pohraničných hliadok hosťovskej členskej krajiny" a to vždy za ich prítomnosti.
Bez "pozvánky" členského štátu tak zásahové tímy nebudú môcť hliadkovať, kontrolovať plavidlá alebo cestujúcich.
Činnosť špeciálnych tímov zároveň nesmie nikoho diskriminovať na základe pohlavia, rasy, etnického pôvodu, náboženstva, vyznania, handicapu, veku či sexuálnej orientácie.
Španielsky socialista Javier Moreno Sánchez verí, že špeciálne jednotky budú prospešné: "Tieto tímy prispejú k zvýšeniu solidarity a vzájomnej pomoci pri kontrole vonkajších hraníc EÚ, zachránia životy najmä vo vodách Atlantiku a Stredomoria a dôstojne budú zaobchádzať s prisťahovalcami, ktorí sa pokúsia nelegálne vstúpiť na územie EÚ".
20070502STO06195 Špeciálne jednotky rýchleho nasadenia už čoskoro na hraniciach EÚ Schválená správa (česky) Európa potrebuje spoločný prístup k prisťahovalectvu Agentúra Frontex (anglicky)
SK
1
PHOTO
20070502PHT06269.jpg
SK
5
LINK
http://www.frontex.europa.eu/
-//EP//TEXT IM-PRESS 20070420IPR05693 0 NOT XML V0//SK
-//EP//TEXT TA P6-TA-2007-0162 0 NOT XML V0//SK
-//EP//TEXT IM-PRESS 20070207STO02857 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
