Otázka na písomné zodpovedanie E-010431/2011
Komisii
článok 117 rokovacieho poriadku
Monika Flašíková Beňová (S&D)
(15. novembra 2011)
Vec: Spoločenská zodpovednosť firiem
Európska komisia predstavila návrh opatrení, ktoré riešia problematiku spoločenskej zodpovednosti firiem a reportingu CSR aktivít.
Pozornosť je zameraná predovšetkým na implementáciu globálnych štandardov CSR európskymi podnikmi.
Spoločenská zodpovednosť je totiž v súčasnosti kľúčovou súčasťou úspešného podnikania.
Otázka povinného alebo dobrovoľného reportingu už nie je veľmi aktuálna, je však dôležité zamerať sa na zosúladenie regulačného aj dobrovoľného prístupu.
Príkladom je Dánsko, kde je v súčasnosti okolo 1100 najväčších firiem povinných podávať správy o vplyve ich činnosti na ľudské práva a životné prostredie.
Firmy by mali mať jasné plány integrácie CSR do svojej stratégie podnikania.
—
Aké kroky plánuje Komisia podniknúť v oblasti nielen dobrovoľných, ale aj povinných záväzkov firiem v súvislosti s reportingom v sociálnej, ľudskoprávnej a environmentálnej oblasti?
