Sumár pondelkových vypočutí: Aston, Lewandowski, Rehn a Piebalgs
Vypočutia
Inštitúcie
2010-01-12 - 14:31
V centre pozornosti najmä kandidáti na komisárov pre zahraničné veci a rozpočet V pondelok 11. januára poslanci začali vypočúvať kandidátov na nových eurokomisárov.
Catherine Ashton sľúbila, že EÚ získa v zahraničnej politike silnejšiu váhu, Olli Rehn sa zas v ekonomike chce zamerať na hospodársky rast a zamestnanosť.
Janusz Lewandowski si myslí, že rozpočet EÚ by sa mal orientovať viac na životné prostredie a pre Andrisa Piebalgsa zostane boj proti chudobe prioritou rozvojovej politiky EÚ.
Silnejšie slovo EÚ v zahraničnej politike
Catherine Ashton z Veľkej Británie bola ešte v novembri vymenovaná za šéfku zahraničnej politiky EÚ.
Po novom sa táto funkcia spája aj s postom podpredsedu Komisie.
Práve preto musela absolvovať vypočutie tak ako aj všetci ostatní kandidáti na komisárov.
Ashton je presvedčená, že EÚ získa "silnejšiu a dôveryhodnejšiu úlohu vo svete".
Medzi jej prioritami sa objavuje hneď niekoľko štátov: Afganistan, Pakistan, Irán, krajiny Blízkeho východu, Somálsko či Jemen.
Viacerých poslancov zaujímalo, ako sa bude tvoriť nová diplomatická služba EÚ.
Ashton poslancov ubezpečila, že Parlament budú môcť plne dohliadať nad celým procesom.
EÚ ďalej podľa jej slov musí disponovať silnými vzťahmi s Ruskom, pričom v otázke energetiky sa prikláňa k "diverzifikácii zdrojov".
Pokiaľ ide o Afganistan, šéfka zahraničnej politiky EÚ verí, že únia musí "poskytnúť konkrétne výsledky o tom, čo pre občanov Afganistanu robíme".
Ďalší postup pri riešení blízkovýchodného mierového procesu zas chce Ashton prediskutovať 12. januára s mierovými vyslancami USA a OSN, Georgeom Mitchellom a Tonym Blairom.
Lewandowského NIE európskej dani
Kolom otázok a odpovedí v Parlamente prešiel aj kandidát na komisára pre rozpočet Janusz Lewandowski z Poľska.
Poslancov zaujímal najmä jeho postoj k teoretickému zavedeniu novej celoeurópskej dane, k viacročnému rozpočtu či k nezrovnalostiam pri čerpaní prostriedkov z rozpočtu EÚ.
"Európa nie je prepravená na európsku daň," zdôraznil Lewnadowski, pričom však zostáva otvorený podobným návrhom, ako je daň za medzinárodné finančné transakcie.
Navrhuje tiež, aby sa rozpočet EÚ viac zameral na konkrétnu oblasť, napríklad na ochranu životného prostredia a boj proti klimatickým zmenám.
Piebalgs o rozvojovej pomoci
Post komisára pre rozvoj by mal viesť Andris Piebalgs z Lotyšska.
Otázky poslancov tak prirodzene smerovali na rozvojovú politiku EÚ, jej účinnosť a boj proti chudobe.
Piebalgs chce, aby EÚ aj naďalej zostala najväčším poskytovateľom rozvojovej pomoci na svete.
Súhlasil tiež s názorom, že "by bolo zlé jednou rukou peniaze dávať a inou politikou ich brať".
Ako ďalej podčiarkol, boj proti klimatickým zmenám a opatrenia proti chudobe by mali byť financované oddelene.
Piebalgs sa teší na spoluprácu s Ashton a tiež s Parlamentom, ktorému chce byť k dispozícii "24 hodín 7 dní v týždni."
Rehn chce dodržiavanie Paktu stability a rastu
Vypočutie má za sebou aj kandidát na komisára pre ekonomiku Olli Rehn z Fínska.
Medzi svoje priority zaradil zotavenie sa z krízy a zdravšie verejné financie.
To by malo priniesť zamestnanosť, hospodársky rast a stabilitu.
Viacerých poslancov zajímal jeho postoj k dohľadu nad finančnými trhmi a spolupráci krajín.
Rehn chce využiť nástroje, ktoré ponúka Lisabonská zmluva a zlepšiť spoluprácu krajín v eurozóne.
Dodržiavanie Paktu stability a rastu, ktorý stanovuje maximálnu výšku deficitu a štátneho dlhu krajín eurozóny, je podľa Rehna cestou k obnoveniu stability v eurozóne.
Grécko tak bude podľa Rehna prvým testom tohto mechanizmu.
Kandidát na komisára pre ekonomiku sa vyjadril aj k návrhu ekonomickej stratégie EÚ do roku 2020.
Ako podčiarkol, plán splníme, len ak každý členský štát podporí inovácie, investície do vzdelávania a zavádzanie technológií chrániacich životné prostredie.
Podrobnejšie informácie o vypočutiach nájdete na nižšie uvedených odkazoch.
20100108STO66995 Súhrn vypočutia s Catherine Ashton (anglicky) Súhrn vypočutia s Januszom Lewandowskim (anglicky) Súhrn vypočutia s Andrisom Piebalgsom (anglicky) Súhrn vypočutia s Ollim Rehnom (anglicky) Audiozáznam z vypočutí Fotogaléria z vypočutí na Flickri Webstránka k vypočutiam Video: Vypočutia a krátke tlačové konferencie
SK
1
EUROPARL-TV
http://europarltv.europa.eu/swf/EmbedPlayer.swf?vid=73e99692-948d-487c-bef1-140acf8a8eac&cid=845a9964-bb23-4116-90f3-87a64976b498&lang=sk&bitrate=512&loop=off&autoplay=off&startVolume=medium&showTitle=on&showBottom=on
SK
6
LINK
ftp://epavradioget:mo12SSB@ftpeps01.europarl.eu.int/epavradio/hearings
SK
7
LINK
http://www.flickr.com/photos/european_parliament/sets/72157623020237893/show/
SK
8
LINK
/hearings//default.htm?language=SK
SK
9
LINK
/wps-europarl-internet/frd/vod/research-committee-and-other?byLeftMenu=researchotherevents&isSearchOtherEvents=true&language=sk
-//EP//TEXT IM-PRESS 20100108IPR66978 0 NOT XML V0//SK
-//EP//TEXT IM-PRESS 20100108IPR66980 0 NOT XML V0//SK
-//EP//TEXT IM-PRESS 20100108IPR66988 0 NOT XML V0//SK
-//EP//TEXT IM-PRESS 20100108IPR66990 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
