DCAM
Prezentácia a právomoci
Táto delegácia je zodpovedná za vzťahy s krajinami strednej Ameriky: s Kostarikou, Guatemalou, so Salvádorom, s Hondurasom, Nikaraguou, Panamou a Kubou.
Naším privilegovaným partnerom v tomto regióne je Stredoamerický parlament, a to už od jeho vzniku po skončení vojen, ktoré tento región zdevastovali.
Udržiavame pravidelné kontakty s touto inštitúciou, ktorej členovia sú volení všeobecným hlasovaním, a predovšetkým s jej predsedníctvom.
V dohode o spolupráci a politickom dialógu, podpísanej v decembri 2003, sa ustanovuje zriadenie spoločného parlamentného výboru hneď po ratifikácii dohody všetkými stranami.
Prebiehajúce rokovania medzi EÚ a strednou Amerikou majú potvrdiť vytvorenie tohto orgánu pre parlamentný dialóg.
Každoročne sa členovia delegácie zúčastňujú dvoch organizovaných ciest a prijímajú poslancov národných parlamentov krajín tohto regiónu a poslancov Stredoamerického parlamentu (PARLACEN).
Členovia delegácie sa zúčastnili aj na volebných pozorovateľských misiách v krajinách tohto regiónu.
20080516DDE29089
