ÚSTNA OTÁZKA H-0472/09
pre hodinu otázok na schôdzi v decembri 2009
v súlade s článkom 116 rokovacieho poriadku
predkladá:
Hans-Peter Martin
Rade
Vec: Úspechy švédskeho predsedníctva Rady v otázkach transparentnosti
Dňa 16.9.2009 uviedlo švédske predsedníctvo Rady v odpovedi na otázku ( H-0295/09 ), že „zdieľa názor pánov poslancov na význam väčšej transparentnosti v činnostiach Únie“.
Predsedníctvo Rady tiež uviedlo, že „hodlá zabezpečiť plné uplatňovanie príslušných ustanovení týkajúcich sa transparentnosti podľa článku 8 ods. 1 až 4 rokovacieho poriadku Rady.
Všetky konzultácie týkajúce sa právnych aktov, ktoré podliehajú postupu spolurozhodovania, budú vo všeobecnosti podľa rokovacieho poriadku Rady verejne prístupné.“
K akej bilancii dospela Rada teraz na konci svojho predsedníctva a ktoré konkrétne úspechy sa dosiahli v ktorých oblastiach?
1 Písomná otázka zo 16.9.2009.
