P6_TA(2005)0194
Preskúmanie rámcovej dohody o vzťahoch medzi Európskym parlamentom a Komisiou
A6-0147/2005
Správa o preskúmaní rámcovej dohody medzi Európskym parlamentom a Komisiou ( 2005/2076(ACI) )
Európsky parlament
, –
so zreteľom na článok 10 Zmluvy o založení Európskeho spoločenstva a vyhlásenie č. 3 pripojené k záverečnému aktu medzivládnej konferencie na ktorej bola prijatá Zmluva z Nice,
–
so zreteľom na článok III-397 Zmluvy o Ústave pre Európu,
–
so zreteľom na rámcovú dohodu o vzťahoch medzi Európskym parlamentom a Komisiou z 5. júla 2000 Ú. v.
ES C 121, 24.4.
2001, s.
122.
,
–
so zreteľom na svoje uznesenie z 18. novembra 2004 o voľbe novej Komisie Prijaté texty, P6_TA(2004)0063 .
,
–
so zreteľom na rozhodnutie konferencie predsedov zo 14. apríla 2005,
–
so zreteľom na rámcovú dohodu o vzťahoch medzi Európskym parlamentom a Komisiou (ďalej len "dohoda"),
–
so zreteľom na článok 24 ods. 3 a článok 120 rokovacieho poriadku a bod XVIII , 4 jeho prílohy VI,
–
so zreteľom na správu Výboru pre ústavné veci ( A6-0147/2005 ),
A.
keďže prehĺbenie demokracie v Európskej únii, o ktorom svedčí najmä podpísanie Zmluvy o Ústave pre Európu, vyžaduje posilnenie vzťahov medzi Európskym parlamentom a Komisiou a lepšiu parlamentnú kontrolu výkonnej činnosti,
B.
keďže postup menovania súčasnej Komisie posilnil demokratickú legitimitu inštitucionálneho systému únie a zdôraznil politickú dimenziu vzťahov medzi týmito dvomi inštitúciami,
C.
keďže nová dohoda, ktorá mu bola predložená, odráža tento vývoj,
D.
keďže táto dohoda vyžaduje doleuvedené vysvetlenia,
E.
keďže vzhľadom na priebeh rokovaní, ktoré viedli k politickej dohode je nevyhnutné, aby v budúcnosti osoby poverené viesť rokovania, disponovali politickým mandátom,
F.
keďže medziinštitucionálne a rámcové dohody majú významné dôsledky a preto je na uľahčenie prístupu a zabezpečenie transparentnosti nevyhnutné zlúčiť všetky existujúce dohody a uverejniť ich ako prílohu k rokovaciemu poriadku Parlamentu,
1.
víta, okrem posilnenia súdržnosti a zjednodušenia štruktúry, nasledovné pozitívne body obsiahnuté v návrhu novej dohody:
a)
nové ustanovenia v oblasti prípadného konfliktu záujmov (bod 2);
b)
dojednania dohodnuté v prípade nahradenia člena Komisie počas trvania jeho mandátu (bod 4);
c)
záruka, že dezignovaní komisári poskytnú pri príležitosti postupu schvaľovania Komisie všetky podstatné informácie (bod 7);
d)
zavedenie pravidelného dialógu na najvyššej úrovni medzi predsedom Komisie a konferenciou predsedov (bod 10);
e)
spoločnú identifikáciu návrhov a inciatív osobitného významu na báze legislatívneho a pracovného programu Komisie a medziinštitucionálneho viacročného programu a záruku, že Parlament bude informovaný na takej istej úrovni ako Rada o každej činnosti Komisie (body 8 a 12);
f)
zlepšenie informácií ktoré poskytuje Komisia o sledovaní a zohľadňovaní stanovísk Parlamentu (body 14 a 31);
g)
zverejňovanie podstatných informácií týkajúcich sa skupín expertov Komisie (bod 16), s výhradou zohľadnenia bodu 2 tohto rozhodnutia;
h)
potvrdenie ustanovení týkajúcich sa účasti Parlamentu na medzinárodných konferenciách a nové osobitné odkazy na konferencie darcov a na pozorovanie volieb (body 19 až 25), s výhradou žiadosti uvedenej v bode 4 tohto rozhodnutia;
i)
zahrnutie záväzkov prijatých Komisiou do dohody (bod 35) v rámci vykonávacích opatrení týkajúcich sa sektora cenných papierov, bankovníctva a poisťovníctva (Lamfalussyho postup) a dohody medzi Európskym parlamentom a Komisiou týkajúcej sa postupov uplatňovania rozhodnutí "komitológie" Rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (Ú.v.
ES L 184, 17.7.1999, s.23).
, s výhradou poznámok uvedených v bode 3 tohto rozhodnutia;
j)
záväzky v oblasti účasti Komisie na práci Parlamentu (body 37 až 39);
k)
vloženie klauzuly o preskúmaní dohody (bod 43) po nadobudnutí platnosti Zmluvy o Ústave pre Európu;
2.
zdôrazňuje význam, ktorý prikladá úplnej transparentnosti týkajúcej sa zloženia a činnosti skupín expertov Komisie (bod 16 dohody) a žiada Komisiu, aby aplikovala dohodu v tomto zmysle;
3.
vyzýva Komisiu, aby so zreteľom na svoj návrh z 11. decembra 2002 zohľadnila politické usmernenia, ktoré Parlament prijíma pri výkone práva na posudzovanie dokumentov v rámci postupu komitológie;
4.
považuje za dôležité, aby sa poslanci, ktorí sa zúčastňujú delegácií na konferenciách a iných medzinárodných rokovaniach, mohli zúčastniť na vnútorných koordinačných stretnutiach Únie, samozrejme, pod podmienkou dodržiavania dôvernosti takýchto stretnutí, a vyzýva Komisiu, aby podporila žiadosti Parlamentu, ktoré budú v tejto súvislosti predložené Rade;
5.
trvá na tom, aby Komisia pri predložení integrovaných usmernení pre hospodárstvo a zamestnanosť
počítala aspoň s dvojmesačným obdobím na primeranú konzultáciu s Európskym parlamentom;
6.
schvaľuje dohodu pripojenú v prílohe k tomuto rozhodnutiu;
7.
rozhodol, že táto dohoda bude pripojená k rokovaciemu poriadku a nahradí jeho prílohy XIII a XIV;
8.
poveruje svojho predsedu, aby postúpil toto rozhodnutie a jeho prílohu Komisii a Rade a parlamentom členských štáto
PRÍLOHA
Rámcová dohoda o vzťahoch medzi Európskym parlamentom a Komisiou
Európsky parlament a Komisia Európskych spoločenstiev (ďalej len "dve inštitúcie"),
-
so zreteľom za Zmluvu o Európskej únii, Zmluvu o založení Európskeho spoločenstva a Zmluvu o založení Európskeho spoločenstva pre atómovú energiu, (ďalej len "zmluvy"),
-
so zreteľom na medziinštitucionálne dohody a texty, ktorými sa upravujú vzťahy medzi dvoma inštitúciami,
-
so zreteľom na rokovací poriadok Parlamentu Ú.v.
EÚ L 44, 15.2.2005, s.
1.
, a najmä na jeho články 98, 99 a 120, ako aj na prílohu VII,
A.
keďže zmluvy posilňujú demokratickú legitimitu rozhodovacieho procesu Európskej únie,B. keďže dve inštitúcie pripisujú najvyššiu dôležitosť účinnej transpozícii a uplatňovaniu práva Spoločenstva,
C.
keďže táto rámcová dohoda nezasahuje do právomocí a výsadných práv Parlamentu, Komisie alebo akejkoľvek inej inštitúcie alebo orgánu Európskej únie, ale má za cieľ zabezpečiť, aby sa také právomoci a výsadné práva vykonávali čo najúčinnejšie,
D.
keďže je vhodné aktualizovať rámcovú dohodu uzatvorenú v júli 2000 Ú.v.
ES C 121, 24.4.2001, s.
122.
a nahradiť ju nasledujúcim textom,
D.
sa dohodli takto:
ROZSAH P
ô
SOBNOSTI
1.Dve inštitúcie sa dohodli na nasledujúcich opatreniach, ktoré smerujú k posilneniu politickej zodpovednosti a legitimity Komisie, k rozšíreniu konštruktívneho dialógu a k zlepšeniu toku informácií medzi dvoma inštitúciami, ako aj k zlepšeniu koordinácie postupov a plánovania.
1.
Dohodli sa tiež na osobitných vykonávacích opatreniach o poskytovaní dôverných dokumentov a informácií Komisie, ako uvádza príloha 1, a o časovom harmonograme legislatívneho plánu a plánu práce Komisie, ako uvádza príloha 2.
POLITICKÁ ZODPOVEDNOSŤ
2.Bez toho, aby tým bola dotknutá zásada kolegiality Komisie, každý člen Komisie nesie politickú zodpovednosť za činnosť v oblasti svojej pôsobnosti.
2.
Predseda Komisie plne zodpovedá za rozpoznanie akéhokoľvek konfliktu záujmov, kvôli ktorému člen Komisie nemôže vykonávať svoje povinnosti.
Predseda Komisie je rovnako zodpovedný za akékoľvek nasledujúce kroky, podniknuté za takýchto okolností; ak v jednotlivom prípade bola určená iná oblasť pôsobnosti, predseda o tom ihneď písomne informuje predsedu Parlamentu.
Ak sa Parlament rozhodne vysloviť nedôveru jednému z členov Komisie, predseda Komisie po dôkladnom zvážení tohto rozhodnutia buď požiada tohto člena o odstúpenie alebo vysvetlí svoje rozhodnutia Parlamentu.
4.
Keď je nevyhnutné nahradiť komisára v priebehu funkčného obdobia podľa článku 215 Zmluvy o založení Európskeho spoločenstva, predseda Komisie sa ihneď spojí s predsedom Parlamentu, aby dohodli spôsob, akým predseda Komisie zamýšľa zabezpečiť predstavenie budúceho komisára Parlamentu bezodkladne a pri plnom dodržaní výsadných práv inštitúcií.
4.
Parlament zabezpečí, že tieto postupy sa uskutočnia čo najskôr, aby sa predseda Komisie mohol oboznámiť so stanoviskom Parlamentu včas, ešte predtým, ako bude komisár vyzvaný k výkonu svojich funkcií ako zástupca Komisie.
Predseda Komisie ihneď oznámi Parlamentu každé rozhodnutie týkajúce sa určenia oblasti pôsobnosti členov Komisie.
V prípade, že sa jednotlivého člena Komisie dotýkajú podstatné zmeny, tento člen sa dostaví pred príslušný parlamentný výbor na žiadosť Parlamentu.
6.
Akékoľvek zmeny ustanovení Kódexu správania členov Komisie týkajúce sa konfliktu záujmov alebo etického správania sa ihneď zašlú Parlamentu.
6.
Komisia prihliada na názory, ktoré v tejto súvislosti vyjadrí Parlament.
V súlade s článkom 99 rokovacieho poriadku Parlamentu sa Parlament spojí s vymenovaným predsedom Komisie v dostatočnom čase pred začatím postupu týkajúceho sa schválenia novej Komisie.
Parlament prihliada na poznámky, ktoré prednesie vymenovaný predseda.
7.
Postup sa vypracuje tak, aby sa zabezpečilo, že celá vymenovaná Komisia bude hodnotená otvorene, čestne a dôsledne.
Členovia vymenovanej Komisie zabezpečia úplné zverejnenie všetkých príslušných informácií v súlade s povinnosťou nezávislosti, ustanovenej v článku 213 Zmluvy o založení Európskeho spoločenstva.
KONŠTRUKTÍVNY DIALÓG A TOK INFORMÁCIÍ
(i)
Všeobecné ustanovenia
8.Komisia pohotovo a v plnom rozsahu informuje Parlament o svojich návrhoch a podnetoch v oblasti legislatívy a rozpočtu.
8.
Vo všetkých oblastiach, v ktorých Parlament vystupuje ako zákonodarca alebo ako nositeľ časti rozpočtovej právomoci, musí byť informovaný rovnako ako Rada v každom štádiu legislatívneho a rozpočtového postupu.
V oblastiach spoločnej zahraničnej a bezpečnostnej politiky a policajnej a súdnej spolupráce v trestných veciach Komisia prijme opatrenia na lepšie zapojenie Parlamentu v týchto oblastiach tak, aby mohla čo najviac zohľadniť jeho stanoviská.
10.
Predseda Komisie a/alebo podpredseda zodpovedný za medziinštitucionálne vzťahy sa budú stretávať každé tri mesiace s Konferenciou predsedov, aby sa zabezpečil pravidelný dialóg medzi dvoma inštitúciami na najvyššej úrovni.
Predseda Komisie sa bude zúčastňovať na zasadnutiach Konferencie predsedov aspoň dvakrát ročne.
11.
Každý člen Komisie dohliada na pravidelný a priamy tok informácií medzi členom Komisie a predsedom príslušného parlamentného výboru.
12.
Komisia neuverejní žiadne legislatívne návrhy ani dôležité iniciatívy alebo rozhodnutia pred tým, ako o nich písomne upovedomí Parlament.
12.
Na základe legislatívneho plánu a plánu práce Komisie a viacročného programu dve inštitúcie vopred spoločnou dohodou určujú návrhy a iniciatívy mimoriadnej dôležitosti na účel ich predloženia na rokovanie pléna Parlamentu.
Obdobne určujú tie návrhy a iniciatívy, informácie o ktorých sa poskytujú Konferencii predsedov, alebo o ktorých je vhodným spôsobom informovaný príslušný parlamentný výbor alebo jeho predseda.
Tieto rozhodnutia sa prijímajú v rámci pravidelného dialógu medzi týmito dvoma inštitúciami podľa bodu 10 tejto dohody a sú pravidelne aktualizované, s riadnym prihliadnutím na akýkoľvek politický vývoj.
Ak je interný dokument Komisie, o ktorom Parlament nebol informovaný podľa bodov 8, 9 a 12 tejto dohody, šírený mimo inštitúcií, môže predseda Parlamentu požiadať o bezodkladné predloženie tohto dokumentu Parlamentu, aby s ním mohol oboznámiť ktoréhokoľvek poslanca Parlamentu, ktorý by o to požiadal.
14.
Komisia pravidelne poskytuje písomné informácie o opatreniach, ktoré prijala v reakcii na osobitné požiadavky, ktoré jej boli adresované v uzneseniach Parlamentu, vrátane informovania Parlamentu v prípadoch, kde sa nemohla riadiť jeho stanoviskami.
14.
V súvislosti s udeľovaním absolutória sa uplatňujú osobitné ustanovenia, uvedené v bode 26 tejto dohody.
Komisia vezme do úvahy všetky žiadosti Parlamentu o predloženie legislatívnych návrhov, ktoré jej predloží Parlament podľa článku 192 Zmluvy o založení Európskeho spoločenstva a poskytne rýchlu a dostatočne podrobnú odpoveď na každú takúto žiadosť.
Na žiadosť Parlamentu alebo Komisie sú informácie v súvislosti so sledovaním významných žiadostí Parlamentu poskytnuté príslušnému parlamentnému výboru a v prípade potreby na rokovaní pléna Parlamentu.
Keď členský štát predloží legislatívnu iniciatívu podľa článku 34 Zmluvy o Európskej únii, Komisia informuje Parlament o svojom stanovisku k iniciatíve pred príslušným parlamentným výborom, ak je o to požiadaná.
16.
Komisia informuje Parlament o zozname svojich skupín expertov, vytvorených za účelom poskytovania pomoci Komisii pri presadzovaní jej práva na iniciatívy.
Tento zoznam sa pravidelne aktualizuje a zverejňuje.
16.
V tomto rámci Komisia vhodne informuje príslušný parlamentný výbor o činnostiach a zložení týchto skupín na osobitnú a odôvodnenú žiadosť jeho predsedu.
Dve inštitúcie vedú prostredníctvom vhodných mechanizmov konštruktívny dialóg o otázkach týkajúcich sa dôležitých správnych záležitostí, najmä o otázkach, ktoré majú priamy vplyv na vlastnú správu Parlamentu.
18.
Kde je potrebné zachovať dôvernosť akýchkoľvek informácií poskytnutých podľa tejto rámcovej dohody, uplatňujú sa ustanovenia uvedené v prílohe 1.
(ii)
Vonkajšie vzťahy, rozšírenie a medzinárodné dohody
19.V súvislosti s medzinárodnými dohodami vrátane obchodných dohôd Komisia jasne a včas informuje Parlament počas prípravnej fázy dohôd a počas uskutočňovania a uzatvorenia medzinárodných rokovaní.
Tieto informácie zahŕňajú návrhy smerníc na rokovania, prijaté smernice na rokovania, nasledujúce uskutočňovanie rokovaní a závery z rokovaní.
19.
Informácie uvedené v predchádzajúcom odseku sú Parlamentu poskytnuté dostatočne včas, aby sa k nim mohol vyjadriť ak je to vhodné, a aby mohla Komisia vziať do úvahy názor Parlamentu, čo najviac je to možné.
Tieto informácie sa poskytujú prostredníctvom príslušných parlamentných výborov, a kde je to vhodné, na parlamentnom rokovaní.
Parlament sa zaväzuje zaviesť vhodné postupy a bezpečnostné opatrenia týkajúce sa utajenia v súlade s ustanoveniami prílohy 1.
Komisia prijme potrebné kroky na zabezpečenie plnej a okamžitej informovanosti Parlamentu o:
i)
rozhodnutiach týkajúcich sa dočasného uplatňovania alebo pozastavenia uplatňovania zmlúv;
ii)
postavení Spoločenstva v orgáne, zriadenom zmluvou.
21.
Keď Komisia zastupuje Európske spoločenstvo, umožní na žiadosť Parlamentu účasť poslancov Európskeho parlamentu ako pozorovateľov v delegáciách Spoločenstva, ktoré dojednávajú viacstranné zmluvy.
Poslanci sa nemôžu priamo zúčastňovať rokovaní.
21.
Komisia sa zaväzuje systematicky informovať poslancov Európskeho parlamentu, ktorí sa zúčastňujú ako pozorovatelia v delegáciách, dojednávajúcich viacstranné zmluvy.
Skôr ako Komisia na konferenciách prispievateľov prisľúbi finančné záruky, ktoré predstavujú nové finančné záväzky a vyžadujú súhlas rozpočtového orgánu, informuje rozpočtový orgán a preskúma jeho pripomienky.
23.
Dve inštitúcie sa zaväzujú, že budú spolupracovať v oblasti pozorovania volieb.
Komisia spolupracuje s Parlamentom pri poskytovaní potrebnej pomoci delegáciám Parlamentu, ktoré sa zúčastňujú volebných pozorovateľských misií Spoločenstva.
24.
Komisia v plnom rozsahu informuje Parlament o napredovaní prístupových rokovaní, najmä o ich hlavných aspektoch a vývoji, aby mohol dostatočne včas vyjadriť svoje názory v rámci príslušných parlamentných postupov.
25.
Ak Parlament v súlade s článkom 82 svojho rokovacieho poriadku prijme odporúčanie týkajúce sa záležitostí uvedených v bode 24, a ak sa Komisia z vážnych dôvodov rozhodne takéto odporúčanie nepodporiť, vysvetlí svoje dôvody pred Parlamentom na rokovaní pléna alebo na nasledujúcej schôdzi príslušného parlamentného výboru.
(iii)
Plnenie rozpočtu
26.V súvislosti s každoročným absolutóriom upraveným v článku 276 Zmluvy o založení Európskeho spoločenstva Komisia postúpi každú informáciu potrebnú pre dohľad nad plnením rozpočtu na príslušný rok, ktorú si od nej na tieto účely vyžiada predseda parlamentného výboru zodpovedného za udeľovanie absolutória podľa prílohy VI rokovacieho poriadku Parlamentu.
26.
Ak vyjdú najavo nové skutočnosti, týkajúce sa predchádzajúcich rokov, za ktoré už bolo absolutórium udelené, Komisia postúpi všetky potrebné informácie k danej záležitosti, s cieľom dosiahnuť riešenie prijateľné pre obidve strany.
SPOLUPRÁCA TÝKAJÚCA SA LEGISLATÍVNYCH
POSTUPOV A PLÁNOVANIA
(i)
Politické programy a legislatívne plány Komisie a viacročné plánovanie Únie
27.
Komisia predkladá návrhy na viacročné plánovanie Únie s cieľom dosiahnuť zhodu ohľadom medziinštitucionálneho plánovania medzi zúčastnenými inštitúciami.
28.
Nastupujúca Komisia predloží čo najskôr svoj politický program a legislatívny plán.
29.
Keď Komisia pripravuje svoj legislatívny plán a plán práce, dve inštitúcie spolupracujú v súlade s časovým rozvrhom uvedeným v prílohe 2.
Komisia prihliada na priority, ktoré vyjadrí Parlament.
Komisia poskytne dostatočné podrobnosti o tom, čo sa plánuje podľa každého bodu legislatívneho plánu a plánu práce.
30.
Podpredseda Komisie zodpovedný za medziinštitucionálne vzťahy sa zaväzuje predkladať Konferencii predsedov výborov každé tri mesiace správu o prehľade politickej realizácie legislatívneho plánu a plánu práce za príslušný rok a o každej ich aktualizácii spôsobenej aktuálnymi a dôležitými politickými udalosťami.
(ii)
Všeobecné legislatívne postupy
31.
Komisia sa zaväzuje, že bude dôkladne skúmať pozmeňujúce a doplňujúce návrhy k svojim legislatívnym návrhom, ktoré schváli Parlament, za účelom ich zohľadnenia v akomkoľvek zmenenom a doplnenom návrhu.
Pri poskytovaní svojho stanoviska k pozmeňujúcim a doplňujúcim návrhom Parlamentu podľa článku 251 Zmluvy o založení Európskeho spoločenstva sa Komisia zaväzuje, že bude čo najviac prihliadať na pozmeňujúce a doplňujúce návrhy prijaté v druhom čítaní; ak sa na základe dôležitých dôvodov a po zvážení kolégiom rozhodne neschváliť alebo nepodporiť takéto zmeny a doplnenia, vysvetlí svoje rozhodnutie Parlamentu, a v každom prípade vo svojom stanovisku k pozmeňujúcim a doplňujúcim návrhom Parlamentu, ako to vyžaduje písmeno c) tretieho pododseku článku 251 ods. 2.
32.
Komisia vopred oznámi Parlamentu a Rade späťvzatie svojich návrhov.
33.
Pri legislatívnych postupoch, ktoré nevyžadujú spolurozhodovanie, Komisia:
i)
zabezpečí, aby orgány Rady boli včas upozornené na to, že nemajú dospieť k politickej zhode o návrhoch skôr, než k nim Parlament vyjadrí svoje stanovisko.
Komisia požiada, aby sa diskusia na ministerskej úrovni skončila až po poskytnutí dostatočného času členom Rady na preskúmanie stanoviska Parlamentu;
ii)
zabezpečí, aby Rada rešpektovala pravidlá stanovené Súdnym dvorom Európskych spoločenstiev, podľa ktorých sa musí uskutočniť opätovná konzultácia s Parlamentom, ak Rada podstatne zmení a doplní návrh Komisie.
Komisia informuje Parlament o každom upozornení Rade na potrebu opätovnej konzultácie;
iii)
sa zaväzuje, že v prípade potreby vezme späť legislatívny návrh, ktorý Parlament zamietol.
Ak sa Komisia zo závažných dôvodov a po zvážení kolégia rozhodne ponechať svoj návrh, vysvetlí dôvody svojho rozhodnutia vo vyhlásení pred Parlamentom.
34.
S cieľom zdokonaliť legislatívne plánovanie sa Parlament zaväzuje:
i)
plánovať legislatívne časti svojich programov v súlade s aktuálnym legislatívnym plánom a uzneseniami, ktoré prijal k tomuto plánu;
ii)
dodržiavať primerané lehoty, pokiaľ je to prospešné pre postup pri prijímaní svojho stanoviska v prvom čítaní podľa postupov spolupráce a spolurozhodovania a podľa konzultačného postupu;
iii)
menovať spravodajcov pre budúce návrhy podľa možnosti ihneď po prijatí legislatívneho plánu;
iv)
považovať žiadosti o opätovnú konzultáciu za absolútnu prioritu, za predpokladu, že mu boli poskytnuté všetky potrebné informácie.
(iii)
Špecifické legislatívne a vykonávacie právomoci Komisie
35.
Komisia poskytuje Parlamentu úplné a včasné informácie o aktoch, ktoré prijíma a ktoré patria do jej legislatívnej právomoci.
Vykonávanie rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.7.1999, s.
23.
upravuje dohoda medzi Komisiou a Parlamentom o postupoch pre vykonávanie tohto rozhodnutia Ú. v.
ES L 256, 10.10.2000, s.
19.
.
Pokiaľ ide o vykonávacie opatrenia týkajúce sa sektora cenných papierov, bankovníctva a poisťovníctva, Komisia potvrdzuje záväzky, ktoré prijala na plenárnom rokovaní 5. februára 2002 a ktoré boli opätovne potvrdené 31. marca 2004.
Komisia sa najmä zaväzuje, že bude maximálne prihliadať na pozíciu Parlamentu a akékoľvek uznesenia, ktoré Parlament prijme v súvislosti s vykonávacími opatreniami, ktoré prekračujú vykonávacie právomoci uvedené v základnom nástroji; v takých prípadoch sa bude snažiť dosiahnuť vyvážené riešenie.
(iv)
Sledovanie uplatňovania práva Spoločenstva
36.
Okrem zvláštnych správ a výročnej správy o uplatňovaní právnych predpisov Spoločenstva Komisia na požiadanie príslušného parlamentného výboru ústne informuje Parlament o štádiu, dosiahnutom v konaní od zaslania odôvodneného stanoviska a od formálnej výzvy v prípadoch, keď sa začalo konanie o porušení povinnosti oznámiť opatrenia, ktorými sa vykonáva smernica, alebo konanie o porušení povinnosti vyhovieť rozsudku Súdneho dvora.
V.
ÚČASŤ KOMISIE NA PARLAMENTNÝCH KONANIACH
37.
Parlament sa snaží zabezpečiť, aby sa v zásade vždy zhromaždili body, ktoré patria do oblasti zodpovednosti člena Komisie.
Komisia sa snaží zabezpečiť, aby v zásade vždy, keď o to Parlament požiada, boli prítomní príslušní členovia Komisie na plenárnej schôdzi o bodoch programu, ktoré patria do ich pôsobnosti.
38.
S cieľom zabezpečiť prítomnosť členov Komisie sa Parlament zaväzuje čo najpresnejšie dodržiavať konečné návrhy programu schôdze.
Ak Parlament zmení svoj konečný návrh programu schôdze alebo ak zmení poradie bodov v programe schôdze, ihneď o tom informuje Komisiu.
Komisia vynaloží všetko úsilie na zabezpečenie prítomnosti zodpovedného člena Komisie.
39.
Komisia môže navrhnúť zaradenie bodov do programu najneskôr do zasadnutia Konferencie predsedov, na ktorom sa rozhodne o konečnom návrhu programu schôdze.
Parlament návrhy Komisie dôsledne zohľadní.
40.
Člen Komisie zodpovedný za prerokúvaný bod programu schôdze parlamentného výboru sa spravidla zúčastní príslušnej schôdze výboru, ak je pozvaný.
Členovia Komisie dostanú na vlastnú žiadosť slovo.
Parlamentné výbory sa snažia dodržiavať svoje návrhy programov a konečné programy.
Kedykoľvek parlamentný výbor zmení svoj návrh programu alebo konečný program, ihneď o tom informuje Komisiu.
Ak prítomnosť člena Komisie na schôdzi parlamentného výboru nebola výslovne vyžiadaná, Komisia zabezpečí svoje zastúpenie zodpovedným úradníkom na príslušnom stupni riadenia.
VI.
ZÁVEREČNÉ USTANOVENIA
41.
Dve inštitúcie sa zaväzujú upevniť svoju vzájomnú spoluprácu v oblasti informácií a komunikácie.
42.
Dve inštitúcie vyhodnocujú vykonávanie tejto rámcovej dohody a jej príloh a na žiadosť ktorejkoľvek z nich zvážia ich preskúmanie na základe praktických skúseností.
43.
Táto rámcová dohoda sa preskúma po nadobudnutí platnosti Zmluvy o Ústave pre Európu.
V ...,
Za Európsky parlament Za Komisiu
predseda predseda
PRÍLOHA 1
Poskytovanie dôverných informácií Európskemu parlamentu
1.
Rozsah pôsobnosti
1.1.
Táto príloha upravuje spôsob poskytovania a zaobchádzanie s dôvernými informáciami poskytovanými Komisiou Parlamentu v súvislosti s výkonom parlamentných výsad týkajúcich sa legislatívnych a rozpočtových postupov, postupu pre udeľovanie absolutória a v širšom zmysle výkonu kontrolných právomocí Parlamentu.
Dve inštitúcie konajú v súlade s povinnosťou vzájomnej úprimnej spolupráce a v duchu úplnej vzájomnej dôvery a v najprísnejšom súlade s príslušnými ustanoveniami zmluvy, najmä s článkami 6 a 46 Zmluvy o Európskej únii a s článkom 276 Zmluvy o založení Európskeho spoločenstva.
1.2.
"Informácie" znamenajú akékoľvek písomné alebo ústne informácie, bez ohľadu na nosič informácií a autora.
1.3.
Komisia zabezpečí Parlamentu prístup k informáciám v súlade s ustanoveniami tejto prílohy, vždy keď prijme od niektorého z parlamentných orgánov uvedených v bode 1.4. žiadosť o poskytnutie dôverných informácií.
1.4.
V súvislosti s touto prílohou môžu Komisiu požiadať o dôverné informácie: predseda Parlamentu, predsedovia príslušných parlamentných výborov, predsedníctvo a Konferencia predsedov.
1.5.
Táto príloha sa nevzťahuje na informácie o konaniach o porušení povinností a konaniach týkajúcich sa hospodárskej súťaže, ak nie sú zahrnuté v konečnom rozhodnutí Komisie v čase, keď je doručená žiadosť niektorého parlamentného orgánu.
1.6.
Tieto ustanovenia sa uplatňujú bez toho, aby bolo dotknuté rozhodnutie Európskeho parlamentu, Rady a Komisie 95/167/ES, Euratom, ESUO z 19. apríla 1995 o podrobných ustanoveniach upravujúcich výkon vyšetrovacích právomocí Európskeho parlamentu Ú. v.
ES L 113, 19.5.
1995, s.
1.
a príslušné ustanovenia rozhodnutia Komisie č. 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF) Ú. v.
ES L 136, 31.5.1999, s.
20.
.
2.
Všeobecné pravidlá
2.1.
Na žiadosť niektorého z orgánov uvedených v bode 1.4.
Komisia tomuto orgánu čo najskôr postúpi všetky dôverné informácie potrebné na výkon kontrolných právomocí Parlamentu.
Dve inštitúcie pritom v súlade so svojimi právomocami a zodpovednosťami rešpektujú:
-
základné ľudské práva vrátane práva na spravodlivý proces a práva na ochranu súkromia;
-
ustanovenia upravujúce súdne a disciplinárne konania;
-
ochranu obchodného tajomstva a obchodných vzťahov;
-
ochranu záujmov Únie, najmä tých, ktoré sa týkajú verejnej bezpečnosti, medzinárodných vzťahov, menovej stability a finančných záujmov.
V sporných prípadoch sa vec postúpi predsedom dvoch inštitúcií, aby našli riešenie.
Dôverné informácie od štátu, inštitúcie alebo medzinárodnej organizácie sa poskytnú iba so súhlasom pôvodcu.
2.2.
V prípade akýchkoľvek pochybností o dôvernej povahe informácií, alebo ak je potrebné prijať náležité opatrenia na ich poskytnutie v súlade s niektorou z možností uvedených v bode 3.2., sa predseda príslušného parlamentného výboru, v prípade potreby sprevádzaný spravodajcom, bezodkladne poradí s členom Komisie zodpovedným za príslušnú oblasť.
V sporných prípadoch sa vec postúpi predsedom dvoch inštitúcií, aby mohli nájsť riešenie.
2.3.
Ak nebola na záver postupu uvedeného v bode 2.2. dosiahnutá dohoda, predseda Parlamentu na základe odôvodnenej žiadosti príslušného parlamentného výboru vyzve Komisiu, aby vo vhodnom a riadne stanovenom termíne poskytla predmetné dôverné informácie podľa jednej z možností uvedených v časti 3 tejto prílohy.
Pred uplynutím tejto lehoty Komisia písomne informuje Parlament o svojom konečnom stanovisku, voči ktorému si Parlament v prípade potreby vyhradzuje právo uplatniť svoje právo na odvolanie
3.
Opatrenia na prístup k dôverným informáciám a zaobchádzanie s nimi
3.1.
Dôverné informácie poskytnuté v súlade s postupom uvedeným v bode 2.2., a kde je to vhodné v bode 2.3., sa poskytujú na zodpovednosť predsedu alebo člena Komisie parlamentnému orgánu, ktorý o ne požiadal.
3.2.
Bez toho, aby boli dotknuté ustanovenia bodu 2.3., sa prístup k informáciám a opatrenia na zachovanie ich utajenia určujú spoločnou dohodou medzi členom Komisie zodpovedným za danú oblasť a príslušným parlamentným orgánom, riadne zastúpeným jeho predsedom, ktorý vyberie jednu z nasledujúcich možností:
-
informácie určené pre predsedu a spravodajcu príslušného parlamentného výboru;
-
obmedzený prístup k informáciám pre všetkých členov príslušného parlamentného výboru v súlade s príslušnými opatreniami, prípadne so stiahnutím dokumentov po ich preštudovaní a zákazom robiť kópie;
-
rokovanie príslušného parlamentného výboru za zatvorenými dverami v súlade s opatreniami, ktoré sa môžu líšiť podľa daného stupňa utajenia a v súlade so zásadami stanovenými v prílohe VII rokovacieho poriadku Parlamentu;
-
poskytnutie dokumentov, z ktorých boli odstránené všetky osobné údaje;
-
v mimoriadne odôvodnených prípadoch informácie určené iba predsedovi Parlamentu.
Predmetné informácie sa nemôžu uverejniť ani postúpiť akémukoľvek inému príjemcovi.
3.3.
V prípade nedodržania týchto opatrení sa uplatňujú ustanovenia týkajúce sa sankcií uvedené v prílohe VII rokovacieho poriadku Parlamentu.
3.4.
S cieľom uplatniť vyššie uvedené ustanovenia Parlament zabezpečí zavedenie týchto opatrení:
-
bezpečný archívny systém pre dokumenty klasifikované ako dôverné;
-
zabezpečenú čitáreň (bez kopírovacích strojov, telefónov, faxového zariadenia, skenerov alebo iných technických zariadení na reprodukciu alebo prenos dokumentov atď.);
-
bezpečnostné opatrenia upravujúce prístup do čitárne, vrátane požiadavky podpísať sa do prístupového registra a urobiť čestné vyhlásenia o nešírení skúmaných dôverných informácií.
3.5.
Komisia prijme všetky potrebné opatrenia na vykonávanie ustanovení tejto prílohy.
PRÍLOHA 2
Časový harmonogram legislatívneho plánu a plánu práce Komisie
1.
Predseda Komisie a/alebo jej podpredseda zodpovedný za medziinštitucionálne vzťahy vo februári predloží Konferencii predsedov rozhodnutie o ročnej politickej stratégii (RPS) na nasledujúci rok.
2.
Na februárovo-marcovej schôdzi sa príslušné inštitúcie zúčastnia diskusie o hlavných líniách politických priorít na základe rozhodnutia o ročnej politickej stratégii na nasledujúci rok.
3.
Po tejto diskusii príslušné výbory a príslušní členovia Komisie uskutočnia v priebehu roka pravidelný dialóg na zhodnotenie stavu realizácie súčasného legislatívneho a pracovného programu Komisie a prediskutujú prípravu budúceho programu v každej zo svojich špecifických oblastí.
Každý parlamentný výbor podáva Konferencii predsedov výborov pravidelné správy o výsledkoch týchto schôdzí.
4.
Konferencia predsedov výborov uskutočňuje pravidelnú výmenu názorov s podpredsedom Komisie zodpovedným za medziinštitucionálne vzťahy za účelom zhodnotenia stavu realizácie súčasného legislatívneho a pracovného programu Komisie, prediskutovania prípravy budúceho programu a inventarizácie výsledkov prebiehajúceho dvojstranného dialógu medzi dotknutými parlamentnými výbormi a príslušnými členmi Komisie.
5.
V septembri predloží Konferencia predsedov výborov súhrnnú správu Konferencii predsedov, ktorá o nej informuje Komisiu.
6.
Na novembrovej schôdzi prednesie predseda Komisie na plenárnej schôdzi za účasti kolégia legislatívny a pracovný program Komisie na nasledujúci rok.
Táto prezentácia zahŕňa vyhodnotenie realizácie súčasného programu.
Po tejto prezentácii nasleduje prijatie uznesenia Parlamentu na decembrovej schôdzi.
7.
Legislatívny plán a plán práce Komisie je sprevádzaný zoznamom legislatívnych a nelegislatívnych návrhov na nasledujúci rok vo forme, o ktorej sa rozhodne Budú zahrnuté: kalendár, a kde je to vhodné právny základ a rozpočtové dôsledky.
.
Program bude doručený Parlamentu v dostatočnom čase pred schôdzou, na ktorej sa má prerokovať.
8.
Tento časový harmonogram sa uplatňuje na každý pravidelný cyklus tvorby programov, okrem rokov, kedy sa voľby do Parlamentu zhodujú s koncom funkčného obdobia Komisie.
9.
Tento časový rámec sa nedotýka žiadnej budúcej dohody o medziinštitucionálnom plánovaní.
