KONEČNÉ ZNENIE
A6-0225/2006
26.6.2006
***II
ODPORÚČANIE DO DRUHÉHO ČÍTANIA
o spoločnej pozícii prijatej Radou na účely prijatia nariadenia Európskeho parlamentu a Rady o Európskom fonde regionálneho rozvoja, ktorým sa zrušuje nariadenie (ES) č. 1783/1999
(9059/4/2006 – C6‑0187/2006 – 2004/0167(COD))
Výbor pre regionálny rozvoj
Spravodajca:
Giovanni Claudio Fava
PE 374.111v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
Dôvodová správa .............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnej pozícii prijatej Radou na účely prijatia nariadenia Európskeho parlamentu a Rady o Európskom fonde regionálneho rozvoja, ktorým sa zrušuje nariadenie (ES) č. 1783/1999
(9059/4/2006 – C6‑0187/2006 – 2004/0167(COD) )
(Spolurozhodovací postup: druhé čítanie)
Európsky parlament ,
– so zreteľom na spoločnú pozíciu Rady (9059/4/2006 – C6‑0187/2006 ),
– so zreteľom na svoju pozíciu v prvom čítaní
Prijaté texty, 6.7.2005, P6_TA(2005)0279 . k návrhu Komisie pre Európsky parlament a Radu ( KOM(2004)0495 )
Zatiaľ neuverejnené v úradnom vestníku. ,
– so zreteľom na článok 251 ods. 2 Zmluvy o ES,
– so zreteľom na článok 67 rokovacieho poriadku,
– so zreteľom na odporúčanie do druhého čítania Výboru pre regionálny rozvoj ( A6‑0225/2006 ),
1. schvaľuje spoločnú pozíciu;
2. konštatuje, že akt bol prijatý v súlade so spoločnou pozíciou;
3. poveruje svojho predsedu, aby akt podpísal spoločne s predsedom Rady v súlade s článkom 254 ods. 1 Zmluvy o ES;
4. poveruje svojho generálneho tajomníka, aby akt podpísal hneď potom, ako sa overí, že všetky postupy boli náležite ukončené, a aby s generálnym tajomníkom Rady zabezpečil jeho uverejnenie v Úradnom vestníku Európskej únie;
5. poveruje svojho predsedu, aby túto pozíciu postúpil Rade a Komisii.
Dôvodová správa
V prvom čítaní prijal Európsky parlament množstvo dôležitých pozmeňujúcich a doplňujúcich návrhov k pôvodnému návrhu Komisie s cieľom prijať právne predpisy na riadenie štrukturálnych fondov, a najmä Európskeho fondu regionálneho rozvoja, a vyhovieť tak potrebám značne zmenenej Únie.
Počas posledného programového obdobia a teraz v rámci rozšírenej Únie sme si pri zabezpečovaní hospodárskeho rastu všetci uvedomili rastúci význam ochrany životného prostredia, pri zabezpečovaní rovnakého zaobchádzania a pri znižovaní diskriminácie každého druhu sme si uvedomili potrebu zlepšenia prístupu pre telesne postihnutých do zariadení financovaných z verejných zdrojov.
Trvalý rozvoj je realizovateľný len vtedy, ak je pevne postavený na rešpektovaní týchto základných zásad.
Ak je pravda, že počas nasledujúceho programového obdobia bude potrebné vynaložiť mimoriadne úsilie, aby mnohé znevýhodnené a zaostávajúce regióny mali možnosť vyrovnať sa viac rozvinutým, váš spravodajca sa veľmi snažil všemožne sa vyhnúť diskriminačným opatreniam, ktoré by zvýhodňovali niektorú skupinu členských štátov.
Toto bolo a zostáva hlavným bodom, ktorý Parlament obhajuje v rokovaniach s Radou, a výbor s istým uspokojením môže zaznamenať, že spoločná pozícia bola prijateľne upravená.
Zrejme by som si odporoval, keby som predstieral úplnú spokojnosť.
Napriek nákladom na rozšírenie, zvýšenému počtu menej rozvinutých regiónov, zvýšenému úsiliu, ktoré treba vyvinúť, ak má naša štrukturálna politika uspieť, disponujeme prostriedkami, ktoré sú o 0,04 % nižšie, než Európska komisia s podporou Parlamentu navrhla.
Rokovania o finančnom výhľade a medziinštitucionálnej dohode boli náročné, a keby sa predĺžili a spôsobili možné odklady v príprave ďalšieho programového obdobia, je potrebné zdôrazniť, že to nebola chyba Parlamentu.
Vo svojich požiadavkách sme zásadoví a pri vyjednávaniach spolupracujeme s predsedníctvom i s Európskou komisiou.
Táto vôľa spolupracovať viedla k úspechu, ktorý sme dosiahli.
Nie najmenším z týchto úspechov bolo, že sme dosiahli podstatný nárast finančných zdrojov určených na územnú súdržnosť, čo je cieľ, ktorý má v súvislosti s rozšírením veľký význam.
Ako som tvrdil pri viacerých príležitostiach, v čase ťažkostí s rozpočtom je dôležité neplytvať energiou a sústrediť sa na súčasné úlohy.
Preto podporujem názor Európskej komisie, že úsilie na dosiahnutie cieľov v oblasti konkurencieschopnosti a zamestnanosti na regionálnej úrovni by sa malo zamerať na tri priority, ktoré sú uvedené v návrhu Komisie.
S určitou dávkou sebadôvery môžem povedať, že vďaka našim zákrokom zostáva tento cieľ hlavným prvkom regionálnej politiky a že v súlade so zámermi Parlamentu sa na tieto priority sústredí veľká časť dostupných prostriedkov.
Parlament však bol úspešný nielen v tom, že dosiahol potrebné zmeny v oblasti ochrany životného prostredia a v ďalších spomínaných bodoch.
Jeho vplyv sa prejavil aj v oblasti spolupráce, kde sa na základe všeobecného nariadenia predpokladá väčšie zapojenie občianskej spoločnosti a mimovládnych organizácií.
Predmetom vyhlásenia Komisie bude otázka bezpečnosti a ochrany, ktorá má prvoradý význam v tom, že zamedzuje organizovanému zločinu preniknúť do našich fondov a zneužívať ich.
Vzhľadom na úspešné rokovania, ktoré sú stručne uvedené vyššie, váš spravodajca bez váhania odporúča schválenie spoločnej pozície Rady bezo zmeny.
POSTUP
Názov
Spoločná pozícia prijatá Radou na účely prijatia nariadenia Európskeho parlamentu a Rady o Európskom fonde regionálneho rozvoja, ktorým sa zrušuje nariadenie (ES) č. 1783/1999
Referenčné čísla
9059/4/2006– C6‑0187/2006 – 2004/0167(COD)
Dátum prvého čítania EP – Číslo P
6.7.2005
P6_TA(2005)0279
Návrh Komisie
KOM(200)0495 – C6-0089/2004
Zmenený a doplnený návrh Komisie
Dátum oznámenia prijatia spoločnej pozície na schôdzi
13.6.2006
Gestorský výbor Dátum oznámenia na schôdzi
REGI 15.6.2006
Spravodajca Dátum menovania
Giovanni Claudio Fava 6.10.2004
Predchádzajúci spravodajca
Prerokovanie vo výbore
30.5.2006
21.6.2006
Dátum prijatia
22.6.2006
Výsledky záverečného hlasovania
+: –:
0:
41
1
3
Poslanci prítomní na záverečnom hlasovaní
Alfonso Andria, Stavros Arnaoutakis, Elspeth Attwooll, Jean Marie Beaupuy, Jana Bobošíková, Graham Booth, Bernadette Bourzai, Bairbre de Brún, Giovanni Claudio Fava, Gerardo Galeote Quecedo, Iratxe García Pérez, Eugenijus Gentvilas, Lidia Joanna Geringer de Oedenberg, Ambroise Guellec, Pedro Guerreiro, Zita Gurmai, Marian Harkin, Konstantinos Hatzidakis, Jim Higgins, Alain Hutchinson, Mieczysław Edmund Janowski, Tunne Kelam, Miloš Koterec, Constanze Angela Krehl, Jamila Madeira, Sérgio Marques, Miroslav Mikolášik, James Nicholson, Lambert van Nistelrooij, Jan Olbrycht, Markus Pieper, Elisabeth Schroedter, Grażyna Staniszewska, Kyriacos Triantaphyllides, Oldřich Vlasák, Vladimír Železný
Náhradníci prítomní na záverečnom hlasovaní
Jan Březina, Simon Busuttil, Brigitte Douay, Den Dover, Richard Seeber, László Surján, Nikolaos Vakalis
Náhradníci (čl. 178 ods. 2) prítomní na záverečnom hlasovaní
Elly de Groen-Kouwenhoven, Milan Horáček
Dátum predloženia
26.6.2006
Poznámky (údaje, ktoré sú k dispozícii iba v jednej jazykovej verzii)
...
