P7_TA-PROV(2011)0519
Potreba záchranných služieb prístupných na čísle 112
P7_DCL(2011)0035
Vyhlásenie Európskeho parlamentu o potrebe záchranných služieb prístupných na čísle 112
Európsky parlament,
–
so zreteľom na jednotné európske núdzové číslo 112 v Európskej únii, ktoré sa zaviedlo rozhodnutím Rady 91/396/EHS z 29. júla 1991 a bolo podporené smernicou 98/10/ES o uplatňovaní otvoreného prístupu k sieti (ONP) pre hlasové telefonovanie a o univerzálnej službe pre telekomunikácie v konkurenčnom prostredí,
–
so zreteľom na smernicu 2009/136/ES, ktorou sa mení a dopĺňa smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb,
–
so zreteľom na článok 123 rokovacieho poriadku,
A.
keďže väčšina záchranných služieb v EÚ je prístupná len hlasovým volaním, čo zbavuje milióny občanov, napríklad nepočujúcich, nedoslýchavých, rečovo postihnutých užívateľov, možnosti využitia služieb zachraňujúcich život, a to v situáciách, kde je v súvislosti s volaním potrebná diskrétnosť,
B.
keďže Európska únia ratifikovala Dohovor OSN o právach osôb so zdravotným postihnutím a prijala stratégiu pre oblasť zdravotného postihnutia na roky 2010 – 2020, ako aj digitálnu agendu, ktorá podporuje zásadu univerzálneho dizajnu,
1.
vyzýva Komisiu, aby predložila legislatívne a štandardizačné návrhy, vďaka ktorým bude číslo služby 112 plne prístupné pre všetkých občanov, pričom sa uprednostnia služby znakovej reči prostredníctvom videotechnológií a služby založené na texte, aby sa zabezpečilo začlenenie nepočujúcich, nedoslýchavých a rečovo postihnutých užívateľov;
2.
vyzýva Komisiu, aby podporovala vývoj plne prístupných a spoľahlivých služieb novej generácie na čísle 112 , ktoré budú nezávislé od prístrojov a sietí, využitím koncepcie „absolútnej konverzácie“;
3.
poveruje svojho predsedu, aby postúpil toto vyhlásenie spolu s menami jeho signatárov Zoznam podpísaných poslancov je uvedený v prílohe 1 k zápisnici zo 17. novembra 2011 ( P7_PV-PROV(2011)11-17(ANN1) ).
Rade, Komisii a vládam členských štátov.
