P6_TA(2006)0452
Návrh všeobecného rozpočtu na rok 2007 (oddiely I, II, IV, V, VI, VII, VIII)
A6-0356/2006
Uznesenie Európskeho parlamentu o návrhu všeobecného rozpočtu Európskej únie na rozpočtový rok 2007, oddiel I - Európsky parlament, oddiel II - Rada, oddiel IV - Súdny dvor, oddiel V - Dvor audítorov, oddiel VI - Európsky hospodársky a sociálny výbor, oddiel VII - Výbor regiónov, oddiel VIII(A) - Európsky ombudsman, oddiel VIII(B) - Európsky dozorný úradník pre ochranu údajov, ( C6-0300/2006 – 2006/2018B(BUD) )
Európsky parlament,
–
so zreteľom na článok 272 Zmluvy o ES,
–
so zreteľom na rozhodnutie Rady 2000/597/ES, Euratom z 29. septembra 2000 o systéme vlastných zdrojov Európskych spoločenstiev Ú. v.
ES L 253, 7.10.2000, s.
42.
,
–
so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev Ú. v.
ES L 248, 16.9.2002, s.
1.
,
–
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.
6.
2006, s.
1.
,
–
so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu Ú. v.
ES C 172, 18.6.1999, s.
1.
Dohoda naposledy zmenená a doplnená rozhodnutím Európskeho parlamentu a Rady 2005/708/ES (Ú. v.
EÚ L 269, 14.
10.
2005, s.
24).
, a najmä jej bod 26,
–
so zreteľom na svoje uznesenie z 15. marca 2006 o usmerneniach pre oddiely II, IV, V, VI, VII, VIII(A) a VIII(B) a o predbežnom návrhu odhadu rozpočtu Európskeho parlamentu (oddiel I) pre postup prijímania rozpočtu na rok 2007 Prijaté texty, P6_TA(2006)0090 .
,
–
so zreteľom na uznesenie z 1. júna 2006 o odhade príjmov a výdavkov Európskeho parlamentu na rozpočtový rok 2007 Prijaté texty, P6_TA(2006)0241 .
,
–
so zreteľom na predbežný návrh všeobecného rozpočtu Európskej únie na rozpočtový rok 2007, ktorý Komisia predložila 3. mája 2006 ( SEK(2006)0531 ),
–
so zreteľom na návrh všeobecného rozpočtu Európskej únie na rozpočtový rok 2007, ktorý Rada zostavila 14. júla 2006 ( C6-0300/2006 ),
–
so zreteľom na článok 69 a prílohu IV rokovacieho poriadku,
–
so zreteľom na správu Výboru pre rozpočet a stanoviská Výboru pre medzinárodný obchod, Výboru pre rozvoj, Výboru pre občianske slobody, spravodlivosť a vnútorné veci a Výboru pre petície ( A6-0356/2006 ),
A.
keďže rok 2007 je prvým rokom nového finančného rámca (2007 – 2013), na ktorý bol strop okruhu 5 (administratívne výdavky) stanovený vo výške 7 115 000 000 EUR v bežných cenách;
B.
keďže v predbežnom návrhu rozpočtu všetkých inštitúcií bola v rámci stropu okruhu 5 finančného výhľadu na rozpočtový rok 2007 ponechaná rezerva vo výške 160 750 000 EUR;
C.
keďže po rozhodnutí Rady je v návrhu rozpočtu rezerva vo výške 285 190 000 EUR v rámci stropu okruhu 5 na rok 2007;
Všeobecný rámec
1.
súhlasí s Radou, že hlavnými zásadami pre všetky inštitúcie by mali byť rozpočtová disciplína a zvyšovanie produktivity; nesúhlasí s Radou v otázke paušálneho zníženia; domnieva sa, že rozpočtové požiadavky treba hodnotiť od prípadu k prípadu, čo poskytne jasný a presnejší obraz skutočných potrieb a priorít každej inštitúcie;
2.
zdôrazňuje skutočnosť, že pri dodržaní zročnosti a administratívnej povahy rozpočtu by inštitúcie mali prijať operatívnejší, viacročný prístup založený na aktivitách; domnieva sa, že takýto prístup realistickejšie a efektívnejšie zohľadňuje krátkodobý a strednodobý vývoj, ako aj požiadavky inštitúcií;
3.
očakáva, že inštitúcie zabezpečia, aby politiky a činnosti financované z prostriedkov daňových poplatníkov poskytovali občanom skutočnú pridanú hodnotu a aby sa rozpočtové prostriedky používali v súlade so zásadami riadneho finančného hospodárenia a nákladovej efektívnosti; rozhodol sa preto obmedziť zvýšenie rozpočtu na rok 2007 na 4,79 % s výnimkou nákladov súvisiacich s rozšírením;
4.
poukazuje na to, že v priebehu rokov sa stabilnou súčasťou odhadov viacerých inštitúcií stali značne vysoké rezervy, čo viedlo k značnému objemu zberných prenosov a občas aj k rušeniu rozpočtových prostriedkov; uznáva, že je rozumné ponechať si určité primerané rezervy, považuje však za nevhodné ponechávať nerealisticky veľké rezervy za bežných okolností a najmä v čase, keď sa proces nákupu a obstarávania budov začína spomaľovať;
5.
rozhodol sa ponechať rezervu v rámci stropu okruhu 5; odporúča, aby sa zo zníženia vo výške 47 812 781 EUR, ktoré uskutočnila Rada v rozpočte iných inštitúcií (s výnimkou Komisie), zachovala suma 30 389 840 EUR;
6.
zastáva názor, že za normálnych okolností by sa v politike nákupu kancelárií a budov malo pokračovať, a to najmä preto, lebo podľa doterajších skúseností táto politika slúžila záujmom Európskeho parlamentu dobre a prinášala úspory, čím sa umožnilo financovanie iných projektov; domnieva sa však, že niektoré inštitúcie túto politiku zrejme uskutočňujú výhradne s cieľom obstarania majetku; žiada, aby sa v tejto politike zohľadňovali konkrétne skutočnosti, ako napr. plocha/objem kancelárskych priestorov na zamestnanca, a aby sa v rámci nej venovala náležitá pozornosť vysokým nákladom, ako napr. nákladom na bezpečnosť a údržbu, najmä z dôvodu, že náklady na budovy predstavujú viac ako 16 % prostriedkov okruhu 5; nalieha tiež na to, aby inštitúcie ku každému budúcemu návrhu na obstaranie majetku predkladali aj informácie o dodatočných súvisiacich nákladoch, ktoré budú dôsledkom tohto obstarania v strednodobom horizonte; odporúča uplatňovať politiku viacročného plánovania investícií do nehnuteľností namiesto ročného plánu;
7.
víta skutočnosť, že inštitúcie prijali novú nomenklatúru, ktorá zvyšuje zrozumiteľnosť a transparentnosť rozpočtových dokumentov pre občanov, ale domnieva sa, že by sa mohla ešte vylepšiť;
8.
konštatuje, že pre inštitúcie je niekedy ťažké získať na trhu práce dostatočný počet pracovníkov s určitou profesionálnou kvalifikáciou, ako sú napríklad účtovníci a pracovníci v oblasti informačných technológií; berie na vedomie stúpajúcu tendenciu najímať dočasných zamestnancov a prijať poskytovanie určitých služieb externými subjektmi ("outsourcing"); domnieva sa, že je vhodné zaoberať sa politikou, ktorú by mali inštitúcie nasledovať, pokiaľ ide o prijímanie určitých služieb externými subjektmi alebo prijímanie dočasných či zmluvných zamestnancov do služobného pomeru;
9.
vyzýva inštitúcie na reštrukturalizáciu prekladateľských služieb a najmä počtu a dĺžky textov na preklad; žiada inštitúcie, aby predložili správu o nákladovej efektívnosti svojich prekladateľských služieb;
10.
zastáva názor, že inštitúcie by s cieľom opodstatniť spotrebu svojich finančných zdrojov mali poskytovať viac informácií o vykonávaní svojich hlavných úloh; zdôrazňuje, že je potrebné sledovať, či dodatočné prostriedky slúžia na zefektívnenie a zvýšenie výkonnosti inštitúcií alebo naopak; domnieva sa, že okrem správ o plnení rozpočtu by inštitúcie mali poskytovať aj informačne obsažnejšie správy o činnosti, ktoré by boli predkladané rozpočtovému orgánu každoročne najneskôr do prvého septembrového týždňa.
Tieto správy by mohli obsahovať aj dôkladnejšie vysvetlenie ďalších požiadaviek o finančné prostriedky a rozpočtovému orgánu by umožnili racionálnejšie rozhodovať o prideľovaní takýchto prostriedkov;
11.
vyjadruje sklamanie nad tým, že nie všetky inštitúcie sú ochotné využívať presuny zamestnancov v plnej miere ako funkčné opatrenie; víta úsilie, ktoré vyvíjajú niektoré inštitúcie, najmä administratíva Európskeho parlamentu, aj keď vo veľmi obmedzenej miere, s cieľom úspešnej realizácie politiky presunu zamestnancov za obdobie niekoľkých rokov; odporúča inštitúciám, aby v najbližších rokoch zabezpečili, že politika presunu zamestnancov sa stane neoddeliteľnou súčasťou procesu plánovania pri príprave ročných odhadov, čím sa zabezpečí, aby boli požiadavky na ľudské zdroje v súlade s prevádzkovými potrebami;
12.
berie na vedomie, že väčšina žiadostí o ďalších zamestnancov vyplýva z procesu rozšírenia, ktorý zostáva najvyššou prioritou; súhlasí s politikou Rady schvaľovať všetky nové miesta súvisiace s rozšírením; domnieva sa však, že treba poskytovať viac informácií o tom, ako budú ďalší zamestnanci umiestnení, najmä aby sa zabezpečilo, že noví zamestnanci budú skutočne prijímaní na vykonávanie úloh súvisiacich s rozšírením;
13.
tvrdí, že rozpočtové prostriedky by sa v maximálnej možnej miere mali vzťahovať na konkrétne činnosti, aby nedochádzalo k rušeniu rozpočtových prostriedkov a zberným prenosom na konci roka;
14.
nesúhlasí s rozhodnutím Rady zvýšiť "štandardné zníženie" na relatívne vysokú úroveň a naviazať toto číslo na súčasný podiel neobsadených pracovných miest, keďže by to mohlo viesť k zbytočným problémom, najmä pokiaľ by úspešní kandidáti nemohli byť zamestnaní pre nedostatok rozpočtových prostriedkov;
15.
odporúča formy spolupráce medzi inštitúciami, ktoré by mali mať synergické účinky a prispieť k finančným úsporám a vyššej efektívnosti, pričom by občanom pomáhali lepšie chápať úlohu, ktorú EÚ zohráva v ich každodennom živote;
16.
naliehavo vyzýva inštitúcie, aby pri zostavovaní odhadov využívali harmonizovanejší a štandardnejší prístup, čo zahŕňa jasné a presné odôvodnenia, keďže by to uľahčilo analýzu týchto odhadov;
Oddiel I - Európsky parlament
Výška rozpočtu
17.
vyzýva predsedníctvo, aby v najbližších rokoch prehodnotilo strop okruhu 5 vo výške 20 %, ktorý si Európsky parlament sám stanovil, a aby pri tom zohľadnilo vývoj a následné potreby Európskeho parlamentu na rok 2009 a neskôr;
18.
vyjadruje poľutovanie nad tým, že rozpočtový orgán nedostal od administratívy žiadnu spätnú väzbu k svojej požiadavke o minimalizáciu nákladov v oblastiach, kde boli zaznamenané zbytočné výdavky v dôsledku organizácie práce na troch rôznych pracoviskách; pripomína, že náklady na toto územné rozloženie činnosti predstavujú približne 16 % celkových výdavkov Európskeho parlamentu; žiada administratívu, aby predložila správu o počte úradníkov, ktorých prítomnosť v Štrasburgu je potrebná počas plenárneho zasadnutia;
19.
berie na vedomie opravný list predsedníctva zo 6. septembra 2006, v ktorom sa navrhuje stanoviť rozpočet v maximálnej výške 20 % okruhu 5, čo predstavuje nárast 7,72 % oproti rozpočtu na rok 2006; poukazuje na to, že objem zberného prenosu v roku 2005 predstavoval 123 800 000 EUR, pričom sa očakáva, že prebytok v roku 2006 dosiahne približne 100 000 000 EUR; upozorňuje poslancov na vyššie uvedené uznesenie z 1. júna 2006 (odseky 1 a 2), v ktorom sa uvádza, že rozpočet by mal byť založený na reálnych potrebách;
20.
po dôkladnom preskúmaní svojich rozpočtových potrieb sa rozhodol, že konečná úroveň rozpočtu Európskeho parlamentu bude stanovená na úrovni 1 397 460 174 EUR, čo zodpovedá nárastu 5,74 % oproti rozpočtu na rok 2006 a predstavuje zníženie rozpočtu Európskeho parlamentu o 25 539 826 EUR v rámci 20 % stropu okruhu 5; zdôrazňuje, že toto nepredstavuje žiadne obmedzenie práva Európskeho parlamentu v plnej miere využiť strop, ktorý si sám stanovil na rok 2007 a nasledujúce roky; je presvedčený o tom, že takáto výška rozpočtu nijako neobmedzí schopnosť inštitúcie ďalej fungovať a vykonávať svoju činnosť efektívnym spôsobom;
Informačná a komunikačná politika
21.
opätovne potvrdzuje, že Európsky parlament by mal pokračovať v úsilí o vypracovanie účinnej a užívateľsky vhodnej informačnej stratégie, ktorej hlavným cieľom by bolo zlepšenie vzťahu medzi inštitúciou a európskymi občanmi; je toho názoru, že je to možné dosiahnuť iba na základe správy o globálnej koncepcii informovania občanov a komunikácie s nimi a po vyhodnotení pridanej hodnoty každého informačného nástroja;
22.
rozhodol sa zmeniť nomenklatúru a vytvoriť dva nové rozpočtové riadky pre návštevnícke centrum a internetovú televíziu Web TV s cieľom zvýšiť finančnú transparentnosť a zodpovednosť;
23.
berie na vedomie návrh predsedníctva uvoľniť z rezervy na informačnú a komunikačnú politiku sumu 6 700 000 EUR vyčlenenú na projekt internetovej televízie Web TV; rozhodol sa ponechať sumu 6 700 000 EUR, ktorú predsedníctvo pridelilo na projekt Web TV v kapitole 10 4 ("Rezerva na informačnú a komunikačnú politiku"), ako aj prostriedky určené na 5 pracovných miest súvisiacich s týmto projektom, kým rozpočtovému orgánu nebude na konečné rozhodnutie predložený prototyp, obsah a náklady projektu vrátane štruktúry a úrovne zapojenia politických skupín do stanovenia obsahu programov;
24.
vyjadruje poľutovanie nad tým, že v uplynulých rokoch dochádzalo v realizácii celkového zdokonalenia programu pre návštevníkov k zbytočným oneskoreniam; poukazuje na to, že otázky súvisiace s týmto oddelením majú veľký význam pre zlepšenie vzťahu medzi poslancami a ich volebnými obvodmi; domnieva sa, že priamy kontakt s európskymi občanmi má priaznivý multiplikačný účinok na to, akým spôsobom európski občania vnímajú Európsky parlament;
25.
zdôrazňuje výzvu uvedenú v odseku 37 svojho uznesenia z 1. júna 2006, aby sa podnikli okamžité kroky na vyriešenie citlivej otázky nedostatočného čerpania sumy 5 000 000 EUR určenej na program pre návštevníkov; víta rozhodnutie predsedníctva prijať návrh kvestorov na revíziu predpisov pre skupiny návštevníkov s cieľom zvýšiť sumu, ktorá je k dispozícii na pokrytie nákladov a zvýšiť počet návštevníkov na jedného poslanca na 100; oceňuje tiež skoré odovzdanie budovy D4, v ktorej je umiestnené návštevnícke centrum; žiada generálneho tajomníka, aby do konca marca 2007 informoval rozpočtový orgán o dosahu uplatňovania nových predpisov a o efektívnosti tohto systému;
26.
zdôrazňuje, že prijímanie skupín navštevníkov by sa malo uskutočňovať za čo najlepších podmienok; žiada preto správu, aby si pozorne preštudovala praktické usporiadanie, napríklad prístup do nového návštevníckeho centra, podmienky navštevovania snemovne a prístupnosť zasadacích miestností;
27.
oceňuje snahy, ktoré administratíva vyvinula na nápravu nedostatkov oddelenia pre návštevníkov; žiada ju však, aby reagovala na sťažnosti týkajúce sa nedostatku priestorov na prijímanie návštevníkov;
28.
rozhodol sa vyjadriť súhlas s týmito návrhmi predsedníctva týkajúcimi sa rôznych rozpočtových prostriedkov:
–
vyčleniť na program pre návštevníkov ďalšiu sumu vo výške 2 700 000 EUR,
–
vyčleniť sumu 6 800 000 EUR na zariadenie priestorov návštevníckeho centra, 2 600 000 EUR z tejto sumy sa zabezpečí prenosom z kapitoly 10 4 ("Rezerva na informačnú a komunikačnú politiku"),
–
zachovať v kapitole 10 4 ("Rezerva na informačnú a komunikačnú politiku") sumu vo výške 15 700 000 EUR pre audiovizuálne vybavenie pre budovu D5.
29.
rozhodol sa potvrdiť rozhodnutie predsedníctva o iniciatíve "Občania Agory" na skúšobné obdobie; žiada predsedníctvo, aby bol informovaný o odhadovaných nákladoch a náplni tejto iniciatívy pred vykonávaním tohto projektu;
Rozšírenie
30.
potvrdzuje rozhodnutie zahrnúť do rozpočtu sumu vo výške 48 000 000 EUR na výdavky súvisiace s rozšírením (o Rumunsko a Bulharsko), pokiaľ ide o:
1.
personálne výdavky súvisiace s novými poslancami (35 rumunských a 18 bulharských);
2.
ďalších zamestnancov (zvyšných 113 z 226 stálych pracovných miest a 22 dočasných pracovných miest pre politické skupiny);
3.
tlmočenie a konferenčných technikov;
4.
zariadenie a nábytok;
5.
prevádzkové výdavky;
6.
informácie a zákonné financovanie politických skupín a strán;
31.
vyzýva administratívu, aby zabezpečila, že pri prijímaní pracovníkov v súvislosti s rozšírením nebude dochádzať k takým oneskoreniam, k akým dochádzalo v prípade rozšírenia EÚ o 10 nových krajín; žiada administratívu, aby aktualizovala a pravidelne predkladala rozpočtovému orgánu správu o prijímaní zamestnancov v súvislosti s rozšírením;
Plán stavu zamestnancov
32.
poukazuje na to, že konsolidácia plánu stavu zamestnancov a uskutočňovanie presunov zamestnancov zostávajú prvoradými cieľmi strategického plánovania prijímania pracovníkov v pláne stavu zamestnancov na rok 2007; naďalej zastáva názor, že treba vytvoriť štíhlejšiu organizačnú štruktúru, a to najmä racionalizáciou nových pracovných miest, stanovením priorít cieľov a ukončením činností, ktoré nie sú podstatné a neprinášajú žiadnu pridanú hodnotu; opätovne zdôrazňuje, že obsadzovanie miest, ktoré boli uvoľnené z dôvodu odchodu pracovníkov do dôchodku, sa nebude schvaľovať automaticky;
33.
konštatuje, že na základe opravného listu predsedníctva predstavovala suma určená na požadované nové pracovné miesta pred uskutočnením presunov zamestnancov 3 062 347 EUR, čo zodpovedá 106 pracovným miestam; po presnejšom posúdení opodstatnenosti týchto miest sa domnieva, že celková suma značne prevyšuje základné potreby Európskeho parlamentu na rok 2007, a preto schválil tieto nové miesta:
–
írsky jazyk: 3 pracovné miesta AD5 (právny lingvista), 3 pracovné miesta AD5 (prekladateľ) a 3 pracovné miesta AST3;
–
internalizácia (bývalí pomocní zamestnanci pri schôdzach): 4 pracovné miesta AST1 (audiovizuálny sektor);
–
komitológia: 5 pracovných miest AD5 a 2 pracovné miesta AST3;
–
lepšie zákonodarstvo: 1 pracovné miesto AD5;
–
kontrola rozpočtu: 1 pracovné miesto AD5 a riaditeľstvo D: 1 pracovné miesto AST3;
–
rozšírenie budovy KAD: 1 pracovné miesto AD5 a 2 pracovné miesta AST3, z ktorých je jedno v rezerve;
–
projekt Web TV: 1 pracovné miesto AD9, 2 pracovné miesta AD5 a 2 pracovné miesta AST3 v rezerve;
–
EMAS: 1 pracovné miesto AST3;
34.
rozhodol sa uvoľniť z rezervy:
–
internalizácia (bývalí pomocní zamestnanci pri schôdzach): 8 pracovných miest AST1 (audiovizuálny sektor), 4 pracovné miesta AD5 a 4 pracovné miesta AST1, z ktorých 2 pracovné miesta AD5 a 2 pracovné miesta AST1 zostávajú v rezerve (zápisnica a CRE), a 4 dočasné pracovné miesta AD5 (učitelia);
–
údržba budov: 3 pracovné miesta AST3, z ktorých jedno zostáva v rezerve;
–
návštevnícke centrum: 1 pracovné miesto AD5 a 1 pracovné miesto AST3;
–
iné: 1 pracovné miesto AST3 (audiovizuálny sektor) a 1 pracovné miesto AST3 (lekárska služba);
–
zrušenie 47 zostávajúcich pracovných miest v rezerve;
35.
rozhodol sa dať k dispozícii rozpočtové prostriedky potrebné na vytvorenie dvoch pracovných miest AD5 pre základnú vnútornú komunikáciu; súhlasil tiež s premenou troch dočasných pracovných miest na dobu určitú AD5 a jedného dočasného pracovného miesta na dobu určitú AST3 v právnom oddelení na dočasné pracovné miesta na dobu neurčitú so zreteľom na význam, ktorý inštitúcia prikladá zlepšeniu kvality právnych predpisov;
36.
uvedomuje si, že povýšenia sú podstatnou súčasťou motivácie pracovníkov, no poukazuje na to, že by sa mali vždy uskutočňovať v súlade so služobným poriadkom; berie na vedomie povýšenia, o ktoré žiada administratíva, a rozhodol sa potvrdiť povýšenia, ktoré požaduje predsedníctvo v prípade trvalých a dočasných pracovných miest: 2 AST 2 na AST 3, 168 AST 3 na AST 4, 15 AST 4 na AST 5, 205 AST 5 na AST 6, 225 AST 6 na AST 7, 30 AST 7 na AST 8, 25 AST 8 na AST 9, 10 AST 10 na AST 11, 57 AD 5 na AD 6, 19 AD 7 na AD 8, 25 AD 12 na AD 13, 2 AD 13 na AD 14 a 1 AD 10 na AD 11, 1 AD 8 na AD 9, 2 AST 7 na AST 8, 1 AST 5 na AST 6, 1 AD 8 na AD 10, 1 AD 6 na AD 10, plus 1 AD8 na AD9;
37.
takisto sa rozhodol schváliť povýšenia, o ktoré požiadali politické skupiny: 8 AD12 na AD13, 9 AD11 na AD12, 6 AD10 na AD11, 1 AD9 na AD10, 4 AD6 na AD7, 9AD5 na AD6, 10 AST10 na AST11, 1 AST9 na AST10, 5 AST8 na AST9, 5AST7 na AST8, 14 AST6 na AST7, 14 AST5 na AST6, 1 AST4 na AST5, 9 AST3 na AST4, 7 AST2 na AST3, 2AST1 na AST2;
38.
rozhodol sa potvrdiť tieto zmeny pracovného zaradenia a uvoľniť príslušné rozpočtové prostriedky pre:
–
štyri pracovné miesta AST3 na AD5,
–
2 dočasné miesta AST a 2 AD5 na dobu určitú na dočasné pracovné miesta na dobu neurčitú;
39.
oceňuje úsilie generálneho tajomníka začať uskutočňovať proces presunu zamestnancov v najbližších troch rokoch; domnieva sa, že na základe neodmysliteľnej spolupráce a stotožnenia zo strany všetkých zúčastnených by sa tieto presuny mohli uskutočňovať vo väčšom meradle; rozhodol sa po schôdzi zmierovacieho konania s predsedníctvom, ktorá sa uskutočnila 5. októbra 2006, zrušiť do 1. januára 2007 15 pracovných miest z plánu stavu zamestnancov Európskeho parlamentu; vyzýva administratívu, aby v súlade s prijatým plánom presunu zamestnancov dohliadla na to, že všetky pracovné miesta, ktoré sa uvoľnia, nebudú automaticky obsadené pred vyhodnotením potrieb; domnieva sa, že najneskôr pred prvým čítaním rozpočtu na rok 2008 môže dôjsť k presunu ďalších desiatich zamestnancov: z týchto 10 pracovných miest je 6 pracovných miest určených na posilnenie finančného riadenia, jedno miesto na správu príspevkov poslancov a jedno na oddelenie ľudských práv;
40.
poukazuje na to, že objem rozpočtových prostriedkov určených na takto zmenený plán stavu zamestnancov sa preto znížil z 2 760 616 EUR na 1 608 096 EUR, čo predstavuje úsporu vo výške 1 152 520 EUR;
41.
víta skutočnosť, že v predchádzajúcich rokoch sa úspešne rozvinuli školenia a úvodné kurzy vrátane kurzov o mobilite a presunoch, ktoré zamestnancom poskytuje Európska administratívna škola;
42.
vyjadruje však poľutovanie nad tým, že úvodné školenia určené pre asistentov poslancov ešte neboli dostatočne vypracované; nalieha na generálneho tajomníka, aby v spolupráci s Európskou administratívnou školou vyvinul špecifické školiace programy pre asistentov poslancov;
43.
víta skutočnosť, že bol vypracovaný a vcelku dobre sa vyvíja školiaci program v prospech osôb so zdravotným postihnutím, uvedený v usmerneniach na rok 2007;
Politika v oblasti nehnuteľností
44.
berie na vedomie, že predsedníctvo vo svojom opravnom liste zo 7. septembra 2006 navrhlo zapísať do rezervy na budovy ďalších 19 000 000 EUR nad rámec 50 000 000 EUR požadovaných v odhadoch Európskeho parlamentu; po vyhodnotení plánu investícií do nehnuteľností na rok 2007 je toho názoru, že suma 19 000 000 EUR v súčasnosti nie je reálnou požiadavkou; rozhodol sa ponechať 50 000 000 EUR v rezerve pre predbežne vyčlenené rozpočtové prostriedky na budovy s cieľom pokryť investície inštitúcií do nehnuteľností (kapitola 10 5 "Predbežne vyčlenené rozpočtové prostriedky na budovy");
45.
vyzýva administratívu Európskeho parlamentu, najmä po "štrasburskej skúsenosti", aby zaviedla prísnejšie, spoľahlivejšie a transparentnejšie postupy obstarávania budov;
46.
poukazuje na to, že z dôvodu obmedzení nomenklatúry sa neuvoľnili rozpočtové prostriedky, ktoré mali byť vyčlenené na novovytvorený riadok pre informačné kancelárie v rozpočte na rok 2006 (článok 325); vyzýva administratívu, aby každoročne k návrhu odhadov prikladala podrobný prehľad výdavkov súvisiacich s informačnými kanceláriami
;
47.
je toho názoru, že by sa mala znova preskúmať a zrevidovať dohoda s Komisiou o riadení nadobúdania budov vrátane zlepšenia, úprav a údržby, najmä informačných kancelárií v členských štátoch, a očakáva, že o tejto otázke bude rozpočtovému orgánu predložená správa nie neskôr ako v marci 2007;
48.
veľmi jasne vyslovuje svoju plnú podporu viazaniu nevyužitých prostriedkov v rámci 20 % stropu okruhu 5 pomocou opravných rozpočtov v prípade, ak by Európsky parlament potreboval dodatočný kapitál na nepredvídané výdavky, predovšetkým v súvislosti s nákupom a nadobúdaním najdôležitejších nových budov;
49.
pripomína administratíve požiadavku, uvedenú v odseku 20 svojho uznesenia z 26. septembra 2006 o absolutóriu za rok 2004: oddiel I – Európsky parlament Prijaté texty, P6_TA(2006)0363 .
, aby vypracovala správu, v ktorej posúdi, či by bolo možné vytvoriť európsky úrad pre správu budov zodpovedný za výstavbu a údržbu budov inštitúcií a orgánov EÚ a žiada, aby túto správu predložila výboru pre rozpočet;
50.
berie na vedomie žiadosť predsedníctva vyčleniť konkrétne sumy na nákup týchto budov a rozhodol sa schváliť ich takto:
–
dodatočnú sumu 4 000 000 EUR na rozšírenie budovy KAD v Luxemburgu,
–
sumu 7 832 000 EUR na vybavenie a renováciu budovy D4 z dôvodu predčasného odovzdania,
–
sumu 350 000 EUR na úpravy priestorov Európskeho parlamentu v Bruseli z dôvodu pristúpenia Rumunska a Bulharska;
51.
je toho názoru, že Európsky parlament by mal čím skôr uplatniť v praxi program riadenia environmentálnych otázok a kontroly; znovu opakuje svoju výzvu za prísnejší postoj k zníženiu energetických nákladov, najmä výdavkov na klimatizáciu v lete;
Bezpečnosť
52.
víta úsilie belgických orgánov pokiaľ ide o bezpečnosť v okolí Európskeho parlamentu; je toho názoru, že náklady na bezpečnosť vnútri Európskeho parlamentu sa neúmerne zvyšujú a rozhodol sa vložiť 10 % rozpočtových prostriedkov do kapitoly 100 ("Predbežne vyčlenené rozpočtové prostriedky"); je pripravený uvoľniť tieto prostriedky v prípade, že sa predloží správa, ktorá vyhodnotí efektívnosť a kvalitu poskytovaných služieb v pomere k nákladom a bezpečnostným rizikám na troch pracoviskách a v Európskych domoch;
Viacjazyčnosť
53.
oceňuje hodnotu a význam, ktorú má viacjazyčnosť pre inštitúcie; je presvedčený, že táto služba je pre prácu poslancov a pre občanov neodmysliteľná;
54.
uznáva ťažkosti spojené s riadením tejto veľmi veľkej výdavkovej položky, ktorá predstavuje približne 33 % celkových výdavkov Európskeho parlamentu; je toho názoru, že na efektívne riadenie tejto služby je nevyhnutná vyššia miera disciplíny a kontroly; víta iniciatívu predsedníctva vytvoriť príručku osvedčených postupov; odporúča však, aby kódex správania vo viacjazyčnosti zahŕňal postihy a pokuty za nezodpovedné používanie či zneužívanie týchto služieb bez ohľadu na ich pôvodcu; rozhodol sa vložiť do rezervy 3 000 000 EUR; žiada administratívu, aby uskutočnila štúdiu uskutočniteľnosti týkajúcu sa "helpdesku" pre oficiálne tlmočenie pre poslancov;
55.
rozhodol sa v súvislosti s írskym jazykom schváliť nasledovné sumy:
–
100 000 EUR v rozpočtovom riadku 1420 Externé služby;
–
150 000 EUR v rozpočtovom riadku 3240 Úradný vestník;
–
112 000 EUR v rozpočtovom riadku 2100 Nákup, prevádzka a údržba technického a programového vybavenia;
–
50 000 EUR v rozpočtovom riadku 3222 Výdavky na archívne fondy;
Asistencia a služby pre poslancov
56.
berie na vedomie správu generálneho tajomníka o konečnom vyhodnotení reformy "Nastaviť latku vyššie" (Raising the Game) vrátane vyhodnotenia výsledkov prieskumu kvality zameraného na posúdenie úrovne služieb poskytovaných poslancom; súhlasí s tým, že sa uskutočnili nevyhnutné štrukturálne zmeny a že sa v globále dosiahli hlavné ciele zvýšenia podpory poskytovanej orgánom Európskeho parlamentu a poslancom; vyjadruje znepokojenie nad výsledkami tohto prieskumu, ktoré ukázali, že poslanci sú si často nie vedomí dostupnej podpory; vyzýva generálneho tajomníka, aby najneskôr do 15. decembra 2006 dal podnet na vypracovanie informačnej stratégie na riešenie tejto otázky;
57.
stále zastáva názor, že existuje priestor na zlepšenie využívania zdrojov Európskeho parlamentu a jeho vlastných špecialistov, najmä pokiaľ ide o správy Európskeho parlamentu väčšieho rozsahu;
58.
naliehavo vyzýva administratívu, aby sa zaoberala potrebou poskytovať poslancom základné informácie vo všetkých oblastiach, s ktorými prichádzajú do styku pri výkone svojich povinností; tieto informácie, ktoré by malo poskytovať výskumné oddelenia Európskeho parlamentu, by umožnili poslancom zaujať jasné stanovisko ku komplexným otázkam;
59.
berie na vedomie zlepšenie kontroly plnenia rozpočtu EÚ pri hlasovaní o rozpočte; žiada príslušné výbory, aby preskúmali vytváranie štruktúry a postupu na uskutočňovanie hodnotenia plnenia pre rok 2007so špecializovanými výbormi; v tomto smere to tiež pomôže pripraviť prehľad pre rozpočet na rok 2008-2009; žiada generálneho tajomníka, aby zabezpečil potrebnú logistiku (miestnosti a tlmočenie) na organizovanie pravidelných stretnutí, ktorých náplňou je kontrola, podľa priorít, ktoré stanovia príslušné výbory;
60.
zobral na vedomie závery hodnotiacej správy o získavaní znaleckých posudkov (položka 320); konštatuje, že sa táto služba vo všeobecnosti zlepšila; tvrdí však, že by sa mohla zvýšiť efektívnosť služby, najmä pokiaľ ide o skutočnosť, že príslušné posudky neboli vždy predložené načas; rozhodol sa z rezervy uvoľniť 1 500 000 EUR a ponechať v nej naďalej 500 000 EUR;
61.
vyzýva generálneho tajomníka, aby uskutočňoval pravidelné kontroly služieb poskytovaných poslancom, najmä pokiaľ ide o počítače, cestovnú kanceláriu, telefóny, automobilové služby a právne oddelenie;
62.
je toho názoru, že informačné technológie sú neodmysliteľnou a základnou súčasťou riadnej práce poslancov a ich spolupracovníkov; konštatuje, že sa poskytované služby zlepšili, ale zastáva názor, že poslanci ešte stále nedostávajú plnohodnotné služby; rozhodol sa presunúť do rezervy sumu 2 000 000 EUR z položky 2102 ("Externá pomoc") v súvislosti s prevádzkou, vývojom a údržbou systémov programového vybavenia;
Rôzne aspekty
63.
berie na vedomie zámer predsedníctva vytvoriť Euro-latinskoamerické parlamentné zhromaždenie (EUROLAT); bude sa zaoberať touto otázkou, keď bude mať k dispozícii všetky potrebné informácie, najmä informácie o finančných dôsledkoch;
64.
berie na vedomie dohodu o ustanoveniach pre komitológiu, ktorá nadobudla účinnosť 23. júla 2006; uznáva význam nového regulačného postupu pre rozhodovací proces Európskeho parlamentu v budúcnosti; zastáva názor, že je nevyhnutné náležite analyzovať budúce pracovné zaťaženie, ktoré táto dohoda prinesie;
65.
ako vo svojom predchádzajúcom uznesení z 1. júna 2006 opakovane vyjadruje podporu prijatiu skutočného a zmysluplného štatútu pre asistentov poslancov; vyzýva Radu prijať konečné rozhodnutie, aby sa mohli vyčleniť potrebné rozpočtové prostriedky;
Oddiel IV - Súdny dvor
66.
berie na vedomie opakované žiadosti Súdneho dvora o prijatie tretieho korektora; rozhodol sa v tejto etape pre prijatie zmluvných zamestnancov pre každý hlavný (pivotný) jazyk; na základe toho sa rozhodol znížiť rozpočtové prostriedky zapísané do položky 1406 ("Ostatné doplnkové služby(oddelenie pre preklady/tlmočenie)"), ktoré obyčajne pokrývajú dodatočné potreby v oblasti korekcie textov;
67.
súhlasí s Radou, pokiaľ ide o schválenie 111 povýšení, z ktorých sa v 10 prípadoch požaduje zmena administratívnej štruktúry Súdneho dvora vytvorením nového riaditeľstva; konštatuje, že toto opatrenie nebude mať v budúcnosti žiadne iné finančné dôsledky;
68.
rozhodol o týchto opatreniach v súvislosti s plánom stavu zamestnancov:
–
vytvorenie 5 nových stálych miest (3 pracovné miesta AD5 a 2 pracovné miesta AST3) ako doplnok k 10 novým pracovným miestam, s ktorými už v návrhu rozpočtu súhlasila Rada; vytvorením týchto piatich pracovných miest sa zavŕši proces, ktorý sa začal v roku 2004 s cieľom posilniť informačno-technologickú (IT) podporu v odbore IT, ako aj v oddeleniach pre finančnú kontrolu a ex-ante kontrolu;
–
vytvorenie 115 stálych pracovných miest pre Rumunsko a Bulharsko;
69.
zastáva názor, že vytvorenie nového Súdu pre verejnú službu malo prispieť k zníženiu preťaženosti iných súdov; vyzýva Súdny dvor, aby najneskôr do marca 2007 predložil správu o vplyve vytvorenia nového Súdu pre verejnú službu z hľadiska nákladov na budovy a zamestnancov a iných výdavkov;
70.
rozhodol sa obmedziť zvýšenie návrhu rozpočtu Súdneho dvora v niekoľkých oblastiach, ako napr. sektor IT, a zmraziť výdavky na krytie rozpočtu na rok 2007; zvýšil však rozpočtové prostriedky, ktoré v návrhu rozpočtu stanovila Rada, o sumu 4 633 400 EUR, čo predstavuje nárast o 3,45 %, s výnimkou nákladov súvisiacich s rozšírením;
Oddiel V - Dvor audítorov
71.
rozhodol o vytvorení dvoch pracovných miest v oddelení ľudských zdrojov s cieľom napomôcť modernizáciu personálneho manažmentu a zároveň sa zaviazal vytvoriť ďalšie dve požadované pracovné miesta v rozpočtovom roku 2008;
72.
rozhodol o vytvorení jedného pracovného miesta v oddelení odborného vzdelávania, aby mohlo zabezpečiť náležitý školiaci program pre pomocných audítorov;
73.
rozhodol o týchto opatreniach v súvislosti s plánom stavu zamestnancov:
–
vytvorenie 3 nových stálych miest (1 pracovné miesto AST3 a 2 pracovné miesta AST1) ako doplnok k 3 novým pracovným miestam, s ktorými už v návrhu rozpočtu súhlasila Rada;
–
vytvorenie 41 stálych pracovných miest pre Rumunsko a Bulharsko;
74.
zastáva názor, že Súdny dvor z hľadiska informačných technológií zaostáva a že na to, aby mohol riadne vykonávať úlohy, potrebuje aktualizovať svoj systém; rozhodol sa zachovať sumu 518 000 EUR, ktorú sa Rada rozhodla znížiť;
75.
zvýšil rozpočtové prostriedky, ktoré v návrhu rozpočtu stanovila Rada, o sumu 3 579 729 EUR, čo predstavuje nárast o 3,12 %, s výnimkou nákladov súvisiacich s rozšírením;
Európsky hospodársky a sociálny výbor a Výbor regiónov
76.
je toho názoru, že vytvorenie spoločnej administratívy bolo výhodné pre oba výbory a prinieslo významné úspory pre rozpočet Európskych spoločenstiev; očakáva, že výbory pred koncom roka obnovia svoju dohodu o partnerstve a/alebo preskúmajú iné formy spolupráce;
77.
zastáva názor, že oba výbory by mohli zvýšiť efektívnosť a viac sa sústrediť na svoju politickú úlohu, ak by sa niektoré činnosti, najmä práca vodičov, zriadencov a zamestnancov tlačiarne, mohli zadávať externým subjektom a zamestnanci by sa presunuli; trvá na tom, že súčasní zamestnanci by sa mali presunúť, aby sa zabezpečili budúce potreby v oblasti rozšírenia a posilnenia politickej úlohy výborov;
78.
berie na vedomie, že Výbor regiónov zadal dva nezávislé externé posudky spoločných služieb prostredníctvom pána Joana COLOM i NAVALA a pána Roberta REYNDERSA a vyzýva generálneho tajomníka Výboru regiónov, aby ich postúpil Výboru pre rozpočet Európskeho parlamentu;
Oddiel VI - Európsky hospodársky a sociálny výbor
79.
vyzýva Európsky hospodársky a sociálny výbor, aby do 1. septembra každoročne vypracoval výročnú správu o výsledkoch poradnej činnosti, ktorú táto inštitúcia vykonáva pre Európsky parlament, Radu a Komisiu;
80.
rozhodol sa schváliť sumu 1 995 120 EUR vyčlenenú z rozpočtu na rok 2006 na pokrytie časti potrieb výboru v roku 2007 a znížuje podľa toho sumu požadovanú na rok 2007;
81.
je toho názoru, že na to, aby zvládol zvýšenú pracovnú záťaž, by mal Európsky hospodársky a sociálny výbor obmedziť dĺžku textov svojich stanovísk a iných dokumentov tak, ako to robia ostatné inštitúcie;
82.
rozhodol o týchto opatreniach v súvislosti s plánom stavu zamestnancov:
–
vytvorenie 5 nových stálych pracovných miest (1 pracovné miesto AD5 a 4 pracovné miesta AST3) ako doplnok k 13 novým pracovným miestam, s ktorými už v návrhu rozpočtu súhlasila Rada;
–
vytvorenie 6 stálych pracovných miest pre Rumunsko a Bulharsko;
83.
zvýšil rozpočtové prostriedky, ktoré v návrhu rozpočtu stanovila Rada, o sumu 1 529 115 EUR, čo predstavuje nárast o 1,12 %, s výnimkou nákladov súvisiacich s rozšírením;
Oddiel VII - Výbor regiónov
84.
súhlasí s Radou s ohľadom na žiadosti o povýšenia v súvislosti s novým služobným poriadkom a rovnako žiadosti o povýšenie jedného vedúceho oddelenia Výboru regiónov na riaditeľa spoločnej služby pod podmienkou, že nebudú potrební dodatoční zamestnanci a že z tohto povýšenia nevyplynie žiadny návrh na rozdelenie služby pred tým, ako sa uskutoční dôkladná analýza a vyhodnotenie služby; je toho názoru, že to zabezpečí objektívnejšie riadenie spoločnej služby medzi Európskym hospodárskym a sociálnym výborom a Výborom regiónov;
85.
berie na vedomie, že Výbor regiónov v súvislosti s rozšírením o Bulharsko a Rumunsko nepožiadal o nové pracovné miesta;
86.
rozhodol o týchto opatreniach v súvislosti s plánom stavu zamestnancov:
–
vytvorenie 3 nových stálych pracovných miest (2 pracovné miesta AD5 a 1 pracovné miesto AST3) a jedného dočasného pracovného miesta (AD5) ako doplnok k 3 novým pracovným miestam, s ktorými už v návrhu rozpočtu súhlasila Rada;
87.
zvýšil rozpočtové prostriedky, ktoré v návrhu rozpočtu stanovila Rada, o sumu 581 684 EUR, čo predstavuje nárast o 2,53 %, s výnimkou nákladov súvisiacich s rozšírením;
Oddiel VIII(A) - Ombudsman
88.
konštatuje, že ombudsman požiadal iba o 10 povýšení a že Rada tieto povýšenia schválila;
89.
rozhodol sa obmedziť rozpočtové prostriedky vyčlenené na organizáciu seminára národných ombudsmanov usporadúvaného každé dva roky, za ktorú je tento rok zodpovedný európsky ombudsman, na 45 000 EUR;
90.
zvýšil rozpočtové prostriedky ktoré v návrhu rozpočtu stanovila Rada o 150 000 EUR, s cieľom zvýšiť rozpočtové prostriedky na preklady;
Oddiel VIII(B) – Európsky dozorný úradník pre ochranu údajov
91.
je toho názoru, že odhady by mali byť presnejšie, najmä pokiaľ ide o zamestnancov a nové požiadavky; vyzýva administratívu dozorného úradníka a Komisiu, aby v rámci medziinštitucionálnej dohody primerane podporili vypracovanie odhadov na nasledujúcu rozpočtový rok;
92.
rozhodol o týchto opatreniach v súvislosti s plánom stavu zamestnancov:
–
vytvorenie 2 nových stálych pracovných miest (1 pracovné miesto AD9 a 1 pracovné miesto AST5) ako doplnok k 3 novým pracovným miestam (1 pracovné miesto AD9, 1 pracovné miesto AD8 a 1 pracovné miesto AD7), s ktorými už v návrhu rozpočtu súhlasila Rada;
93.
zvýšil rozpočtové prostriedky, ktoré v návrhu rozpočtu stanovila Rada, o sumu 158 846 EUR, aby sa udržala miera jeho rozvoja, čo predstavuje nárast o 38,28 % bez zohľadnenia opravného rozpočtu;
0 0
94.
poveruje svojho predsedu, aby postúpil toto uznesenie spolu s pozmeňujúcimi a doplňujúcimi návrhmi k oddielom I, II, IV, V, VI, VII, VIII(A) a VIII(B) návrhu všeobecného rozpočtu Rade, Komisii a ďalším dotknutým inštitúciám a orgánom.
