9.7.2007
NÁVRH UZNESENIA
na základe vyhlásenia Komisie
v súlade s článkom 103 ods. 2 rokovacieho poriadku
predkladá Josep Borrell Fontelles v mene Výboru pre rozvoj
o demokratickej kontrole vykonávania finančného nástroja pre rozvojovú spoluprácu (DCI)
Uznesenie Európskeho parlamentu o demokratickej kontrole vykonávania finančného nástroja pre rozvojovú spoluprácu (DCI)
Európsky parlament
–
so zreteľom na článok 103 ods. 2 rokovacieho poriadku,
A.
keďže Európsky parlament začal proces demokratickej kontroly realizácie DCI;
B.
keďže podľa čl. 2 ods. 1 DCI je celkovým cieľom spolupráce v rámci tohto nástroja „odstránenie chudoby v partnerských krajinách“ vrátane „plnenia rozvojových cieľov milénia (RCM)“;
C.
keďže EP prijal tri uznesenia podľa článku 81 rokovacieho poriadku, čím Komisii naznačil, že podľa názoru Parlamentu prekračuje svoje vykonávacie právomoci v celom rade návrhov rozhodnutí Komisie, ktorými sa stanovujú strategické dokumenty – Uznesenie Európskeho parlamentu z 15. februára 2007 o návrhoch rozhodnutí Komisie, ktorými sa stanovujú strategické dokumenty krajín a orientačné programy pre Malajziu, Brazíliu a Pakistan ( P6_TA-PROV(2007)0045 )(http://www.europarl.europa.eu/sides/getDoc.do?type=MOTION&amp;reference=B6-2007-0067&amp;language=EN B6-0067/2007 );– Uznesenie Európskeho parlamentu zo 7. júna 2007 o návrhoch rozhodnutí Komisie, ktorými sa stanovujú regionálne strategické dokumenty a regionálne orientačné programy pre zoskupenie Mercosur a Latinskú Ameriku ( P6_TA-PROV(2007)0233 )(http://www.europarl.europa.eu/sides/getDoc.do?type=MOTION&amp;reference=B6-2007-0236&amp;language=EN B6-0236/2007 );– Uznesenie Európskeho parlamentu z 21. júna 2007 o návrhu rozhodnutia Komisie, ktorým sa stanovuje regionálny strategický dokument na roky 2007–2013 a viacročný orientačný program pre Áziu ( P6_TA-PROV(2007)0280 )(http://www.europarl.europa.eu/sides/getDoc.do?type=MOTION&amp;reference=B6-2007-0265&amp;language=EN B6-0265/2007 ). ;
D.
keďže závery z parlamentnej kontroly návrhov Komisie na strategické dokumenty pre krajiny a regióny a tematické stratégie boli Komisii zaslané vo forme listu List D (2007) 303749 z 5. marca 2007 zaslaný predsedom Výboru pre rozvoj Josepom Borrellom Fontellesom komisárke Ferrerovej-Waldnerovej a komisárovi Michelovi (registrovaný ako komitologický dokument č. CMT-2007-1709, príloha registrovaná ako komitologický dokument č. CMT-2007-1709-2). , ktorý zdôrazňoval hlavné prierezové obavy Európskeho parlamentu, a viac ako 150 strán, na ktorých bolo zhrnuté hodnotenie jednotlivých strategických dokumentov Parlamentom a vyjadrená žiadosť, aby Komisia poskytla špecifické informácie o jednotlivých prípadoch;
E.
keďže odpoveď Komisie bola prijatá vo forme listu z 26. marca zaslaného Výboru pre rozvoj komisárkou Ferrerovou-Waldnerovou a komisárom Michelom, ktorý sa má považovať za „konsolidovanú odpoveď na […] list aj uznesenie“ List A (2007) 5238 z 26. marca 2007 zaslaný komisárkou Ferrerovou-Waldnerovou a komisárom Michelom predsedovi Výboru pre rozvoj Josepovi Borrellovi Fontellesovi (registrovaný ako komitologický dokument č. CMT-2007-1709-3). ;
F.
keďže komisári uvádzajú, že RCM nie je možné dosiahnuť zameriavaním sa len na základné služby, a zároveň potvrdzujú svoj záväzok dosiahnuť cieľ, aby 20 % pomoci v rámci programov pre krajiny bolo do roku 2009 pridelenej na základné a stredoškolské vzdelávanie a základnú zdravotnú starostlivosť;
G.
keďže Komisia ďalej uisťuje, že samotná spolupráca v oblasti vyššieho vzdelávania prispeje k vytváraniu národných odborných kádrov schopných riadiť a vytvárať politiky potrebné na odstránenie chudoby a trvalo udržateľný rozvoj;
H.
keďže Komisia informuje, že zvažuje, ako zlepšiť proces konzultácie s rozličnými zainteresovanými stranami a poukazuje na to, že ak to bude relevantné, pri príprave ročných akčných plánov sa vykoná hodnotenie vplyvu navrhnutých opatrení na pohlavia;
I.
keďže presadzovanie prierezových otázok – podpory ľudských práv, rodovej rovnosti, demokracie, dobrej správy, práv detí, zdravotne postihnutých osôb a pôvodných obyvateľov, trvalej udržateľnosti životného prostredia a boja proti HIV/AIDS – sa musí zaručiť vo všetkých programoch;
J.
keďže čl. 25 ods. 1 písm. b) DCI stanovuje, že financovanie môže mať formu podpory rozpočtu, „ak je hospodárenie s verejnými výdavkami partnerskej krajiny dostatočne transparentné“ a že Komisia musí „podporovať úsilie partnerských krajín o rozvinutie kapacít parlamentnej kontroly a auditu“;
1.
oceňuje list z 26. marca zaslaný Výboru pre rozvoj komisárkou Ferrerovou-Waldnerovou a komisárom Michelom, ale ľutuje, že tento list nedáva konkrétnu odpoveď na špecifické otázky uvedené v liste Parlamentu a že doteraz Parlament nedostal žiadnu odpoveď na konkrétne otázky obsiahnuté v záveroch Parlamentu k jednotlivých strategickým dokumentom,
2.
naliehavo vyzýva Komisiu, aby sa snažila o odstránenie chudoby a plnenie rozvojových cieľov milénia, a to najmä skutočným zameraním sa na základnú zdravotnú starostlivosť a základné vzdelávanie; zdôrazňuje, že pri krajinách, kde tieto oblasti nie sú zahrnuté ako kľúčové oblasti, musí Komisia poskytnúť podrobné informácie o činnosti iných darcov, ktoré ukážu, ako ďaleko je partnerská krajina v dosahovaní RCM do roku 2015,
3.
vyjadruje poľutovanie, že strategické dokumenty pre krajiny neprideľujú dostatočný podiel zdrojov na celkový cieľ DCI, t. j. odstránenie chudoby a dosiahnutie RCM; vyjadruje osobitné poľutovanie nad tým, že vôbec nie je jasné, ako EÚ do roku 2009 dosiahne „referenčnú hodnotu, aby 20 % pomoci prideľovanej v rámci programov pre krajiny pokrytých prostredníctvom DCI bolo venovaných na základné a stredoškolské vzdelávanie a základnú zdravotnú starostlivosť“; naliehavo vyzýva Komisiu, aby podrobne zdokumentovala, ako realizuje tento záväzok a či boli v tomto zmysle vydané pokyny referentom a delegáciám a či bola vytvorená osobitná štatistická databáza,
4.
uznáva dôležitosť určitých nerozvojových činností, napríklad zvýšenia povedomia o EÚ v zahraničí, a aspektov vyššieho vzdelávania, regionálnej integrácie, obchodu a civilného letectva, keďže môžu mať priaznivý vplyv na vzťahy medzi EÚ a jej partnerskými krajinami, ale pripomína, že DCI je špecifickým nástrojom pre rozvoj s právnou požiadavkou, aby všetko financovanie v rámci jeho geografických programov a aspoň 90 % financovania v rámci jeho tematických programov spĺňalo požiadavky na oficiálnu rozvojovú pomoc podľa kritérií OECD/DAC, podotýka, že činnosti, ktoré nespadajú pod oficiálnu rozvojovú pomoc, by sa mali financovať z iných zdrojov,
5.
vyzýva Komisiu, aby poskytla podrobné informácie o vplyve všetkých činností plánovaných v rámci DCI na RCM; žiada Komisiu, aby uviedla v poradí podľa dôležitosti, ktoré kritériá použila na prideľovanie prostriedkov medzi geografické programy DCI, ako aj kritériá, podľa ktorých pre niektoré krajiny vytvára strategické dokumenty, ale pre iné nie,
6.
oceňuje a podporuje úsilie Komisie o deľbu práce darcov a ich koordináciu, ale upozorňuje na potrebu pozrieť sa na činnosť všetkých darcov z celkového hľadiska, a preto vyzýva Komisiu, aby EP poskytla podrobnú a aktuálnu tabuľku darcov pre každú krajinu a región;
7.
žiada Komisiu, aby Parlament informovala o tom, ako chce zabezpečiť riadnu a účinnú konzultáciu so všetkými zainteresovanými stranami vo všetkých etapách procesu plánovania, a predovšetkým o tom, kedy zamýšľa zaviesť nové činnosti;
8.
vyjadruje poľutovanie, že prierezové otázky sa jasne nepresadzujú v strategických dokumentoch a indikatívnych programoch, a preto naliehavo vyzýva Komisiu, aby ich zahrnula skutočne horizontálnym spôsobom do svojich ročných akčných programov a poskytla jasné referenčné hodnoty pre presadzovanie týchto otázok a/alebo ukazovatele ich vplyvu na plánované činnosti,
9.
naliehavo vyzýva Komisiu, aby prísne uplatňovala kvalifikačné kritériá pre rozpočtovú podporu, a najmä sa zdržala takéhoto konania v krajinách, kde transparentnosť verejných výdavkov nie je možné zaručiť; žiada Komisiu, aby Parlamentu poskytla aj dodatočné informácie, najmä o tom, ako v každej z krajín, ktoré čerpajú rozpočtovú podporu, uplatňuje právnu požiadavku „podporovať úsilie partnerských krajín o rozvinutie kapacít parlamentnej kontroly a auditu“ DCI, čl. 25 ods. 1 písm. b) ,
10.
vyzýva Komisiu, aby Parlamentu zaslala všetky informácie o geografických a tematických programoch spolu s plným zoznamom členov výboru pre DCI; žiada Komisiu, aby členom riadiaceho výboru pre DCI systematicky a okamžite zasielala všetky závery parlamentnej kontroly v ich plnom znení,
11.
očakáva od Komisie, že sa bude zaoberať obavami Parlamentu vyjadrenými v záveroch kontroly strategických dokumentov a plne zahrnie odporúčania a požiadavky Parlamentu do ročných akčných plánov,
12.
poveruje svojho predsedu, aby toto uznesenie postúpil Rade, Komisii, vládam a parlamentom členských štátov a členom riadiaceho výboru pre DCI.
