Liverpool a Stavanger - Európske hlavné mestá kultúry 2008
Kultúra
2008-02-12 - 12:35
Jedným z tohtoročných európskych kultúrnych centier bude Liverpool
Anglické mesto Liverpool a nórsky Stavanger sú tohtoročnými európskymi hlavnými mestami kultúry.
Obidve sídla chcú tento rok predstaviť svojim obyvateľom a turistom nielen svoj kultúrny život a rozvoj, ale aj zmeny, ktorými prešli vo svojej histórii.
Na rozhodnutí, ktoré mesto sa v príslušnom roku stane európskym kultúrnym "centrom", sa podieľajú aj europoslanci.
Členovia Výboru EP pre kultúru a vzdelávanie totiž predkladajú svoje stanovisko k jednotlivým žiadostiam.
Zhodou okolností na rok 2008 dosiahli podporu dva prístavy: Liverpool a Stavanger.
Liverpool
Rodisko Beatles odštartovalo tohtoročné kultúrne akcie už 11. januára.
Pred tisíckami ľudí sa predstavil bývalý člen skupiny Beatles Ringo Starr a Kráľovský filharmonický orchester z Liverpoolu.
Kultúrne podujatia sú však naplánované na celý rok.
Už tento mesiac sa napríklad uskutoční séria prednášok o meste Liverpool a tiež koncert sira Johna Tavenera, ktorý sa prostredníctvom svojej tvorby usiluje zmieriť svetové náboženstvá.
Obyvatelia a turisti sa ďalej môžu tešiť na množstvo divadelných a tanečných predstavení, výstav či knižných festivalov.
Liverpool je pritom už od roku 2004 zapísaný aj do Svetového zoznamu dedičstva UNESCO.
V meste, ktorého veľkosť je porovnateľná s Bratislavou, sa dennodenne mieša vyše 60 rôznych jazykov.
To je dôsledkom viacerých prisťahovaleckých vĺn, ktoré obohatili toto severoanglické mesto.
Stavanger - otvorený prístav
Nórsky prístav Stavanger síce neleží na území EÚ, Európanom však napriek tomu má veľa čo ponúknuť.
Nájsť tu možno nádherné fjordy, typické drevené domčeky, známy symfonický orchester, ale aj zvláštne múzeá: múzeum konzervovaných sardiniek, či olejové múzeum.
V rámci tohtoročných kultúrnych podujatí sa Stavanger rozhodol pre koncept "otvoreného prístavu".
Hlavnou myšlienkou je tak nielen ukázať umenie verejnosti, ale tiež podporiť jednotlivcov, aby sami prispievali novými nápadmi a vlastnou tvorbou.
20080211STO20950 Stránka podujatí v Liverpoole Stránka podujatí v Stavangeri Komisia: Hlavné mestá kultúry 2008 Výbor EP pre kultúru a vzdelávanie Hlavné mestá kultúry 2007
SK
1
PHOTO
20080211PHT20849.jpg
SK
2
LINK
http://www.liverpool08.com/index.asp
SK
3
LINK
http://www.stavanger2008.no/
SK
4
LINK
http://ec.europa.eu/news/culture/080107_1_sk.htm
SK
5
LINK
/activities/committees/homeCom.do;jsessionid=7DFCD222EEB45B9ED53CD475EC91F08F.node2?body=CULT&language=SK
-//EP//TEXT IM-PRESS 20070125STO02408 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
