Článok
175
Preskúmanie petícií
1.
Príslušný výbor môže vypracovať správu alebo iným spôsobom vyjadriť svoj názor na petície, ktoré vyhlásil za prípustné.
Výbor môže najmä v prípade petícií, ktorých cieľom je zmena platného práva, požiadať o stanoviská iných výborov podľa článku 162.
2.
Vytvorí sa elektronický register, prostredníctvom ktorého môžu občania vyjadriť svoju podporu predkladateľovi petíci pripojením svojho elektronického podpisu k petíciám, ktoré boli uznané za prípustné a boli zapísané do registra.
3.
Pri preskúmavaní petícií alebo zisťovaní skutočností môže výbor zorganizovať vypočutie predkladateľa petície alebo všeobecné vypočutie alebo vyslať svojich členov, aby overili skutočnosti na mieste.
4.
Pri príprave svojich stanovísk môže výbor požiadať Komisiu, aby mu poskytla dokumenty, informácie a zabezpečila prístup k svojmu vybaveniu.
5.
Výbor v prípade potreby predkladá Parlamentu návrhy uznesení k preskúmaným petíciám.
Výbor môže tiež požiadať, aby predseda postúpil jeho stanoviská Komisii alebo Rade.
6.
Výbor každých šesť mesiacov informuje Parlament o výsledkoch svojich rokovaní.
Výbor informuje Parlament najmä o opatreniach, ktoré Rada alebo Komisia prijala k petíciám, ktoré im postúpil Parlament.
7.
Predseda informuje predkladateľov petícií o prijatých rozhodnutiach spolu s uvedením dôvodov.
