TÝŽDENNÍK/BACKGROUND: Zhrnutie plenárneho zasadnutia 14. - 17.
1.
2008
2008-01-21 - 17:41
Europoslanci prerokovali na prvom januárovom zasadnutí viacero tém, ktorých prehľad sa nachádza v nasledujúcej sekcii.
20080111BRI18238
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-001-SK DOC XML V0//SK
Inštitúcie
Otvorenie zasadnutia
2008-01-21 - 17:41
Predseda EP Hans-Gert PÖTTERING otvoril 14.
1. ďalšie plenárne zasadnutie v Štrasburgu.
Pri tejto príležitosti pripomenul úspechy minulého roka, vrátane rozšírenia Schengenského priestoru a podpisu Charty základných práv EÚ, pričom zdôraznil, že voči poslancom, ktorí 12. decembra aj napriek vyzvaniam rušili podpisový ceremoniál, budú uplatnené sankcie v súlade s rokovacím poriadkom.
Hans-Gert PÖTTERING na margo decembrového slávnostného podpisu Charty základných práv EÚ uviedol, že sloboda slova je jednou zo základných čŕt parlamentarizmu a demokracie, v súlade s čím majú všetci europoslanci právo slobodne prezentovať svoje názory v rámci parlamentných rozpráv. Napriek tomu však bolo podľa neho rušenie ceremoniálu protestujúcimi euroskeptickými poslancami nevhodné.
Preto uviedol, že voči poslancom, ktorí 12. decembra aj napriek vyzvaniam rušili podpisový ceremoniál a nerešpektovali parlamentných uvádzačov, budú uplatnené sankcie v súlade s rokovacím poriadkom EP.
V tomto prípade to znamená sankcie v súlade s článkami146 - 148 a prílohou XVIa rokovacieho poriadku Európskeho parlamentu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-COVER-SK DOC XML V0//SK
-//EP//TEXT IM-PRESS 20080111BRI18238 ITEM-002-SK DOC XML V0//SK
Spotrebitelia
Úver z ktorejkoľvek krajiny EÚ bude pre euroobčanov čoskoro skutočnosťou
2008-01-21 - 17:41
Poslanci Európskeho parlamentu schválili 16.
1. v druhom čítaní smernicu o spotrebiteľskom úvere, ktorej cieľom je umožniť európskym občanom žiadať o spotrebiteľský úver v ktorejkoľvek krajine EÚ a zabezpečiť pritom vysoký stupeň ochrany spotrebiteľa proti nekalým praktikám poskytovateľov.
Nová legislatíva sa má vzťahovať len na úvery do určitej výšky a nezahŕňa hypotekárne úvery ani pôžičky na kúpu pozemkov.
Schválená smernica má uľahčiť bankám a iným finančným inštitúciám v celej EÚ poskytovať spotrebiteľské úvery občanom ďalších členských krajín Únie, teda nielen občanom štátu, v ktorom má daná finančná inštitúcia svoje sídlo.
Spotrebiteľom to prinesie väčšie možnosti výberu medzi poskytovanými pôžičkami a tiež jednoduchšie možnosti porovnávania dostupných úverových produktov.
Spotrebiteľské úvery pritom v súčasnosti využíva mnoho Európanov, pričom medzi najčastejšie účely patrí nákup nábytku, spotrebičov či automobilov.
Celoeurópskym zosúladením piatich základných sfér (predbežných informácií o zmluve, informácií uvedených v zmluve, ročnej percentuálnej miere nákladov, práva na odstúpenie od zmluvy a práva na predčasné splatenie) má dôjsť k vytvoreniu skutočného jednotného trhu pre spotrebiteľské úvery, keďže veritelia už nebudú prispôsobovať svoje produkty rozdielnym vnútroštátnym právnym predpisom v jednotlivých členských štátoch, ale len spoločnej smernici.
Rozsah platnosti smernice
Čo sa týka výšky úverov, na ktoré sa má smernica vzťahovať, sa zástupcovia Parlamentu a Rady dohodli na kompromise.
Nové pravidlá budú teda platiť pre pôžičky vo výške 200 - 75 000 eur (približne 6 500 - 2 440 000 Sk) uzatvorené na dobu dlhšiu ako jeden mesiac .
Na úvery so sumami vyššími než sú uvedené hodnoty by sa aj naďalej mali vzťahovať vnútroštátne predpisy.
Smernica sa bude okrem bežných spotrebiteľských úverov vzťahovať aj na úvery poskytované prostredníctvom štandardných kreditných kariet (napr. MasterCard, Visa, AmEx, atď.), nebude sa však týkať debetných kariet, hypotekárnych úverov ani pôžičiek na kúpu pozemkov.
Informácie pre žiadateľov
Smernica prinesie bankám a iným veriteľom povinnosť poskytovať viaceré informácie o úvere už v reklamných materiáloch.
Poskytovať budú tiež informácie o úrokovej miere a všetkých poplatkoch, ktoré sú súčasťou celkovej ceny úveru, a pravidlá budú zosúladené aj v prípade informácií uvádzaných priamo v úverovej zmluve.
Zosúladené budú tiež definície pre kalkuláciu ročnej percentuálnej miery nákladov, pričom všetky predzmluvné informácie budú žiadateľom o úver poskytované prostredníctvom vyplnenia štandardného európskeho formulára pre spotrebiteľský úver.
Právo predčasného splatenia úveru
V najspornejšej časti smernice - práva spotrebiteľa na predčasné splatenie - sa napokon podarilo Parlamentu a Rade, ale aj väčšine europoslancom navzájom, nájsť zhodu.
Nová smernica teda spotrebiteľom prinesie možnosť predčasne splatiť požičaný úver, kým veriteľom zároveň poskytne právo v objektívne odôvodniteľných prípadoch žiadať za týmto krokom vzniknuté náklady kompenzáciu.
Smernica pritom špecifikuje kalkuláciu pre výpočet takejto kompenzácie a udáva jej maximálnu možnú percentuálnu výšku.
Definuje tiež prípady, za ktorých banky a ostatní veritelia kompenzáciu požadovať nemôžu, ako aj špecifické situácie, za ktorých môžu členské krajiny bankám výnimočne povoliť žiadať vyššiu kompenzáciu, než je stanovené maximum.
K tomu by malo podľa smernice dôjsť jedine v prípade, že banka preukáže, že jej strata zapríčinená predčasným splatením prekročila maximálnu základnú hodnotu definovanú v smernici.
Výška kompenzácie požadovaná od klienta však nesmie prekročiť úrokové sadzby, ktoré by klient platil v prípade, že by si dĺžku úveru neskrátil.
Právo odstúpenia od úverovej zmluvy
Smernica prinesie spotrebiteľom aj právo odstúpenia od uzatvorenej zmluvy v priebehu 14 dní od jej uzatvorenia.
Čo bude nasledovať
Smernica teraz poputuje do Rady, kde sa vzhľadom na vopred vyjednanú dohodu taktiež očakáva jej hladké schválenie.
Do platnosti nasledovne vstúpi 20 dní po jej zverejnení v Úradnom vestníku EÚ a členské krajiny dostanú 2 roky na jej prevedenie do svojich národných právnych predpisov .
V súčasnosti platná smernica 87/102/ES teda prestane platiť 2 roky po vstupe nových pravidiel do platnosti.
Súčasný stav
Súčasná smernica o spotrebiteľskom úvere (87/102/ES) bola prijatá v roku 1987 a ustanovujú sa v nej len základné opatrenia týkajúce sa ochrany spotrebiteľa.
Vzhľadom na to, že sa zakladá len na minimálnej harmonizácii, takmer všetky členské krajiny EÚ hranicu stanovených spoločných noriem prekročili, čo sťažilo vytvorenie jednotného európskeho trhu.
Rozprava (15.
01.
2008):
V rámci rozpravy o tejto problematike vystúpila slovenská europoslankyňa Zita PLEŠTINSKÁ (EPP-ED, SK), ktorá ocenila, že spravodajcovi k tejto správe, poslancovi Kurtovi Lechnerovi, sa novými pozmeňujúci návrhmi podarilo zjednodušiť "príliš komplikovaný a byrokratický návrh Rady".
Pri príležitosti tejto rozpravy tiež prítomnú eurokomisárku pre ochranu spotrebiteľa Meglanu KUNEVA upozornila na nezastupiteľnú úlohu spotrebiteľských organizácií, ktoré musia podľa jej slov dostať "zaslúžený priestor v každom členskom štáte Únie, aj adekvátnu podporu zo strany Komisie".
Aby sa zlepšila kvalita ochrany spotrebiteľa, musia sa podľa poslankyne Pleštinskej jednotlivé spotrebiteľské organizácie finančne posilniť, aby mohli vzdelávať spotrebiteľov a poskytovať nezávislé poradenstvo aj vo veci spotrebiteľských úverov, hlavne pre najviac zraniteľné skupiny spotrebiteľov.
Vysvetlenia hlasovania (16.
01.
2008):
Poslankyňa Zita PLEŠTINSKÁ (EPP-ED, SK) vystúpila k tejto téme aj v rámci vysvetlení hlasovania, kde uviedla, že hlasovala za predloženú smernicu, pretože znamená významný krok vpred k ochrane zmluvnej slobody a posilňovania zodpovedného rozhodnutia spotrebiteľa.
Je však podľa nej potrebné mať na mysli, že väčší počet predpisov neznamená automaticky vyššiu ochranu spotrebiteľa.
Ako dodala, priveľa informácii môže naopak u neskúsených spotrebiteľov spôsobiť ešte väčší zmätok a tým sa smernica minie účelu jednoduchosti a transparentnosti.
"Navyše sú s nimi spojené aj zvýšené náklady, ktoré v konečnom dôsledku musí znášať spotrebiteľ", upozornila.
Aj napriek pretrvávajúcemu záujmu predaja na splátky a využívania produktov spotrebiteľského úveru si podľa poslankyne Pleštinskej málokto zo spotrebiteľov uvedomuje riziká, ktoré sú s nimi spojené, ako napr. možnosť, že by v dôsledku choroby či straty zamestnania nedokázal dohodnuté splátky splácať.
Napriek tomu však vyjadrila presvedčenie, že prijatá smernica pomôže spotrebiteľom urobiť dobré rozhodnutie na základe rýchleho a jednoduchého porovnania viacerých ponúk domácich aj cezhraničných poskytovateľov.
Kurt LECHNER EPP-ED DE Procedúra: Postup spolurozhodovania 2. čítanie Podrobnejšie informácie o prijatom texte: Spotrebiteľský úver
SK
1
LINK
/oeil/file.jsp?id=225692
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-001-SK DOC XML V0//SK
-//EP//TEXT IM-PRESS 20080111BRI18238 ITEM-003-SK DOC XML V0//SK
Doprava
Parlament požaduje prehľadnosť letiskových poplatkoch
2008-01-21 - 17:41
Plénum EP súhlasilo 15.
1. pomerom hlasov 613:33:51 v prvom čítaní so smernicou o letiskových poplatkoch, ktorej cieľom je zabrániť zneužívaniu dominantnej pozície na trhu jednotlivými letiskami.
Po jej vstupe do platnosti by všetky letiská s ročným objemom prepravy nad stanovenou hranicou mali podliehať spoločným predpisom o vzájomnom poskytovaní informácií a transparentnosti výpočtu letiskových poplatkov.
Vzhľadom na to, že nie všetky členské krajiny EÚ majú v súčasnosti fungujúce nediskriminačné a zrozumiteľné postupy pre výpočet letiskových poplatkov, poslanci EP v prvom čítaní súhlasili s návrhom smernice, ktorá má túto situáciu riešiť.
Zavedenie jednotných celoeurópskych pravidiel sa malo podľa návrhu z dielne Európskej komisie týkať letísk s ročným objemom prepravy nad milión pasažierov, Európsky parlament však v hlasovaní navrhol stanoviť túto hranicu nad 5 miliónov pasažierov alebo na letiská s viac než 15-percentným podielom z ročného pohybu pasažierov krajiny, v ktorej sa dané letisko nachádza.
Podľa tejto definície by sa smernica mala po vstupe do platnosti vzťahovať na 67 letísk v EÚ, vrátane Bratislavy.
Ostatné slovenské letiská by ňou vzhľadom na nižší počet prepravovaných pasažierov dotknuté neboli.
Okrem nových spoločných predpisov o vzájomnom poskytovaní informácií a transparentnosti výpočtu letiskových poplatkov by nová legislatíva mala priniesť aj vytvorenie národných nezávislých regulačných orgánov, ktorých cieľom by bolo zabezpečovať plné dodržiavanie požiadaviek vyplývajúcich z tejto smernice.
Poslanci tiež prijali pozmeňujúci návrh, podľa ktorého by riadiaci orgán letiska mohol za určitých podmienok predfinancovať nové projekty v oblasti infraštruktúry prostredníctvom primeraného zvýšenia letiskových poplatkov.
Keďže schvaľovanie tejto legislatívy spadá pod schvaľovací postup spolurozhodovania, je teraz na Rade Ministrov, aby sa vyjadrila k pozmeňujúcim návrhom prijatým v EP.
Ak s nimi bude súhlasiť, legislatíva bude definitívne schválená.
Ak však Rada s týmito návrhmi Parlamentu odmietne súhlasiť, alebo k nim pridá svoje vlastné, celý text sa vráti opäť do EP v rámci druhého čítania.
Ulrich STOCKMANN PSE DE Procedúra: Postup spolurozhodovania 1. čítanie Podrobnejšie informácie o prijatom texte: Letiskové poplatky
SK
1
LINK
/oeil/file.jsp?id=5435842
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-002-SK DOC XML V0//SK
-//EP//TEXT IM-PRESS 20080111BRI18238 ITEM-004-SK DOC XML V0//SK
Spravodlivosť a vnútorné veci
Europoslanci sa zaoberali právami dieťaťa
2008-01-21 - 17:41
Poslanci schválili 16.
1. pomerom hlasov 630:26:62 nelegislatívnu správu, v ktorej reagujú na Komisiou navrhovanú stratégiu pre ochranu práv dieťaťa.
Správa vyslovuje stratégii širokú podporu a dopĺňa ju o rôzne nové aspekty, vrátane opatrení na zabránenie šírenia pedofílie prostredníctvom internetu.
Parlament tiež obhajuje vytvorenie európskych trestných zákonov pre boj proti "sexuálnej turistike" zahŕňajúcej deti a systém stíhania dodávateľov produktov vyrobených prostredníctvom detskej práce.
Prijatá iniciatívna správa dôrazne odsudzuje akúkoľvek formu násilia páchaného na deťoch a vyzýva na vytvorenie špeciálnej rozpočtovej kapitoly v rozpočte EÚ pre ochranu práv dieťaťa, načrtnutú v publikovanej stratégii.
Internet a ochrana práv dieťaťa
S cieľom zabrániť šíreniu pedofílie prostredníctvom internetu žiadajú poslanci zavedenie vhodných technických opatrení a vyzývajú poskytovateľov internetových služieb a vyhľadávačov, ako aj bankové inštitúcie, aby pomohli blokovať platby občanov snažiacich sa zakúpiť si prístup na stránky s takýmto nelegálnym obsahom.
Okrem toho si poslanci EP želajú tiež sprísnenie pravidiel pre zverejňovanie nebezpečného obsahu na internete či prostredníctvom multimediálnych služieb, ako aj pre predaj násilných videohier.
Pre všetky tieto produkty by podľa EP mala existovať spoločná celoeurópska klasifikácia a jednotný označovací systém, ktorý by upozorňoval na stupeň nebezpečnosti obsahu.
Internet by mal byť podľa poslancov naopak prostriedkom poskytovania informácií o právach dieťaťa a o ich ochrane, a to prostredníctvom vytvorenia európskej internetovej stránky venovanej tejto problematike.
Boj proti zneužívaniu detí na prácu
Európsky parlament v prijatej správe vyjadruje podporu vytvoreniu mechanizmov, ktoré by umožňovali stíhať dodávateľov produktov vyrobených prostredníctvom detskej práce.
Varovný systém pri únosoch detí a prenasledovanie pedofilov
Správa EP odporúča zahnúť do stratégie pre ochranu práv dieťaťa aj vytvorenie Európskeho varovného systému pri únosoch a vytvorenie telefónnej linky pomoci pre unesené deti.
Okrem toho si poslanci želajú tiež zavedenie jednotných celoeurópskych trestnoprávnych predpisov pre boj proti sexuálnej turistike zahŕňajúcej deti.
Ďalšie práva detí
S cieľom zdôrazniť právo každého dieťaťa na rodinu navrhujú poslanci vo svojej správe vytvorenie nástrojov pre uľahčenie adopcií.
Rozprava (15.
01.
2008):
V rámci rozpravy o tejto problematike vystúpili slovenská europoslankyňa Irena BELOHORSKÁ (NA, SK), poslankyňa Edit BAUER (EPP-ED, SK a poslanec Miroslav MIKOLÁŠIK (EPP-ED, SK).
Poslankyňa Irena BELOHORSKÁ (NA, SK) v mene Výboru EP pre zahraničné veci uvítala stanovenie otázky detí v ozbrojených konfliktoch za jednu z priorít slovinského predsedníctva a dodala, že jej správa o tejto problematike, vypracovaná v rámci zahraničného výboru EP, sa okrem iného zaoberá aj nutnosťou registrácie detí pri narodení.
"Neregistrované deti sú akoby neviditeľné, stávajú sa obeťou sexuálneho zneužívania, obchodovania s ľuďmi, sú väznené spolu s dospelými, a aktívne pôsobia v armáde, keďže nie je možné určiť, či sú už dospelé, alebo nie", upozornila a pripomenula, že rodný list dieťaťa mu zaručí meno, národnosť, či prístup k lekárskej starostlivosti.
Zároveň vyslovila ľútosť nad tým, že prijatie prerokovávanej správy prichádza pomerne neskoro.
"Riešenie problematiky detí je urgentné, svedčí o tom aj nedávny prípad prevozu viac než 100 čadských detí do Francúzska", informovala, pričom pripomenula, že hoci zámerom akcie bolo pomôcť sirotám z Darfúru, OSN napokon potvrdilo, že deti vo väčšine prípadov neboli sirotami a nepochádzali z Darfúru, ale zo susedného Čadu.
Urgentné riešenie otázky práv dieťaťa preto podľa Ireny Belohorskej nie je len problémom krajín tretieho sveta, ale aj problémom EÚ a Európskeho parlamentu.
Poslankyňa Edit BAUER (EPP-ED, SK) vo svojom príspevku uviedla, že nie je možné jednostranne usilovať o zvyšovanie pôrodnosti a zároveň venovať nedostatočnú pozornosť životným podmienkam už narodených detí, rovnosti ich príležitostí či zabezpečeniu podmienok pre ich psychický a fyzický vývoj.
Miera detskej chudoby je podľa jej slov zarážajúca.
"V členských štátoch Únie žije každé piate dieťa v chudobe, alebo na okraji chudoby.
Nemôžeme nechať bez povšimnutia tisícky detí bez strechy nad hlavou, z ktorých sú mnohé nútené žobrať, kradnúť, alebo sú nútené k ilegálnej práci či prostitúcii", uviedla.
Spomenula tiež nedávno zverejnenú štúdiu UNICEFu, podľa ktorej neexistuje jediný členský štát Únie, ktorého by sa problematika obchodovania s deťmi netýkala.
"Vieme len málo o stovkách detí, ktoré ročne miznú z detských domovov a z utečeneckých táborov.
Takisto znepokojujúce je aj násilie páchané na deťoch a rastúca agresivita medzi deťmi", zdôraznila a prerokovávanú správu EP označila za prvý krok európskych inštitúcií k zlepšeniu spomínanej situácie.
Europoslanec Miroslav MIKOLÁŠIK (EPP-ED, SK) zdôraznil, že práva dieťaťa sú neoddeliteľnou súčasťou ľudských práv, no pripomenul, že napriek ratifikácii dohovoru OSN o právach dieťaťa všetkými členskými krajinami EÚ tento dokument nepostačuje, keďže nezahŕňa žiaden sankčný mechanizmus.
"Existuje viacero orgánov zaoberajúcich sa ochranou práv detí, ktorých aktivity je potrebné lepšie koordinovať a zabezpečiť ich publicitu, napríklad vytvorením ich spoločnej internetovej stránky.
Týmto spôsobom by sme predišli nežiaducemu vzájomnému prekrývaniu ich poznatkov", uviedol.
Ďalším krokom by podľa jeho slov mohlo byť poverenie Komisára pre ľudské práva ochranou práv detí.
"Privítal by som, keby sa komisár podľa prioritných oblastí zaoberal bojom proti chudobe a proti všetkým formám násilia", uviedol na margo tohto plánu.
K násiliu páchanému na deťoch by podľa Miroslava Mikolášika nikdy nemalo dôjsť, preto je podľa neho dôležité nielen trestať páchateľov, ale hlavne neľudským činom predchádzať.
V tomto zmysle podporil žiadosť o zavedenie postupov, ktoré umožnia lepšiu medzištátnu koordináciu stíhania, čo by malo v praxi zabezpečiť, že človek odsúdený v jednom členskom štáte by bol vedený v záznamoch ako páchateľ násilia na deťoch aj v ostatných členských štátoch.
"Domnievam sa, že tento spôsob bude významným krokom v predídení ďalšiemu krutému zaobchádzaniu s deťmi, ako napríklad sexuálnemu mrzačeniu, pohlavnému zneužívaniu, detskej pornografii, únosom a obchodovaniu s deťmi.
Vysoko ocenil iniciatívu Európskej komisie v spolupráci s niektorými bankovými inštitúciami a spoločnosťami vydávajúcimi kreditné karty, ktoré sa snažia vylúčiť stránky predávajúce detskú pornografiu zo systémov on-line platieb.
Táto činnosť by podľa jeho slov dopomohla k vytvoreniu databázy predajcov detskej pornografie, z ktorej by boli informácie predložené polícii príslušného členského štátu, Europolu a Interpolu.
"Nakoľko si uvedomujem, že ide o veľmi dôležitú oblasť, podporujem, aby sa na ochranu detských práv vyčlenili potrebné ľudské a finančné zdroje.
Ide predsa o budúcnosť našich detí, čiže našu budúcnosť", uviedol na záver.
Roberta ANGELILLI UEN IT Dokument: Iniciatívna správa Podrobnejšie informácie o prijatom texte: O európskej stratégii v oblasti práv dieťaťa
SK
1
LINK
/oeil/file.jsp?id=5479632
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-003-SK DOC XML V0//SK
-//EP//TEXT IM-PRESS 20080111BRI18238 ITEM-005-SK DOC XML V0//SK
Práva žien/Rovnosť príležitostí
EP: Treba zvýšiť podiel žien v odvetviach špičkových technológií
2008-01-21 - 17:41
Poslanci EP prijali 17.
1. pomerom hlasov 508:41:24 nelegislatívnu správu, ktorá sa zaoberá úlohou žien v priemysle.
Parlament poukazuje predovšetkým na nedostatočné zastúpenie žien v odvetviach špičkových technológií a zdôrazňuje význam podpory vzdelávacích programov pre ženy v týchto oboroch.
Poslanci však tesnou väčšinou hlasov zamietli časť správy, ktorá chválila povinnú 40 % kvótu pre zastúpenie žien v dôležitých orgánoch spoločností zakotvenú v nórskej legislatíve Európsky parlament v schválenej iniciatívnej správe poukazuje na to, že v približne 14 % pracujúcich žien v EÚ je zamestnaných v priemysle, hoci v niektorých krajinách tento podiel prevyšuje 25 %.
Z tohto priemeru je viac než 21 % zamestnaných na čiastočný úväzok.
Poslanci v správe zdôraznili, že úloha žien v priemysle je premenlivá v dôsledku rôznorodého zastúpenia podľa odvetvia.
Ženy sú najviac zastúpené v textilnom, odevnom, obuvnom priemysle, ako aj v odvetví výroby elektrického a elektrotechnického materiálu, či potravinárstva, kým v odvetviach špičkových technológií je ich zastúpenie nedostatočné.
Parlament preto poukazuje na význam vzdelávacích programov a rozmanitosti ponúk vzdelávania pre ženy v jednotlivých členských štátoch a zaistenia podpory vedecko-technického vzdelávania dievčat.
Parlament v správe žiada, aby boli dodržiavané zásady rovnakej mzdy, pracovných podmienok, kariérneho postupu a profesného vzdelávania mužov a žien a vyzýva členské štáty EÚ, aby prijali opatrenia nevyhnutné na účinný boj proti vykorisťovaniu žien v práci.
Poslanci odmietli kvóty
Členské štáty by tiež mali podporovať podnikanie žien v priemysle a zaviesť stratégie pre riešenie rozdielov v pracovnom prostredí v oblasti vedy a techniky.
Poslanci však tesnou väčšinou hlasov 296:294:7 zamietli časť správy, ktorá pôvodne chválila rozhodnutie nórskej vlády zakotviť v zákone povinnú 40 % kvótu pre zastúpenie žien v dôležitých orgánoch spoločností a vyzývala členské krajiny EÚ, aby tento príklad nasledovali.
Rozprava postavení žien v priemysle (17.
01.
2008):
Tieňová spravodajkyňa k správe o postavení žien v priemysle, poslankyňa Edit BAUER (EPP-ED, SK) hovorila o predloženej správe, pričom uviedla, že v niektorých bodoch tento text obsahuje návrhy narušujúce princíp subsidiarity a formuluje požiadavky zasahujúce do kompetencií sociálnych partnerov a procesu kolektívneho vyjednávania, kvôli čomu politická skupina EPP-ED tieto návrhy nepodporí.
Naopak, ocenila, že správa poukazuje aj na menej diskutované témy, akými sú napr. nevenovanie dostatočnej pozornosti špecifickým požiadavkám ochrany žien pri práci či sociálne problémy vyplývajúce z premiestňovania výrob do oblastí s nižšími výrobnými nákladmi.
Napriek tomu, že správa EP je podľa jej slov viac-menej súhrnom pomerne známych problémov, poukazuje na skutočnosť, že zmeny v tejto oblasti sú pomalé, čo podľa nej dokazuje aj vývoj rozdielov medzi platmi mužov a žien.
"Výskumy jasne ukazujú, že zlom nastáva po príchode detí, po ktorom kariéra mužov a žien naberá odlišný smer", uviedla.
Najťažšie sa podľa Edit Bauer lámu kritické stereotypy.
Primeranú pozornosť treba podľa jej slov tiež venovať problému prenosnosti a flexibility riešenia dôchodkových práv, čo sa postupujúcim zjednocovaním pracovného trhu a požiadavkou vyššej mobility pracovných síl stáva podľa poslankyne Bauer stále aktuálnejším problémom.
Poslankyňa Zita PLEŠTINSKÁ (EPP-ED, SK) hovorila vo svojom príspevku o situácii na Slovensku.
Ako uviedla, pre niektoré európske regióny, ku ktorým patrí aj Prešovský región, je typická vyššia koncentrácia podnikov textilného a odevného priemyslu, od ktorého závisí zamestnanosť žien v regióne.
Na zachovanie pracovných miest pre ženy v takýchto znevýhodnených regiónoch je podľa jej slov potrebné podporovať textilný a odevný priemysel ako produktívne priemyselné odvetvie vytvorením nových programov zameraných na propagáciu výrobkov na odborných a medzinárodných veľtrhoch.
"Za prínosné pokladám širšie uplatnenie strategického výskumného plánu európskej technologickej platformy pre budúcnosť textilného a odevného priemyslu a nutnosť zavedenia inovačných technológií a nových obchodných modelov", uviedla.
Je podľa jej slov známe, že napriek zvýšeniu počtu dievčat v technických a vedeckých študijných smeroch, prekážky v pracovnom zaradení spôsobujú, že ženy zanechajú v rámci priemyslu vedeckú kariéru.
Vedecká práca pritom podľa poslankyne Pleštinskej musí byť nepretržitá, najmä vzhľadom na nutnosť udržania si istého vzdelanostného a vedomostného štandardu.
Na niektorých vedeckých ústavoch sa však podľa jej slov neumožňuje, aby žena mohla pracovať časť pracovnej doby aj doma a preto podľa nej môže byť "mentalita nadpráce" jednou zo špecifických bariér, pre ktorú sa zaznamenáva podpriemerné zastúpenia žien v odvetviach s najnovšími technológiami.
Hlavná zodpovednosť je podľa Zity Pleštinskej na členských štátoch , ktorých inštitúcie vyzvala, aby zaviedli politiky, ktorých cieľom je zladiť pracovný a súkromný život, umožniť väčšiu flexibilitu pracovného času a všeobecný prístup k službám starostlivosti o deti.
Zároveň je podľa nej potrebné účinnými technickými opatreniami a finančnou podporou povzbudzovať zamestnávateľov, predovšetkým malé a stredné podniky, aby tieto politiky a postupy uplatňovali aj v praxi.
Predsedníčka Výboru EP pre práva žien, poslankyňa Anna ZÁBORSKÁ (EPP-ED, SK), zdôraznila v rozprave viaceré kľúčové body tejto témy.
Šéfovia organizácií sa podľa jej slov musia naučiť nezaraďovať ženy do nevhodnej práce alebo do takej práce, kde nie sú dostatočne ohodnotené ich schopnosti.
Inštitúcie Európskej únie zas podľa nej musia "bdieť nad organizáciami, ktoré využívajú ich pomoc, aby rešpektovali acquis communautaire".
Spoločnosť by podľa Anny Záborskej mala rešpektovať fakt, že muž a žena sa líšia, ale zároveň dopĺňajú.
"Je to základný princíp života a mal by to byť aj zásadný princíp politiky rovnosti, príležitostí medzi ženami a mužmi", uviedla.
Rozdielnosť a komplementárnosť na trhu práce a v spoločnosti sú podľa nej veľmi podstatné.
Následne vyjadrila plnú podporu žiadosti spravodajkyne k tejto správe o podrobnú analýzu existujúcich situácií a ich dôsledkov, pričom zdôraznila, že tieto analýzy musia obsahovať aj špecifické dôsledky na materstvo.
"Nič nemôže ospravedlniť, aby sme z dôvodu profesionálnej kariéry vystavili budúce matky zdravotným rizikám, ktoré majú negatívny vplyv na materstvo", uviedla a dodala, že oblasť priemyslu je zodpovedná za to, aby netrestala ženy, ak chcú mať deti a umožnila im po materskej dovolenke návrat na pôvodné miesto.
Procedúra: Iniciatívna správa Podrobnejšie informácie o prijatom texte: Úloha žien v priemysle
SK
1
LINK
/oeil/activities_pe_ended.jsp
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-004-SK DOC XML V0//SK
-//EP//TEXT IM-PRESS 20080111BRI18238 ITEM-006-SK DOC XML V0//SK
Ľudské práva
Poslanci prijali uznesenie k situácii v Egypte
2008-01-21 - 17:41
Europoslanci prijali 17.
1. uznesenie k situácii v Egypte, v ktorom vyzývajú egyptskú vládu na prijatie opatrení zlepšujúcich demokraciu a ľudské práva, najmä čo sa týka prenasledovania žurnalistov a obhajcov ľudských práv. Parlament v uznesení uznáva úlohu, ktorú Egypt zohráva v mierovom procese na Blízkom východe, ako aj význam vzťahov EÚ a Egypta pre celú euro-stredomorskú oblasť, no zdôrazňuje, že dodržiavanie ľudských práv je základnou hodnotou asociačnej dohody medzi Egyptom a Úniou.
V súvislosti s nedávnymi prípadmi zatknutí a akcií namierených proti mimovládnym organizáciám a obrancom ľudských práv poslanci zdôraznili, že takéto konania ohrozujú záväzky egyptskej vlády v oblasti ľudských práv, ako aj demokratický proces v tejto krajine a vyjadrili podporu kampani mimovládnych organizácií za slobodu zhromažďovania.
Egyptskú vládu vyzvali, aby skončila so všetkými formami prenasledovania a aby plne rešpektovala slobodu prejavu v súlade s článkom 19 Medzinárodného paktu OSN o občianskych a politických právach, ktorý Egypt podpísal a ratifikoval.
Poslanci vyjadrili ďalej podporu zrušeniu výnimočného stavu ku dňu 31. mája 2008 a požiadali egyptské orgány, aby zmenili zákon o vojenských súdoch, ktorý je jednou z hlavných prekážok plného požívania základných slobôd a tiež aby zaručili, že všetky opatrenia prijaté v súvislosti s bojom proti terorizmu budú v súlade s medzinárodným právom v oblasti ľudských práv.
Jednoznačnú podporu vyjadrili poslanci opatreniam na zabezpečenie akademickej slobody, ako aj slobody médií a vierovyznania a vyzvali na prepustenie Kamala Abbása, Ajmana Noura a ostatných disidentov.
Prijatý text okrem toho vyzýva na ukončenie akýchkoľvek foriem mučenia a zlého zaobchádzania a v prípade opodstatneného podozrenia z činov mučenia požaduje dôkladné vyšetrenie.
Uznesenie EP bolo prijaté pomerom hlasov 52 za a 0 proti, pričom 7 prítomných europoslancov sa hlasovania zdržalo.
Uznesenie Európskeho parlamentu zo 17. januára 2008 o Egypte
-//EP//TEXT TA P6-TA-2008-0023 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-005-SK DOC XML V0//SK
-//EP//TEXT IM-PRESS 20080111BRI18238 ITEM-007-SK DOC XML V0//SK
Ľudské práva
Uznesenie EP vyzýva Čínu na prepustenie disidenta
2008-01-21 - 17:41
Poslanci EP prijali 17.
1. uznesenie o porušovaní ľudských práv v Číne, v ktorom vyzvali čínske úrady, aby prepustili zatknutého čínskeho obhajcu ľudských práv a disidenta Chu Ťiu.
Číne tiež v uznesení odkázali, aby v období pred usporiadaním olympijských hier preukázala, že dodržiava ľudské práva a zásady právneho štátu.
Obhajca ľudských práv Chu Ťia bol 27. decembra 2007 zatknutý políciou v Pekingu v jeho dome kvôli obvineniu z podvratníckej činnosti za aktivity chránené čínskou ústavou.
Tento disident, rovnako ako aj jeho manželka Ceng Ťin-jen, boli v minulom roku medzi osobami nominovanými na Sacharovovu cenu za slobodu myslenia.
Obaja manželia niekoľko rokov usilovne a neustále poukazujú na prípady porušovania ľudských práv v Číne, za čo boli dlhšiu domu v domácom väzení.
Viaceré organizácie zamerané na obhajobu ľudských práv označili decembrové zatknutie za ďalší z pokusov čínskej vlády o umlčanie kritikov v období pred usporiadaním Olympijských hier v Pekingu, ktoré sa majú uskutočniť v auguste 2008.
Okamžite po zatknutí Chu Ťiu napísalo 57 čínskych intelektuálov politickým predstaviteľom Číny otvorený list, v ktorom ich vyzvali na jeho prepustenie.
Predseda EP tiež vydal vyhlásenie kritizujúce a odsudzujúce túto udalosť.
V schválenom uznesení teraz europoslanci žiadajú o urýchlené prepustenie Chu Ťiu spolu so všetkými ďalšími disidentmi zadržiavanými a väznenými pre vyjadrenie názoru a vyzývajú čínske orgány, aby zabezpečili fyzickú a psychickú nedotknuteľnosť Chu Ťiu, ako aj jeho príbuzných a právnikov.
Čínske orgány tiež vyzývajú, aby Chu Ťiovi a všetkým ďalším zadržiavaným umožnili v prípade potreby prístup k lekárskej pomoci a aby vzali na vedomie, že neprimerané podmienky vo väzbe by mohli zhoršiť ich zdravotný stav (Chu Ťia trpí chorobu pečene).
Čo sa týka všeobecného dodržiavania ľudských práv, Parlament Čínu vyzýva na plnenie svojich záväzkov, najmä ustanovení Dohovoru OSN o ľudských právach, a tiež na to, aby nezneužívala olympijské hry ako zámienku na zatýkanie, nezákonné zadržiavanie a väznenie disidentov, novinárov a aktivistov v oblasti ľudských práv.
Čínu tiež poslanci vyzvali, aby zreformovala trestný zákonník a umožnila väčšiu slobodu prejavu novinárov, spisovateľov, nezávislých pracovníkov, či reportérov, ktorí budú svetu podávať správy o olympijských hrách.
Čínske orgány majú okrem toho podľa EP zatvoriť tzv. čierne väznice – miesta na zadržiavanie problémových osôb pred blížiacimi sa olympijskými hrami - a prijať opatrenia v súvislosti so zmiznutím Kao Č´-šenga, uznávaného právnika pre ľudské práva, ktorý je nezvestný od 22. septembra 2007.
V novembri minulého roku hovoril Chu-Ťia z Pekingu prostredníctvom audio-telefónu s poslancami z Podvýboru EP pre ľudské práva, pričom jeho predsedníčka Hélène Flautre (Greens/EFA, FR), mu v telefonáte otvorene blahoželala k jeho odvahe a uviedla, že môže vždy spoliehať na podporu Európskeho parlamentu.
Uznesenie Európskeho parlamentu zo 17. januára 2008 o zatknutí čínskeho disidenta Chu Ťiu
-//EP//TEXT TA P6-TA-2008-0021 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-006-SK DOC XML V0//SK
-//EP//TEXT IM-PRESS 20080111BRI18238 ITEM-008-SK DOC XML V0//SK
Vonkajšie vzťahy
Europoslanci prijali uznesenie o situácii v Keni
2008-01-21 - 17:41
Poslanci Európskeho parlamentu schválili 17.
1. uznesenie ostro odsudzujúce vlnu násilia v Keni, ktorá sa v tejto krajine zdvihla po decembrových voľbách.
Parlament vo svojom texte žiada zainteresované strany, aby vykonali všetko pre zabezpečenie dodržiavania ľudských práv a pre upokojenie situácie a Úniu vyzýva, aby až do vyriešenia krízy zmrazila finančnú pomoc určenú kenskej vláde.
Parlament v uznesení odsudzuje skutočnosť, že úradujúci prezident Mwai Kibaki jednostranne vymenoval svoj kabinet, čo podľa poslancov vážne naštrbilo vyjednávacie úsilie a vyzývajú ho, aby dodržiaval demokratické záväzky zakotvené v národnej ústave a v usmerneniach uvedených v Africkej charte, vzťahujúcich sa na slobodné a spravodlivé voľby.
Okrem toho Kibakiho žiadajú, aby vydal súhlas na nezávislé preskúmanie výsledkov prezidentských volieb a vyzývajú obe strany, aby začali rokovania.
Parlament v tejto súvislosti podporuje sprostredkovateľské úsilie skupiny bývalých afrických štátnikov, na čele ktorej stojí bývalý generálny tajomník Organizácie spojených národov Kofi Annan.
EP žiada aj o vykonanie nových prezidentských volieb v prípade, ak nebude možné zorganizovať nové a dôveryhodné sčítanie hlasov prostredníctvom nezávislého orgánu a vyzýva na ustanovenie skutočne nestrannej volebnej komisie.
Uznesenie Parlamentu ďalej odsudzuje tragické straty na životoch a kritickú humanitárnu situáciu a naliehavo vyzýva zainteresované strany, aby vykonali všetko pre upokojenie situácie a zabezpečenie dodržiavania ľudských práv.
Hlboké znepokojenie vyjadrili europoslanci nad sociálnymi dôsledkami prebiehajúcej hospodárskej krízy a neblahými hospodárskymi dôsledkami pre susedné krajiny, ktoré sú z veľkej časti závislé od kenskej infraštruktúry.
V otázke finančnej pomoci Parlament ľutuje vyplatenie rozpočtovej pomoci z Európskeho rozvojového fondu vláde Kibakiho bezprostredne po voľbách a žiada o pozastavenie celej ďalšej podpory, kým sa nedospeje k politickému vyriešeniu súčasnej krízy.
Poslanci tiež prijali ústny pozmeňujúci návrh, v ktorom uvítali zvolenie nového predsedu kenského parlamentu, ktorým sa stal zástupca opozície, Kenneth Marende, patriaci k opozičnému hnutiu vedenému Railom Odingom.
Rozprava (16.
01.
2008):
V rámci rozpravy o tejto problematike vystúpila aj slovenská europoslankyňa Anna ZÁBORSKÁ (EPP-ED, SK), ktorá chcela vedieť, ako to bolo s finančnými prostriedkami Európskej únie, ktoré boli podľa jej slov od novembra na zastupiteľstve v Nairobi a zaujímala sa, prečo sa čakalo s poukázaním do volieb a prečo boli vyplatené deň po voľbách.
"V tom čase boli len predbežné výsledky a prvé pochybnosti o regulárnosti procedúry", uviedla a pýtala sa, kto kontroluje využitie finančných prostriedkov daňových poplatníkov Európskej únie na rozvojovú pomoc.
"Ak boli pochybnosti o priebehu volieb, už dopredu mali platiť jasné regule, že do oficiálneho vyhlásenia výsledkov sa finančné prostriedky nebudú poukazovať", zdôraznila.
Uviedla tiež, že počas jej pobytu v Keni mesiac pred voľbami ju viacerí upozorňovali, že situácia môže skončiť násilnosťami.
"Ak sú to finančné prostriedky určené pre ľudí, nemôžu byť podmienené urovnaním situácie.
Inak by sme museli pozastaviť finančnú pomoc vo viacerých krajinách, a to nielen v Afrike", upozornila.
Zdôraznila tiež, že odmieta rozvojovú pomoc ako prostriedok manipulácie.
Pozastavenie financií je podľa jej slov politický nátlak, na ktorý doplatia tí, ktorým je pomoc určená.
"Skladajú sa na ňu daňoví poplatníci Európskej únie a ľudia, ktorým pomáhame, sa nemôžu stať rukojemníkmi politických lídrov.
Dohody by sa nemali podmieňovať rozvojovou pomocou, keď sa často nepodmieňujú dodržiavaním ľudských práv", uviedla poslankyňa Záborská a dodala, že ľudia v Keni pomoc potrebujú bez ohľadu na to, či sú stúpencami Kibakiho alebo Odingu.
"Podľa ľudí z Kene, aj keď sčítanie výsledkov nebolo možno celkom presné, na ich výsledku by to aj tak nič nezmenilo.
Preto netrestajme ľudí, ktorí sú odkázaní na našu pomoc, a myslíme na Európanov aj na Slovákov, ktorí napriek vážnej situácii zostali na mieste a pokračujú v napĺňaní bilaterálnych projektov.
Môžem zaručiť, že finančné prostriedky v týchto projektoch sú využívané efektívne a bez korupcie", zdôraznila na záver.
Uznesenie Európskeho parlamentu zo 17. januára 2008 o Keni
-//EP//TEXT TA P6-TA-2008-0018 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-007-SK DOC XML V0//SK
-//EP//TEXT IM-PRESS 20080111BRI18238 ITEM-009-SK DOC XML V0//SK
Vonkajšie vzťahy
Európsky parlament navštívil Veľký Mufti Sýrie
2008-01-21 - 17:41
V rámci tzv. slávnostného zasadnutia navštívil 15.
1.
Európsky parlament sýrsky duchovný vodca Ahmad Badr El Din El Hassoun.
Veľký Mufti Sýrie vystúpil v pléne na pozvanie predsedu EP Hansa-Gerta Pötteringa, pričom jeho návšteva odštartovanla rok 2008 ako Európsky rok medzikultúrneho dialógu.
Ahmad Badr El Din El Hassoun sa stal prvým náboženským predstaviteľom, ktorý dostal možnosť vystúpiť v Európskom parlamente v rámci slávnostnej schôdze.
Až doposiaľ mali túto výsadu len hlavy štátov .
Vo svojom vystúpení mnohokrát zdôraznil, že na svete existuje jediná kultúra v podobe ľudskej civilizácie, ktorá musí nažívať v mieri, pričom apeloval na jednotnú duchovnú podstatu každého človeka.
"My všetci sme stvorením jedného Boha, sme si navzájom bratia", uviedol a vyzval, aby boli deti v školách, kostoloch aj v mešitách učené o tejto pravde.
"My všetci máme jedného Boha, preto neverím v svätú vojnu.
Jediné, čo je sväté, je mier", zdôraznil.
Odsúdil vraždenie v mene náboženstva, a zdôraznil, že neexistuje viera, ktorá by takéto konanie schvaľovala.
Dialóg medzi kultúrami podľa jeho slov nemá podliehať žiadnym hraniciam, pretože moslimovia, kresťania aj židia túžia po mieri rovnako.
Europoslancom viackrát poďakoval za pozvanie a vyzval ich, aby v rámci Roka medzikultúrneho dialógu navštívili jeho krajinu, kde by sa stretli s tamojšími poslancami a budovali vzájomný dialóg a spoluprácu.
V úvode aj v závere svojho polhodinového vystúpenia objatím a držaním ruky prítomného chaldejského katolíckeho biskupa Antoina Oda prítomným poslancom zdôraznil srdečnosť jeho slov.
Predseda Európskeho parlamentu Hans-Gert Pőttering vyjadril potešenie nad jeho návštevou a zdôraznil, že mierové spolužitie kultúr a náboženstiev v rámci EÚ, ako aj v rámci celého sveta, a "obzvlášť na druhej strane Stredozemného mora" je nielen žiaduce, ale aj uskutočniteľné.
Základom medzikultúrneho dialógu je podľa predsedu EP tolerancia.
"Tolerancia neznamená ľahostajnosť, ale obhajovanie svojho názoru pri súčasnom vypočutí si názoru toho druhého a rešpektovaní jeho presvedčenia", uviedol.
x x x
Veľký Mufti (titul používaný na označenie najvyššej autority v náboženskom práve v sunitských moslimských krajinách) vydáva súdne rozhodnutia a edikty pre interpretáciu islamského práva a pomáha sudcom pri výklade islamského práva a vynášaní rozsudkov v rozhodujúcich prípadoch.
V rámci Európskeho roka mezikultúrneho dialógu majú v najbližších mesiacoch pôdu Európskeho parlamentu navštíviť viaceré významné osobnosti (medzi pozvaných patria napr. prezident palestínskej samosprávy Mohamed Abbás , izraelský prezident Šimon Perez , pápež Benedikt XVI ., Dalajláma , či britský rabín Jonathan Sacks .
Usporiadaných bude tiež viacero špeciálne zameraných podujatí (arabský týždeň, africký týždeň, filmový festival na tému medzikultúrneho dialógu, atď.).
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-008-SK DOC XML V0//SK
-//EP//TEXT IM-PRESS 20080111BRI18238 ITEM-010-SK DOC XML V0//SK
Európska rada
Slovinský premiér predstavil program nového predsedníctva
2008-01-21 - 17:41
Januárom 2008 sa začalo nové predsedníctvo v Rade EÚ, ktorého sa po prvýkrát ujala jedna z "nových" členských krajín Únie, Slovinsko.
Poslanci EP si preto 16.
1. vypočuli vyhlásenie slovinského predsedu vlády Janeza JANŠU, ktorý ich oboznámil s programom jeho krajiny pre smerovanie európskej politiky na nasledujúcich šesť mesiacov.
Za svoje priority v pozícii predsedu Rady označilo Slovinsko predovšetkým úspešné zavŕšenie ratifikačného procesu Reformnej zmluvy EÚ, oblasť energetiky, klimatických zmien, ako aj posilnenie spolupráce s krajinami Západného Balkánu.
Zvláštnu pozornosť chce slovinské predsedníctvo venovať Kosovu a európskej politike susedstva.
V súlade s vyhlásením roka 2008 za Európsky rok medzikultúrneho dialógu je slovinskou prioritou tiež posilňovanie diverzity a odstraňovanie predsudkov, ktoré je podľa tejto krajiny dôležité najmä pre riešenie problémov v oblastiach akými sú migrácia, boj proti organizovanému zločinu či terorizmus.
Po vystúpení slovinského premiéra Janeza JANŠU sa k predstavenému programu Rady vyjadril predseda Európskej komisie José Manuel BARROSO a zástupcovia jednotlivých politických skupín EP.
Predseda Európskej ľudovej strany (kresťanských demokratov) a Európskych demokratov Joseph DAUL (EPP-ED, FR) za svoju skupinu vítal slovinské predsedníctvo a uviedol, že Slovinsko zažíva "úspech za úspechom" - či už v súvislosti s prijatím Eura, vstupom do Schengenu, alebo v tom, že sa stalo prvou krajinou spoza železnej opony, ktorá sa v EÚ ujíma predsedníctva v Rade.
Zdôraznil, že jeho skupina bude Slovinsko v jeho zámeroch podporovať, najmä čo sa týka ratifikačného procesu Lisabonskej zmluvy, kooperácie s krajinami západného Balkánu a medzikultúrneho dialógu.
Martin SCHULZ (PES, DE) za Socialistickú skupinu v Európskom parlamente taktiež uviedol, že jeho skupina bude Slovinské predsedníctvo plne podporovať a dodal, že vedenie Únie krajinou, ktorá dlhé roky zažívala diktatúru dokazuje, že "sloboda a demokracia nakoniec vždy zvíťazí".
Vzhľadom na to, že rozširovanie EÚ ešte nie je ukončené a prebiehajú rokovania s Chorvátskom, Macedónskom aj Tureckom, predseda Socialistickej skupiny zdôraznil dôležitosť jasného postoja Rady v tejto otázke.
Za Skupinu Aliancia liberálov a demokratov vystúpil Graham WATSON (ALDE, UK), ktorý uviedol, že rok 2008 bude rokom pokroku, a od Slovinského predsedníctva preto očakáva, že bude taktiež pokrokové a úspešné.
Vyzdvihol zároveň priority stanovené v predsedníckom programe, predovšetkým riešenie situácie v krajinách západného Balkánu, a dodal, že expertíza Slovinska v tejto problematike bude pre Úniu veľkým bonusom.
Ako však zároveň uviedol, názor Slovinska, podľa ktorého je situácia v Bosne a Hercegovine horšia ako v Kosove, neodráža väčšinový názor v rámci EÚ, a nie je ani vhodným spôsobom motivácie občanov tohto štátu.
Okrem toho zdôraznil, že bez plnej spolupráce Srbska s Medzinárodným trestným tribunálom pre Juhosláviu nebude možné uzatvorenie Stabilizačnej a asociačnej dohody s touto krajinou.
Brian CROWLEY (UEN, IE) za Skupinu Únie za Európu národov vo svojom vystúpení v rozprave zdôraznil, že Slovinsko sa ujíma predsedníctva EÚ v čase veľkých výziev, medzi ktoré patrí okrem ratifikačného procesu Lisabonskej zmluvy aj zameranie sa na západný Balkán, nový energetický balík opatrení EÚ, a obnovené úsilie o vyriešenie izraelsko-palestínskeho konfliktu.
V tomto zmysle následne ocenil osobnosť slovinského premiéra ako "rebela, intelektuála a demokrata", čo je podľa jeho slov "presne typ vzoru, ktorý je dôležitý pre väčšinu občanov Bosny, Srbska, Kosova a tiež pre občanov Turecka".
Uviedol tiež, že to, čo Európa potrebuje, sú "hrdinovia, ktorí vedia čo je to sloboda prejavu a demokracia".
Monica FRASSONI (Greens/EFA, IT) zo Skupiny zelených/Európska slobodná aliancia uviedla, že poslancov z jej skupiny budú zaujímať najmä aktivity predsedníctva v oblasti klimatických zmien, nakladania s odpadom a tiež otázky ochrany údajov a upozornila, že rady by mala Parlament pravidelne informovať o rokovaniach s krajinami Afriky, Karibiku a Tichomoria (AKT), ako aj o vyjednávaniach s cieľom uzatvorenia partnerských dohôd s Čínou.
Francis WURTZ (GUE/NGL, FR) z Konfederatívnej skupiny Európskej zjednotenej ľavice - Nordickej zelenej ľavice uviedol, že nové predsedníctvo Rady zdedilo vážne témy, ktoré treba riešiť, od ratifikácie Lisabonskej zmluvy cez Kosovskú otázku až po otázku ilegálnej imigrácie a zdôraznil, že pred akýmkoľvek rozhodnutím o Kosove je potrebne nájsť odpoveď na to, že 2 miliardy eur finančnej pomoci určené tejto krajine neviedli k rastu, ale naopak k 50-percentnej nezamestnanosti, korupcii a k rozmáhaniu mafie.
Jens-Peter BONDE (IND/DEM, DK) zo Skupiny nezávislosť/demokracia kritizoval slovinského premiéra za jeho vyjadrenia o ratifikačnom procese Lisabonskej zmluvy, pričom ho obvinil, že je súčasťou politickej dohody premiérov vyhýbajúcich sa referendám.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-009-SK DOC XML V0//SK
-//EP//TEXT IM-PRESS 20080111BRI18238 ITEM-011-SK DOC XML V0//SK
Inštitúcie
Ďalšie vystúpenia slovenských europoslancov
2008-01-21 - 17:41
Jednominútové vystúpenia: Slovenský poslanec Vladimír MAŇKA (PES, SK) vystúpil v jednominútových vystúpeniach s príspevkom na tému menšinového rozhlasového vysielania Rádia Patria, o ktorom 10. decembra v pléne EP poslankyňa Edit BAUER (EPP-ED, SK) uviedla, že je "momentálne pred zánikom".
Zdôraznil, že europoslanci dostali na spomínanom zasadnutí "nepravdivú informáciu".
Od januára 2007 má podľa jeho slov Rádio Patria práve naopak "po prvýkrát vo svojej histórii samostatný vysielací okruh so stopercentným pokrytím územia SR" a denne vysiela 8-10 hodín spravodajstva, publicistiky a kultúry.
"To je viac, ako kedykoľvek predtým", uviedol, pričom dodal, že žiaden iný európsky verejnoprávny rozhlas neposkytuje príslušníkom národnostných menšín takto široko koncipované vysielanie.
V tejto súvislosti ďalej uviedol, že je "naozaj smutné, keď si poslanec Európskeho parlamentu pod pojmom demokracia predstavuje, že môže povedať čokoľvek, bez toho, aby si overil, či je to pravda".
Opakované útoky tohto typu podľa slov Vladimíra Maňku iba vyvolávajú napätie a poškodzujú dobré meno krajiny.
Rozprava o regulačnom rámci pre konkurencieschopnosť európskeho automobilového priemyslu (14.
1.
2008):
V rámci rozpravy o regulačnom rámci pre konkurencieschopnosť európskeho automobilového priemyslu vystúpil slovenský europoslanec Ján HUDACKÝ (EPP, ED, SK), ktorý zdôraznil, že pri diskusiách o tejto problematike je potrebné brať do úvahy predovšetkým to, čo môže konkurencieschopnosť výrazne obmedzovať.
"Pôvodne som si myslel, že nie je nutné Európskej komisii pripomínať význam tohto odvetvia pre ekonomický a sociálny rozvoj Európskej únie, ale potom, čo Komisia vyšla s návrhom stanovovania emisných štandardov pre nové osobné autá, nie som si tým už tak istý", uviedol, pričom dodal, že ak by tomu tak bolo, Komisia by "viac rešpektovala väčšinový názor Európskeho parlamentu, ako aj expertných skupín, o presadzovaní integrovanejšieho prístupu".
Na rozdiel od Komisie podľa neho Európsky parlament berie do úvahy aj obdobie, za ktoré je európsky automobilový priemysel schopný technologicky zvládnuť ambiciózne emisné ciele tak, aby to malo čo najmenší vplyv na jeho konkurencieschopnosť.
Európsky parlament podľa poslanca Hudackého jasne prezentoval svoje stanovisko, že automobilové spoločnosti by mohli dosiahnuť úroveň 125 g/km CO 2 do roku 2015.
"Ak nám skutočne ide o redukcie emisií v celom automobilovom sektore, musíme tieto veci vnímať viac komplexne", uviedol počas rozpravy.
Navrhovaný krok Komisie by podľa jeho slov okrem zníženia kúpyschopnosti nových áut sociálne slabými občanmi viedol aj k spomaleniu obmeny starých automobilov, čo by bolo viditeľné najmä v nových členských krajinách a "rozhodne by to neprispelo k redukcii CO 2 ".
Rozprava o stratégii EÚ v oblasti bezpečnosti a ochrany zdravia pri práci
(15.
1.
2008):
V rámci rozpravy o stratégii EÚ v oblasti bezpečnosti a ochrany zdravia pri práci vystúpila v mene Výboru EP pre práva žien europoslankyňa Edit BAUER (EPP-ED, SK), ktorá uviedla, že medzi najzávažnejšie zdravotné problémy žien spôsobené pracovnými podmienkami patria svalovo-kostrové poruchy a psychologické problémy, hoci potreba analýzy spomínaných rizík nemá podľa jej slov viesť k deleniu prác na mužské a ženské.
Vzhľadom na neutralitu rodového prístupu v smerniciach EÚ sa však domnieva, že s prácou súvisiace zdravotné riziká pre ženy by nemali byť podceňované.
Keďže ženy a muži nepredstavujú homogénnu skupinu, mali by byť podľa poslankyne Bauer špeciálne prispôsobené aj opatrenia na zlepšenie stratégie EÚ v diskutovanej oblasti, s tým, že zohľadnia faktory vplývajúce odlišne na ženy a mužov.
Nové riziká ako napr. obťažovanie, násilie či šikanovanie klientmi na pracovisku, najmä v oblasti služieb verejného záujmu, ktoré zamestnávajú prevažne ženy, by tiež mali byť podľa jej slov brané do úvahy.
K rovnakej téme vystúpil aj slovenský europoslanec Miroslav MIKOLÁŠIK (EPP-ED, SK).
Uvítal plán Európskej komisie znížiť pracovné úrazy v rámci EÚ v priemere o 25% a vzhľadom na veľké rozdiely medzi členskými krajinami podporil potrebu implementácie účinnejších opatrení vo všetkých členských krajinách.
"Okrem odvetví, akými sú obrábanie kovov, stavebníctvo, práca s elektrinou či lesníctvo, chcem poukázať aj na veľkú rizikovosť práce lekárov a zdravotníckych pracovníkov, ktorí sú pri výkone svojho povolania vystavení obrovskému riziku infekcie a ochorenia na AIDS, tuberkulózu, hepatitídu a mnohé ďalšie infekcie", uviedol a dodal, že je znepokojený skutočnosťou, že zníženie počtu pracovných úrazov a chorôb z povolania sa netýkalo napríklad migrujúcich pracovníkov, pracovníkov s neistými zmluvami, pracovníkov s nízkou kvalifikáciou, žien, ani malých a stredných podnikov.
"Chcel by som však vyzdvihnúť opatrenia niektorých štátov, ktoré úspešne implementujú komplexnú rehabilitáciu po úraze ako podmienku úspešnosti znovuzačlenenia do pracovného procesu", uviedol v závere svojho príspevku.
Rozprava o vzdelávaní dospelých (15.
1.
2008):
Poslanec Milan GAĽA (EPP-ED, SK) v rámci rozpravy o vzdelávaní dospelých uviedol, že ako spravodajca Výboru EP pre kultúru a vzdelávanie k európskemu kvalifikačnému rámcu pokladá otázku celoživotného vzdelávania za veľmi dôležitú z dvoch základných hľadísk: "Prvým je zvyšovanie kvalifikácie, zvyšovanie schopnosti zamestnať sa, prekonať nesúlady na trhu práce, ako aj zlepšenie geografickej a profesijnej mobility.
Druhým je snaha o celoživotný osobný rozvoj a začleňovanie sa do spoločnosti", informoval poslaneckých kolegov.
Účasť dospelých na vzdelávaní a odbornej príprave nie je podľa neho v súčasnosti dostatočná.
Ocenil zámer orientovať sa na zlepšenie motivácie občanov k celoživotnému vzdelávaniu a v tejto súvislosti uviedol, že zásadné je brať do úvahy zlepšenie podmienok na zosúladenie pracovného a rodinného života, solidaritu medzi generáciami a kultúrami, jazykové vzdelávanie a zlepšenie kvality a perspektív vzdelávania.
Za dôležité označil aj uznávanie neformálneho vzdelávania, vzdelávanie migrantov a zvyšovanie kvalifikácie nízko vzdelaných pracovníkov, ktorí podľa jeho slov tvoria jednu tretinu európskej pracovnej sily, teda až 72 miliónov ľudí.
"Ak chceme do roku 2010 dosiahnuť referenčný cieľ 12,5 % účasti dospelých na vzdelávaní, čo znamená zapojenie ďalších 4 miliónov ľudí, bude jednou z podmienok na jeho dosiahnutie prepojenie schém vzdelávania na európskej úrovni s národnými kvalifikačnými rámcami", uviedol na záver.
Poslankyňa Zita PLEŠTINSKÁ (EPP-ED, SK) vo svojom vystúpení zdôraznila, že rýchle zmeny v štruktúre pracovného trhu si vyžadujú vysoko kvalifikovaných ľudí, pretože ľudia s nízkou kvalifikáciou ostávajú na okraji sociálneho a ekonomického pokroku.
Za kľúčové faktory modernej doby označila tvorivosť a inovačnú schopnosť a uviedla, že čím je človek vynaliezavejší, tým sa stáva pre ekonomiku tvorivejším zdrojom.
Ekonomiky, ktorým sa dobre darí, sú podľa jej slov ekonomiky, ktoré investovali do ľudí, do vzdelania, a do základnej technologickej a jazykovej schopnosti pracovnej sily.
Dôležité je pritom podľa nej "celoživotným vzdelávaním prebudiť schopnosti, ktoré driemu v osobnosti človeka každého veku a čakajú na svoje uplatnenie".
Vysvetlenie hlasovania k správe o vzdelávaní dospelých (16.
1.
2008):
V rámci tzv. vysvetlení hlasovania vystúpil v pléne EP slovenský europoslanec Miroslav MIKOLÁŠIK (EPP-ED, SK), ktorý uviedol, že hlasoval za správu o vzdelávaní dospelých, pretože to považuje za veľmi dôležitú otázku.
Vedomosti treba podľa poslanca Mikolášika obnovovať počas celého pracovného života.
"Ak podniky odhadnú potreby nových kvalifikácií a požiadaviek pracovného trhu", uviedol, "vzdelávanie dospelých sa týmto požiadavkám prispôsobí, čo pomôže prekonať nesúlady na trhu práce".
Vyslovil sa za to, aby členské štáty Európskej únie napomohli vzdelávaniu dospelých aktívnymi opatreniami, pričom by občanov motivovali k vzdelávaniu a zamestnávateľov k poskytovaniu vhodných podmienok pre vzdelávanie.
"Malo by ísť o ekonomické stimuly v podobe grantov, daňových úľav, príspevkov či spolufinancovania", zdôraznil, pričom dodal, že na tento účel je tiež potrebné aktívnejšie využívanie štrukturálnych fondov, najmä Európskeho sociálneho fondu.
Za mimoriadne dôležité označil to, aby sa do celoživotného vzdelávania zapojili starší ľudia, najmä v oblasti informačných a komunikačných technológií, čím by sa podľa jeho slov zvýšili možnosti ich uplatnenia na trhu práce.
Vysvetlenie hlasovania k správe o regionálnej koncepcii pre čiernomorskú oblasť a Južný Kaukaz (17.
1.
2008):
V rámci tzv. vysvetlení hlasovania vystúpil k správe o koncepcii pre čiernomorskú oblasť slovenský europoslanec Miroslav MIKOLÁŠIK (EPP-ED, SK), ktorý uviedol, že za predloženú iniciatívnu správu hlasoval, pretože je presvedčený, že čiernomorský región má ako produkčná a tranzitná oblasť pre diverzifikáciu a bezpečnosť dodávok energie do Európskej únie strategický význam.
"Konflikty, ktoré stále pretrvávajú v tomto regióne a predstavujú ohrozenie stability a rozvoja oblasti, ma znepokojujú", uviedol a Európsku úniu vyzval, aby sa aktívnejšie zapájala do úsilia o vyriešenie konfliktov v tejto strategickej oblasti, najmä v mierových operáciách, a aby užšie spolupracovala s vládami Ruska a Ukrajiny.
Rezervy sú podľa neho aj v nerovnomernom rozvoji súkromného sektora v mnohých krajinách ležiacich pri Čiernom mori.
"V regióne je potrebné zlepšiť investičné prostredie pre miestne a medzinárodné spoločnosti a to zintenzívnením boja proti korupcii a podvodom a presadzovaním reforiem trhového hospodárstva", uviedol.
Rozprava o výsledkoch fóra o riadení internetu (17.
1.
2008)
V rozprave o výsledkoch fóra o riadení internetu vystúpila poslankyňa Zita PLEŠTINSKÁ (EPP-ED, SK), ktorá ocenila myšlienku zvolávať fórum o regulovaní internetu a umožniť poslancom Európskeho parlamentu sa na takomto fóre zúčastniť.
Ako uviedla, v znevýhodnených regiónoch je možnosť získať rýchle internetové pripojenie priam nemožná.
"Veľmi často so závisťou sledujem reklamy v našich slovenských verejnoprávnych a súkromných médiách o štvornásobnej rýchlosti internetu a jeho výhodách.
V mojom bydlisku nemáme takúto výhodu a naše skutočné možnosti sú obmedzené iba na lokálne zdroje s nedostačujúcou rýchlosťou", uviedla, pričom od prítomnej eurokomisárky pre ochranu spotrebiteľa Meglany KUNEVA chcela vedieť, čo môže Komisia urobiť, aby sa na znevýhodnené regióny nezabúdalo.
Vysvetlenia hlasovania k správe týkajúcej sa právomocí Europolu (17.
1.
2008):
V rámci vysvetlení hlasovania k správe týkajúcej sa právomocí Europolu vystúpil poslanec Miroslav MIKOLÁŠIK (EPP-ED, SK), ktorý uviedol, že hlasoval za predloženú správu, pretože EUROPOL potrebuje zväčšiť svoju flexibilitu.
Významnou zmenou oproti súčasnosti je podľa jeho slov "financovanie EUROPOLU z rozpočtu Spoločenstva a uplatňovanie služobného poriadku Európskej únie".
To podľa poslanca Mikolášika zvýši účasť Európskemu parlamentu na riadení EUROPOLU a zjednoduší tak spravovanie rozpočtu, ako aj vedenie zamestnancov.
Zároveň sa podľa neho posilní postavenie Európskeho parlamentu pri zlepšení demokratického dozoru nad EUROPOLOM.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080111BRI18238 FULL-TEXT DOC XML V0//SK
-//EP//TEXT IM-PRESS 20080111BRI18238 ITEM-010-SK DOC XML V0//SK
-//EP//TEXT IM-PRESS 20080111BRI18238 ITEM-COVER-SK DOC XML V0//SK
-//EP//TEXT IM-PRESS 20080111BRI18238 ITEM-001-SK DOC XML V0//SK
-//EP//TEXT IM-PRESS 20080111BRI18238 ITEM-002-SK DOC XML V0//SK
-//EP//TEXT IM-PRESS 20080111BRI18238 ITEM-003-SK DOC XML V0//SK
-//EP//TEXT IM-PRESS 20080111BRI18238 ITEM-004-SK DOC XML V0//SK
-//EP//TEXT IM-PRESS 20080111BRI18238 ITEM-005-SK DOC XML V0//SK
-//EP//TEXT IM-PRESS 20080111BRI18238 ITEM-006-SK DOC XML V0//SK
-//EP//TEXT IM-PRESS 20080111BRI18238 ITEM-007-SK DOC XML V0//SK
-//EP//TEXT IM-PRESS 20080111BRI18238 ITEM-008-SK DOC XML V0//SK
-//EP//TEXT IM-PRESS 20080111BRI18238 ITEM-009-SK DOC XML V0//SK
-//EP//TEXT IM-PRESS 20080111BRI18238 ITEM-010-SK DOC XML V0//SK
-//EP//TEXT IM-PRESS 20080111BRI18238 ITEM-011-SK DOC XML V0//SK
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080111BRI18238 ITEM-COVER-SK DOC XML V0//SK
-//EP//TEXT IM-PRESS 20080111BRI18238 ITEM-001-SK DOC XML V0//SK
-//EP//TEXT IM-PRESS 20080111BRI18238 ITEM-002-SK DOC XML V0//SK
-//EP//TEXT IM-PRESS 20080111BRI18238 ITEM-003-SK DOC XML V0//SK
-//EP//TEXT IM-PRESS 20080111BRI18238 ITEM-004-SK DOC XML V0//SK
-//EP//TEXT IM-PRESS 20080111BRI18238 ITEM-005-SK DOC XML V0//SK
-//EP//TEXT IM-PRESS 20080111BRI18238 ITEM-006-SK DOC XML V0//SK
-//EP//TEXT IM-PRESS 20080111BRI18238 ITEM-007-SK DOC XML V0//SK
-//EP//TEXT IM-PRESS 20080111BRI18238 ITEM-008-SK DOC XML V0//SK
-//EP//TEXT IM-PRESS 20080111BRI18238 ITEM-009-SK DOC XML V0//SK
-//EP//TEXT IM-PRESS 20080111BRI18238 ITEM-010-SK DOC XML V0//SK
-//EP//TEXT IM-PRESS 20080111BRI18238 ITEM-011-SK DOC XML V0//SK
