Catherine Ashton odpovedala na otázky poslancov
Inštitúcie
2008-10-21 - 20:58
Catherine Ashton Kandidátka na post európskej komisárky pre obchod Catherine Ashton sa v pondelok predstavila poslancom, ktorí budú hlasovať o jej vymenovaní.
Vo svojom prejave obhajovala predovšetkým význam slobodného a spravodlivého obchodu.
Ak bude v stredajšom hlasovaní podporená, jej prioritou bude dokončiť rokovania o novej celosvetovej obchodnej dohode (dohoda z Dohy).
Otázky poslancov sa týkali niekoľkých tematických okruhov a zamerali sa aj na osobnú spôsobilosť kandidátky na uvedený post.
"Systém Svetovej obchodnej organizácie WTO možno nie je dokonalý, ale je jednoduché podceniť, aké nepredvídateľné by bolo svetové hospodárstvo bez nej," uviedla Catherine Ashton ohľadom prebiehajúcich rozhovorov o novej celosvetovej obchodnej dohode.
Za jednu zo svojich priorít tak stanovila stretnutie s predsedom WTO Pascalom Lamym, ktorého chce ubezpečiť o podpore EÚ v jeho úsilí uzavrieť novú dohodu.
Finančná kríza
Na otázky ohľadom hospodárskej krízy barónka Ashton zdôraznila, že neverí snahám teraz uzatvoriť európske hospodárovo a tak ho zdanlivo chrániť pre vplyvmi svetového obchodu.
Je presvedčená, že je naopak potrebné lepšie riadiť súčasné otvorené svetové hospodárstvo.
Pokiaľ ide o prepojenosť finančnej krízy a trhu s energiami a potravinami, Catherine Ashton sa obáva o najchudobnejšie regióny sveta.
Vyjadrila tiež nádej, že súčasná kríza nezníži ochotu Európy naďalej poskytovať rozvojovú pomoc.
Obchod a ľudské práva
Ashton tiež verí, že obchod je len jednou súčasťou skladačky, ktorá vedie ku kladnému riešeniu otázky ľudských práv vo svete.
"Nemyslím si, že by existoval jeden model pre liberalizáciu obchodu, ktorý možno použiť všade, vždy a za všetkých okolností," uviedla a dodala, že "existujú len na mieru šité riešenia pre konkrétne potreby krajín orientujúce sa na ich silné stránky".
Osobné skúsenosti
Catherine Ashton má za sebou už kus pozoruhodnej politickej kariéry vo Veľkej Británii, kde patrí medzi zástancov európskej myšlienky.
Túto skutočnosť podčiarkla aj vo svojom vystúpení a uviedla, že jej silnou stránkou sú vyjednávacie schopnosti, ktoré už niekoľkokrát počas svojej kariéry úspešne využila.
20081020STO39953 Tlačová správa o vypočutí (anglicky) Viac o kandidátke Catherine Ashton
SK
1
PHOTO
20081021PHT40085.jpg
-//EP//TEXT IM-PRESS 20081020IPR39975 0 NOT XML V0//SK
-//EP//TEXT IM-PRESS 20081016FCS39803 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
